
CUVÂNT ÎNAINTE 


Cartea de față poate fi socotită drept introducere Ia istoria 
specială a orașului Ploiești. 

Căci, deși am urmărit întrînsa desvoltarea tuturor târgu- 
rilor, ce s'au ivit între Buzău, Târgoviște şi București, din 
timpul primilor voevozi ai țărei până azi, totuși preocuparea 
noastră statornică a fost de a înfățișa ridicarea, din mijlocul 
acestor târguri, a orașului Ploiești. Fazele desvoltărei acestui 
oraş și condițiunile economice și geografice, ce au determinat 
aceste faze, au fost definite de noi cu precisiune. Am pus 
astfel o temelie sigură pentru istoria orașului. 

Mai târziu vom încerca să înfățișem şi viața istorică internă 
a acestui oraş: creșterea hotarelor lui, compoziția și strati- 
icarea populaţiei, desvoltarea culturală, modernizarea orașului 
și prefacerea moravurilor. 

Acest studiu nu are numai o însemnătate locală, și este de 
sperat că nu va trezi numai un interes local. Căci desvoltarea 
multor oraşe ale țărei se aseamănă cu a celor studiate de 
noi, și până azi trecutul nici unuia din ele nu a fost desvă- 
luit, după cuviință, de cineva. 

Când am studiat și am scris nu m'am gândit numai să 
satisfac dorința celor ce vor să știe cum era lumea înainte 
vreme și să trezesc, prin evocarea trecutului, iubirea pentru 
prezent, ci gândul meu a fost de a deștepta interesul public 
„pentru problemele vieței orașelor, probleme ce sunt azi apa- 
nagiul unei mici minorități. 

Indemnul de a scrie mi-a venit dela d. S. Mehedinţi, pro~ 
fesor universitar, căruia trebue să-i mulțumesc nu numai pentru 
binevoitorul interes cu care a urmărit cercetările mele, ci și 
pentru larga ospitalitate ce a dat studiului meu în „Anuarul 
de Geografie şi Antropogeografie“ al Universităței din Bucu- 
reşti, făcând astfel cu putință și apariția lui în volum aparte. 

Sunt dator de asemenea să mulțumesc d-lui Niculescu, ar- 
hivarul Primăriei din Ploieşti, pentru înlesnirile ce mi-a făcut 
în timpul când studiam în acea arhivă, precum și d-lui St. 
Nicolaescu, care mi-a atras atențiunea asupra documentelor 


din Condica Brâncovenească No. 267, dela Arhivele Statului 
din Bucureşti. 


7 Mai, 1915. GH. ZAGORIŢ 


dacoromanica.ro 


Evoluţia istorică a târgurilor şi oraşelor 
dintre Buzău, Târgovişte şi Bucureşti 


INTRODUCERE Anul 
Ploieştii, cel mai de seamă oraş/ din regiunea 


muntoasă a Țării-Româneşti, nu se numără între 
târgurile şi oraşele cele vechi ale țărei, pregum se 
numără Brăila, Câmpu-Lungul, Târgoviştea sau Bu- 
cureştii. Pentru prima oară începe să se vorbească 
de un târg şi orăşel cu acest nume abia spre sfâr- 
şitul domniei lui Mihai-Viteazul, în anul 1599, când 
este arătat ca loc unde acest domn şi-a pregătit şi 
de unde a pornit armatele cu care a cucerit Ardealul. 

Mai înainte de Mihai-Viteazul Ploieştii erau un 
sat ca orcare altul și tradiția ştie să spue de tim- 
puri când el avea numai șapte case, neștiute de 
lume, ascunse la o margine de pădure. Căci pădu- 
rile acopereau înainte vreme mult mai multă întin- 
dere de loc, decât azi, în câmpia prahoveană. 

Pe atunci bogatul ținut dintre Buzău și Târgo- 
vişte avea două oraşe mari, nu unul ca azi, amân- 
două aşezate în apropierea râului Prahova: Târg- 
orul şi Gherghița. Amândouă, mai ales Târgşorul, 


dacoromanica.ro 


6 GH. ZAGORIȚ 


au fost, în vremea lor, între orașele de atunci ale 
țărei, mai vestite la ai noştri şi la streini decât este 
vestit între cele de azi Ploieştii. 

După anul 1600, când începe desvoltarea sa târgul 
Ploieştilor, încep să scadă şi oraşele cele vechi, mai 
întâi Târgşorul, apoi Gherghița. 

Incă înainte de anul 1700, la mai puţin de 100 
de ani după întemeerea târgului Ploieştilor, toată 
viața comercială a 'Târgşorului se trăsese în Ploieşti. 
lar azi, după o desvoltare de 300 ani, Ploieştii au 
dobândit acelaș loc, între oraşele țărei, pe care-l 
avusese odinioară Târgşorul: este al treilea oraș at 
Ţării-Românești după capitala București şi după 
Brăilae cu o populație de 56.594 suflete, pe când 
Târgşorul a rămas un cătun tot atât de oropsit cum 
fusese satul Ploieşti înainte de 1600. 

Odată cu Târgşorul, și mai ales după anul 1700, 
începe să scadă și Gherghița. Azi în partea de 
miază-noapte a regiunei unde strălucea odinioară 
vechiul târg înfloreşte Mizilul. Precum Ploieştii sunt 
adevăratul urmaș al Târgşorului, tot astfel Mizilul, 
târg nu mai vechiu de 100 ani, este adevăratul ur- 
maş al Gherghiţei. Din Gherghița `na mai rămas 
azi, ca şi din Târgșor, decât un sat, care-i păs- 
trează numele. 

Atât în timpul decadenței celor două vechi târ- 
guri, cât și în urmă, S'au ivit, în jurul lor, multe 
alte târguri și târguşoare, ce s'au luptat pentru în- 
tâetate cu cele două târguri vechi deoparte, şi cu 
Ploieştii şi Mizilul dealtăparte. Ploieştii au înghițit 

sau au împedecat de a se desvolta pe multe din ele. 

Așa au dispărut pe rând târgurile dela Măgureni, 
dela Găgeni, dela Slivina Nouă şi dela Bucov, iar 
plănuitul târg al Bărcăneştilor nici na apucat să 
vadă lumina soarelui. Pe alte târguri, ca Filipeştii, 
Urlaţii și mai depărtații Urziceni, Ploieştii şi Mizilul 
le-au împiedecat să se mărească și să devină orașe. 

Obiectul lucrărei de față este de a urmări, în des- 
voltarea lor, toate aceste târguri și altele din veci- 
nătatea lor, ca Vălenii-de-Munte și Câmpina, şi de 
a arăta cum s'a dat lupta economică dintre ele. 

In toate fasele acestei lupte, pământul, cu felu- 
rimea mijloacelor pe care le pune la dispoziţie vieței 
omenești, s'a exprimat cu atâta putere, hotărând re- 
zultatul, încât se poate zice că istoria desvoltărei 
târgurilor, ce cad în sfera cercetărei noastre, este, 
în ultimă analisă, un produs al condiţiunilor geo- 
grafice. De aceea, la sfârșitul lucrărei, voi căuta să pun 
conclusiunile cercetărei istorice în lumina geografiei. 


I. Orașul Târgșor 


1. Introducere. — Târgurile sunt de obiceiu or- 
gane ale bogăției țărei şi viața lor atârnă de această 
bogăţie. Ele se nasc nu atunci când voesc condu- 
cătorii politici, ci când locuitorii unei regiuni încep 
să simtă nevoia de a desface ceeace produc și de 
a cumpăra produse sau mărfuri trebuincioase gos- 
podăriei şi traiului lor zilnic. 

Către anul 1600, când Mihai-Viteazul a întemeeat 

târgul Ploieştilor în gura Teleajenului, la poalele 
dealurilor cu vii, se împlineau aproape patru veacuri 
de când pogorâseră de peste plaiuri şi se înmulţi- 
seră descălecătorii români în aceste părți. Căci na- 
tura a revărsat cu mâna largă daruri atrăgătoare în 
locurile peste care îşi resfiră apele lor 'Teleajenul 
şi Prahova. 

Jos câmpii mănoase, cu păduri vechi, cu isvoare 
săltând din toate colțurile. La mijloc dealuri, în care 
pomii roditori cresc amestecați printre arborii pădu- 
rilor, în care pământul neobosit de mii de ani hră- 
nește vița și în care livezile au prins mușchiul ve- 
chimei, ca o rugină. Sus munți de piatră, pe care 
negura de păduri de brad reazimă deasupra bogăţia 
de mătase a păşunilor cu stâni nenumărate pe 
goluri. 

Aici pământul milostiv a scos la 'ndemâna omului 
bunătăţile adâncurilor sale: steiul de sare, bătut de 
ploi şi amestecat cu pământ, ese la lumina zilei 
printre prunii livezilor şi păcura fântâneşte în multe 
locuri ca și apa. 

Şi aceste binecuvântări ale cerului nu sânt arun- 
cate la o margine neştiută de oameni şi uitată de 
Dumnezeu, ci la o mare răscruce de drumuri. Căci aci 
se încrucișează mari drumuri ce vin de peste munte, cu 
drumul care străbate țara dealungul pe sub dealuri. 

Se putea oare să rămâe, veacuri dearândul, fără 
târg o asemenea parte de loc şi să aştepte înțelep- 
ciunea şi mila unui domn care să'i dăruiască unul? 

2. Inceputurile Târgșorului.— Locuitorii oraşu- 

dui Ploiești au păstrat până azi din gură în gură 
amintirea că orașul Ploieşti, înainte de a fi pe lo- 
cul unde se află acum, se găsea la zece kim. de- 
părtare spre apus, pe locul satului Târgşorul Vechiu. 
Ei spun că locuitorii şi negustorii din Târgșor s'au 
tras pe încetul în Ploiești, unde au făcut un oraşcu 
alt nume, după numele locului. «A fost orașul la 
Târgşor până nu să înpământenise Ploieştii. Dar cu 
vremea s'a spart acolo și lumea a fugit aici. Mai 
"nainte de asta la Ploeşti nu erau decât șapte case 
într'o pădure î.» 

In adevăr istoria cunoaşte până în domnia lui 
Mihai Viteazul, când încep Ploieştii, și câteva vreme 
după aceea, alt târg și oraş mare, în aceste părţi, 
numit Târgșorul. | 

Pentru prima dată găsim numele acestui oraş în 


1. Eu am auzit această tradiţie dela bătrânul Gh. Stoica din mah. 
sf. loan (de 95 ani), dela Ghiţă Săndulescu, din mah. sf. Spiridon, 
dela dascălul bis. sf. Pantelimon şi dela preotul bisericei sf. Troiță. 
Ea a fost culeasă şi publicată la 1880 de I. C. Gârleanu, Statistica 
urbei Ploești, Ploeşti 1880, p. 12—13, în forma următoare: „In ve- 
chime urba principală a judeţului Prahova era Târgşor, a cărui ruini 
se mai văd şi astăzi prin dărămăturile bisericilor şi cimitirelor, unde 
există în ruine şi o mânăstire cu acelaş nume. Ruinele acestei vechi 
urbe a provenit numai dela era domnilor fanarioți, care, desființând 
cetele armate române, au căutat să subjuge cu totul pe aceşti liberi şi 
bravi luptători, aflaţi ps pământuri libere, reducându-i la starea de 
clăcaşi, prin dăruirea pământului lor către un fanariot, făcut boer, 
anume banul lanache Moruz. Cea mai mare parte din acești locuitori 
au fost siliți să emigreze în micul târguleț Ploeștii, ce se însemna în 
vechime mai mult printr'o biserică domnească (sf. Apostoli), ridicată 
de Matei Basarab, cam pela anul 1640, în apropiere de apa Dâmbului. 
Există şi acum în Ploeşti oameni înaintați în etate, fii ai celor din urmă 
-cetăţeni emigraţi dela Târgșor la Ploeşii“. 

privilegiul dat de Mircea cel Bătrân, la 1413, ne- 
gustorilor din Braşov, de a face negoț nesupărați 
în târgurile țărei noastre". Numele lui era încă pe 
atunci Târgșor, nu Târguşor, iar locuitorii lui se 
chemau Târgşoreani?. El e numit uneori Târgul 
Nou, ceeace arată că fusese atunci de curând în- 
temeeat, poate de Mircea cel Bătrân însuși, care 
domnea încă dela 1386. 

Atât în privilegiul lui Mircea, cât şi în privilegiile 
voevozilor următori: Radul Chelul şi Dan II, din 
1421, 1424 şi 1431, Târgșorul este pus între ma- 
rile târguri ale vremei: Bucureşti, Brăila şi Târgo- 
vişte*. 

Era, ca și acestea, un târg al voevoduluiř. Era 
adecă aşezat pe o moşie ce fusese mai "nainte »pro- 
prietate a casei domnitoare şi pe care dintre domni 
Mircea cel Bătrân, pe cât se pare, o dăruise ne- 
gustorilor şi orășenilor locuitori ai târgului, pentru 
îndestularea nevoilor de lemne, de pășune şi de 
semănături. Era o sfoară de moșie, lată pe une lo- 
curi de 4000 stânjeni, pe alte locuri numai de o 
mie, care mergea din malul Prahovei, din dreptul 
Măneştilor, până în drumul Domnişorului€, hotarul 

1. |. Bogdan, Documente privitoare la relațiile Țării Românești cu 
Brașovul și cu Țara Ungurească, Buc. 1905, p. 36—38 şi p. 3—6. 

2. Vezi trimiterile din nota 4: Trăgşor, Trăgşoreani. 

3. I. Bogdan, o. c., p. 26: „in Traxor, videlicet in Novo Foro“. 
Acest nume il poartă Tărgşorul incepând cu anul 1413 (Vezi Idem, p. 37). 

4, I. Bogdan, o. c., p. 12, 17, 23, 26, 34, 38. 

5. E numit astfel mai intâi la 1431. I. Bogdan, o. c., p. 38—39. 


6. Prima hotărnicie a acestei moşii, pe care o cunoaștem, a fost 
făcută ia 1700 Novembre 12, din porunca lui Constantin Brâncoveanu,. 

de azi al moşiei oraşului Ploieşti, care drum o des- 
părțea de ocinele pe care le aveau Băicoienii lângă 
satul Ploieşti. Moşia avea în lungime 11 kilometrii. 


care a despărțit a patra parte din ea, și adecă o fâşie dealungul ho- 
tarului despre miază-noapte, pentru a o dărui mânăstirei Târgșor,- 
înființată la 1671 de Antonie Voevod. Hotarnicii lui Brâncoveanu aw 
tras cinci trăsuri deacurmezişul moşiei, începând din Prahova: „Şi 
s'au aflat la capul moşiei dăspre Prahova: den hotarul Stănceştilor 
din jos până în hotarul din sus al Stoineascăi, stânjeni 1000. Tras-am 
şi al doilea trăsură, pă la movila cu roata, şi s'au aflat stânjeni 1335. 
Tras-am şi a treia parte, den hotarul Cârstii vistierul, din Crăiască 
din jos, prin mijlocul moşiei, pă drumul Braşovului (ce străbatea ora- 
şul Târgşor şi mergea la trecătoarea Prahovei), până în hotarul den 
sus al Stoineascăi : s'au aflat stânjeni 4000. Tras-am şi pre din sus 
de Crângul lui Botlşi s'au aflat stânjeni 2800. Tras-am şi pre la capul 
moşii despre Ploeşti: den hotarul Tătăranilor, pă drumul Domnişo- 
rului, până în hotarul de sus al Păuleştilor şi s'au aflat stânjeni 3100. 
Această, moşie iaste pă une locuri mai lată, pă alte locuri mai ingustă = 
pentru aceasta o am tras pen 5 locuri, înpreună cu toți Târşoreanii“ 
(Condica Brâncovenească No. 267 la Arhivele Statului, f. 776). Lăţimile 
date de această hotarnică nu pot fi reconstituite, deoarece mare parte 
din numirile topografice, citate în ea, au dispărut. Forma moşiei, 
proectată în harta alăturată, este a moşiei Târgşorut Vechi de azi, 
după hotărnicia tipărită la 1879 sub titlul Actu de alegere a otarelor 
moșiei Târgșor de C. N. Râmniceanu, Buc. 1879 (comunicată mie de 
d-l Paul P. Panfu din Ploeşti). Ea corespunde, groso modo, cu hotar-- 
nica dela 1700, întrucât este la capul despre Prahova, unde vechea 
hotărnicie arată lățimea 1000 şi 1335 stânjini, întreit şi înpătrit mai 
îngustă decât la mijloc şi la capul desore Ploeşti, unde vechea hotar- 
nică arată lățimea 4000, 2800 şi 3100 stânjini. Pentru a reface moşia 
Târgşorului dinainte de 1700 trebue adăogată pe harta noastră o fâşie- 
în partea de miază-noapte, având, pe toată intinderea, '/, din lățimea 
moşiei representată pe hartă. Această fâşie, înpreună cu moşia Stoi— 
neasca, care venea dela Prahova până în dreptul mijlocului moşiei 
Târgşor (Condica citată, f. 777—778) şi care a fost. cumpărată de- 
m-rea Târgşor la 1723, Maiu 20, şi inpreună poate şi cu alte trupuri, 
formează azi moşia Târgşorul Nou a Eforiei.—Menţiuni despre moşia 
Târgşorenilor la 1685 şi 1752 în Şt. D. Greceanu, Viafa lui Const- 
Brâncoveanu, de Radul Logofăt Greceanu, Buc. 1906, p. 349—350 şi 335. 

Pe toată lungimea ea era acoperită de păduri şi 
crânguri, cu poene în care lesne te-ai fi rătăcit şi 
<u câteva locuri sparte pentru arătură, mai ales îm- 
prejurul vetrei târgului!. 

In schimbul darului dela început al moşiei, oa- 
meni domnești luau, la intrarea în târg a carelor cu 
mărfuri, fie venite din ţară, fie de peste hotare, de 
la Brașov sau din alte părți, o vamă în bani dela 
fiecare fel de mariă, care vamă făcea parte din ve- 
niturile cămării domnești. 

Privilegiile comerciale date de domni Brașovenilor 
„arată câtă vamă se lua și la Târşor, pentru domn, 
dela fiecare fel de marfă adusă de ei în ţară. 

Incolo orașul, care purta numele că este al dom- 
nului, își avea organizarea autonomă, obicinuită la 
oraşele noastre de atunci : în frunte cu «judeţi» aleși 
în fiecare an dintre orășeni, cârmuind cu ajutorul a 
12 fruntaşi, care se numeau, când se adunau în sfat, 
«pârgari?», adecă cetățeni, dela cuvântul german 
«Biirger», cetățean. 

3. Perioada de înflorire a Târgșorului. — Târg- 
-şorul era, la început, pela 1400, cum îl arată nu- 
mele, un târg mic și de curând făcut. Nu se născuse 


1. Acolo sânt părţile cele mai despădurite pe harta austriacă dela 
1790. Spre răsărit erau brancioage (locuri pietroase), ce şi azi se ară 
-cu greu. 

2. I. Bogdan, o. c., p. 309, anul 1530: Fostul judeţ de Târgşor Câr- 
stea şi Gostilă şi ceilalți județi şi pârgari scriu județului Brașovului 
-despre Radu din Râhov (la Sud-Est de Ploeşti), pe care-l închiseseră 
pe nedrept, pentru un cal cumoărat dela Stoica vornicul în mijlocul 
târgului. Martori judeţii Cârstea, Oană, Gostilă şi fot orașul. 

dintr'un sat și nici nu crescuse sub ocrotirea vreunei 
cetăți ca Târgoviştea sau Bucureştii, ci fusese dela 
început, cum spune numele său, târg, descălecat şi 
botezat de ai noșştrii!. Dar, deși nou şi mic, el ajun- 
sese repede la o mare însemnătate. 

In socotelile oraşului Brașov dintre anii 1500—1550 
sânt trecute vre-o 200 nume de neguţători şi locui- 
tori din Târgşor, ce aveau pe atunci afaceri cu ma- 
rele oraș săsesc, mai ales aducând marfă de acolo. 

Judecând după datele păstrate în aceste socoteli, 
Târgşorul stătea la începutul secolului XVI, prin 
afacerile sale, alături de Târgoviște și Bucureşti, pe 
care uneori le lăsa în urmă. Istoricul Ionescu Gion, 
ca:culând aceste date pentru anii, luați întâmplător, 
1529—1530, a arătat că, între toate oraşele Țărei 
Românești, Târgşorul dădea cel mai mare număr de- 
negustori ce importau marfă din Brașov. In adevăr 
în cursul acestor doi ani Gion găseşte că au adus 
marfă din Braşov «15 neguţători din Târgşor, 13 
din Bucureşti, 10 din Târgovişte, 9 din Câmpu-Lung, 
9 din Gherghița, 8 din Buzău, 8 din Râmnic, 7 din 
Piteşti, 5 din Brăila, 3 din Curtea-de-Argeș, 2 din 
Orașul Floci, 1 din Suceava şi 1 din Câmpina?». 


1. Târgovişte, capitala de mai târziu a țărei, înseamnă târg, piață,- 
dar numele ei e de formaţiune slavă: trăgovişte forum. Numele- 
de Novum Forum pentru Târgşor poate să fi fost dat pentru a-l de— 
osebi de Târgovişte, târg mai vechi. Numele apropie prin origine Târ- 
goviştea de Târgşor şi o cercetare a condiţiilor lor de naştere şi des-- 
voltare ar arăta că între ele sânt şi alte puncte comune. 

2. G. I. Ionescu Gion, Din istoria și comerciul Brașovului în sec. XVI, 
Buc. 1894, p. 6. 

Târşorenii trecuţi în listele braşovene poartă nu- 
“mele cele mai stranii. Numele unora sună german : 
“Bolman, Buloman. Alte nume sună ca cele apusene : 
Valentinus Doleator, Francilla. Iar altele dovedesc lo- 
cuitori de origină slavă: Calce, Ivan. Cele mai multe 
însă sânt româneşti neaoșe: Albul Albaş, Baldovin 
“Stan Cocoş, Crețul, Dragul, Ficior, Hrizea, Lupșa, 
Micul, Miercan, Mihai, Mihnea, Muşat, Neagul, Radu 
Negru, Nicoară, Oprea, Preda, Stroe, Şerbu, Tudoran 
Urzescu, Ursu!. 

Şi după numărul și după numele Târgşorenilor, 
„care mergeau să aducă marfă din Braşov, se vede 
că Târgşorul avea pe la 1500, populație multă şi 
“împestrițată. Insemnătatea comercială avusese de re- 
zultat o îngrămădire de populație, de toate neamu- 
rile, caracteristică centrelor urbane. 

Paralel cu această îngrămădire de populație mar- 
-ginile orașului se întinseseră şi ele. Azi urmele de 
ruine ale vechiului oraș, peste care se seamănă şi 
se seceră în toată voia, acoper o mare întindere 
«de câmp. 

Puţuri, ce mai nainte fuseseră în lăuntrul mahala- 
lelor, au rămas azi în pădurea crescută din lăstarul 
îndărătnic. In mijlocul risipiturilor de case şi gropilor 
de pivnițe, au rămas în picioare zidurile părăsite a 
două vechi biserici, una deoparte, alta de cealaltă 
parte a gârlei?. In apropierea lor se ridică, teafără 

1. Quellen zur Geschichte der Stadt Kronstadt, 1886—1896, vol. 1— 
III, mai ales indicele, care pentru oraşe sânt adevărate registre de nume. 


2. Amândouă din sec. XVI. Cf. N. Iorga, inscripţii din bisericile Ro- 
„mâniei, l, p. 4. 

încă, mânăstirea zidită la 1671 de Antonie Vodă, în- 
<hisă între ziduri de cetățue. In alte câteva locuri 
se cunosc temelii de biserici înguste, cum sunt, lângă 
drum, temeliile de bolovani ale Bisericei Albe, de 
unde am ridicat piatra de mormânt a ctitorului Tu- 
doran postelnicul, din vremea lui Pătraşco Voevod, 
tatăl lui Mihai Viteazul. 

Târgşorul era, cum se vede din situația ruinelor 
şi din alăturarea cu hărțile vechi, grămădit, ca o 
setoasă vietate, pe patru isvoare puternice!, a căror 
scurgere la vale forma o gârlă întreagă cu multe 
mori, ce străbătea oraşul prin mijloc în partea lui 
«de miazăzi. Acte de vânzare de proprietăți din Târgșor 
în secolul XVII arată înlăuntrul oraşului un loc cu 
«fântâni» (= isvoare), un «heleşteu», «gârla» cu 
«punțile» ei, «grădini» cu pomi, petice de vie şi 
Chiar «livezi cu pomet» în toată regula. De obiceiu 
casele destinate negoțului aveau dedesupt «pivniță 
de piatră» ?. 

Masa ruinelor se găseşte pe coada isvoarelor. Dar 
oraşul se întinsese, prin mahalalele sale mărginaşe, 
cu obiceiul resfirărei caselor prin grădini şi printre 
maidane fără hotare, în jos pe gârlă, până departe 


1. Expresiv este representată aşezarea Târgşorului la isvoare pe 
harta austriacă dela 1790. Cf. şi descrienile lui Bauer şi Sulzer. După 
harta austriacă s'au representat isvoarele față de ruini în harta aci ală- 
turată. 

2. Condica Brâncovenească No. 267, la Arhivele Statului, f. 778-782. 
Din aceste documente se mai poate deduce, cu privire la topografia 
orașului, că o uliţă mergea dealungul gârlei. In unele se determină 
locurile astfel: „den uliţă pân' in gârlă“, sau „den uliţă pân; in heleşteu“ 

la Negoești și până la Popești. In amândouă malu- 
rile gârlei, la vale, se văd, pe toată întinderea până 
la aceste sate, semne de vechi zidiri. 

In timpii de înflorire orașul se unea prin marginile 
sale cu Negoeștii și cu Popeștii, părând o singură 
așezare. Așa se explică pentru ce în sec. XVII boe- 
rilor «ot Negoești» și «ot Popești» li se zice în 
același timp «ot Târgșor». Antonie Vodă (1669-1672). 
înainte de a lua domnia țărei, purtase deopotrivă 
numele de Antonie din Negoești, Antonie din Târgșor 
și Antonie din Popeşti. Antonie din Popești îl nu- 
mesc ca domn și cronicarii. Pretendentul dela înce- 
putul sec. XVII jupan Mihai ot Târgșor era numit. 
tot atât de des Mihai ot Negoeşti!. Atât era de în- 
tinsă vatra orașului Târgșor. El eșise la miazăzi 
afară din moșia pe care voevozii i-o dăduseră să o 
stăpânească. Azi plugul tae cu ușurință, fără să bol- 
dorască, în locurile unde altă dată au fost biserici, 
prăvălii, pivnițe și case. 

După mutarea capitalei la București, drumul ceł 
mare de negoţ al Brașovului care venea și pe valea 
Prahovei și pe a Teleajenului, trecea prin Târgșor 
pentru a merge spre capitala țării, tot astfel după 
cum azi căile ferate ce vin dela Predeal şi dela Văleni, 
se unesc la Ploeșşti, pentruca de aci să meargă la 


1. Şt. D. Greceanu, o. c., p. 352: „Aceşti boeri se numeau incă prin 
sec. XVI—XVII ot Târgşor şi ot Negoeşti“. Pentru numele lui An- 
tonie vezi Idem, p. 335, 339, 350. Pentru pretendentul Mihai p. 329—339. 

București. «Drumul Brașovului» străbătea orașul 
Târgșor dealungul și moșia lui deacurmezişul!. 

La 1482 umbla vestea că Vlad Călugărul, domnul 
de atunci, ar fi hotărât ca Brașovenii să nu intre 
mai departe în țară, pentru a cumpăra și a vinde, 
decât până la Târgşor?. Puțin în urmă, la 1517, 
Neagoe Basarab îngădue neguţătorilor din Braşov şi 
din Câmpul Bârsei să facă negoț numai cu trei orașe 
în toată țara. El zice: «să târguiască numai unde 
este scaunul domniei mele: la Târgoviște și la Câmpul 
Lung și la Târgșor, în aceste mai sus zise trei 
scaune să târguiască Braşovenii și bătrânii Bârseni, 
dar să prețuiască mărfurile cu ridicata, înpreună cu 
oamenii domniei mele; iar prin alte oraşe să nu fie 
slobozi a merge cu marfă nicăeri» ?. 

Din această măsură, pe care o luase, trecător cum 
am văzut, și Vlad Călugărul, Târgșorul apare ca 
un puternic nod de legătură a Brașovului cu Țara 
Românească şi ca mare piață de desfacere a măr- 
furilor apusene pentru toată partea răsăriteană a 
țărei. 

1. Vezi mai sus p. 10 nota 6. De drumul Brașovului e vorba şi în 
hotărnicia moşiei Stoineasca, deasupra moşiei 'Târgşorului (Condica 
Brâncovenească, No. 267, la Arhivele Statului, f. 777—778). Pentru 


trecerea drumului Prahovei și Teleajenulul prin Târgşor vezi şi aici 
mai departe. 

2. I. Bogdan, Documente, Buc. 1905, p. 189. Domnul scrie Braşove- 
nilor: „că am fi zis noi cum că de aci înainte mai departe de Târgșor 
oamenii voştrii mau să meargă. Să ştiţi că nu este cu învățătura 
noastră. Ci aşa să spuneţi domnia voastră tuturor oamenilor voştri 
că slobozi sunt să umble prin toată țara noastă, ca să târguiască și 
să se hrănească în bună voie până la Dunăre“. 

3. |. Bogdan, Doc. și regesfe, Buc. 1902, p. 152. 


Gh. Zagoriţ, Târguri și Orașe. 2 

Importanța 'Târgșorului reese din aceea că Neagoe 
îl numeşte «scaun domnesc» şi îl pune pe acelaș 
picior cu capitala țărei şi cu vestitul târg al Câm- 
pu-Lungului, prima capitală după tradiție a descă- 
lecătorului Radu Negru şi oraşul cel dintâi de care 
vorbesc privilegiile comerciale. Acest fapt arată că 
din centru economic Târgșorul tindea să devină centru 
politic, cum devenise altădată Târgoviştea. 

Până azi oamenii din satul Târgșor povestesc că 
în vechiul oraş, peste urmele căruia ei ară şi pasc 
vitele, a fost nici mai mult nici mai puţin de cât 
scaunul unei împărății întregi. Drumul vechiu care 
ducea spre Ploieşti este pentru ei «drumul împără- 
tiei Târgşorului». «Poţi să întrebi şi altă lume, na 
încredințat unul dintre dânșii, și tot aşa are săi 
spue: că în Târgovişte era Negru Vodă, iar în 
Târgşor un frate al lui. Când ședeau la masă dădea 
unul din ei cu tunul ca să ia ştire şi celălalt, să 
se așeze amândoi odată». 

Această tradiție are înţelesul ei. In sprijinul ei vin 
şi unele date istorice. Nu numai la Târgșor, ci şi 
în alte locuri în Prahova își făcuseră cuiburi ale lor 
Basarabii. 

La Floreşti, între Târgșor și Câmpina, obicinuia 
să şadă Basarab cel Bătrân, şi de acolo îşi datează 
el scrisorile sale din Iulie și August 1477. Multe 
scrisori și documente sânt date și datate de domnii 
țărei în secolul XV—XVII din «scaunul» dela Gher- 


1. I. Bogdan, Doc. privitoare etc., Buc. 1905, p. 335—6. Pentru iden- 
tificare p. 366. 

ghiţa, în timpurile când petreceau, vânând sau pes- 
«cuind în eleștee, la această reședință a lor de pe 
malul păduros al Prahovei!. In satul Ploieşti, unde 
a înființat târgul de mai târziu, venea să petreacă adesea 
Mihai Viteazul, care'şi zidise aici şi palat domnesc, 
iar în scrisorile sale el numește această localitate 
«curtea noastră». In Târgșor avea acelaşi domn pe 
Marula, fată din flori cu «Tudora din Târşor», fică 
a pretendentului domnesc de mai apoi «jupan Mihai 
ot Târgşor» şi soție a paharnicului Socol 2. 

Și alţi domni, înainte şi după Neagoe Basarab, 
arătaseră iubire pentru oraşul Târgșor. Pela jumă- 
tatea secolului XV Vladislav voevod (1451—1456) 
zidise aici o biserică şi-şi sfârşise aici domnia, cum 
spune cronica, «perind de sabie în mijlocul Târgşo- 
rului 5». Vlad voevod Călugărul (1482—1495), dăruise 
bisericei din Târgșor, cu hramul sfântului Nicolae, multe 
privilegii şi mili, pe care în urmă, la 1497, Iunie 4, 
le a întărit şi le-a adaos fiul său Radal cel Mare. 
După Neagoe Basarab, către sfârşitul secolului XVI, 


1. Documente Hurmuzaki, XV:, p. 49. I. Bogdan, o. c., p. 320, 331, 
a N Idem, Documente și regeste, p. 269, pentru sec. XVI 
1533—5). 
( 2. St. Nicolaescu, Documente slavo-române, p. 304—5; Şt. Greceanu, 
Viața lui Const. Brâncoveanu de Radul Logofăt Greceanu, Buc. 1906 
. 330—331. 
P 3. Cronica anonimă publicată în Magazin Istoric, IV, şi de librarul 
Ioanid în Istoria Moldo-României, 1858, numeşte, locul de zidire al bi- 
sericei, Târgovişte. Insă manuscriptele cele mai vechi ale cronicei îl 
numesc Târgşor. Toate cronicele au însă mențiunea că Vladislav „au 
perit de sabie în mijlocul Târgşorului“. 
4. Cronica Brâncovenească, Plo. 267, f. 771—772, la Arhivele Statului, 
cuprinde traducerea hrisovului lui Radul cel Mare, în care se pome- 
neşte şi dania părintelui său, „bisericii domnii mele den Tărşor“. 

Alexandru III şedea adesea la Târgșor : acolo merg 
să-l găsească la 1574 solii Braşovenilor!. Ultimul 
domn, de care avem cunoştinţă că a dat pela Târg- 
şor, şezând acolo, este Radu Mihnea, la 16222. 

Amintirile din timpul când domnii întreţineau le- 
gături şi veneau să găsduiască în orașul lor, au făcut 
ca, în secolul XVII, să se ridice dintre boerii Târg- 
şoreni pretendenți la tronul ţărei, îndată după stin- 
gerea familiei domnitoare a Basarabilor, prin moartea. 
lui Mihai Viteazul (1601). 

Astfel găsim, între pretendențţii la domnie, în 1608 
şi 1611, pe jupanul Mihai ot Târgşor, fostul că-- 
măraș al lui Mihai Viteazul. La 1638 are preten- 
țiuni la domnie feciorul lui Mihai Cămăraşul, Neagul 
din Negoeştif, care purta, ca şi tatăl său, nume 
domnesc, dar se numea că este nu din Târgşor, ci 
din Negoești, satul din marginea Târgșorului. Incă 
dela 1633 el îşi zicea «Neagu voevod» şi se dedea 
drept fecior al unui «Basarab voevod», pentru a 
arăta că în vinele lui curge sânge din al vechilor 
Basarabi”. In 1632, la venirea pe tron a lui Matei 
Basarab, care era de moșie Oltean, Neagul Aga. 
luptase contra lui în oastea lui Radu, feciorul lui 
Alexandru lliaş voevod. După întronarea lui Matei 
Basarab, el a stăruit, în 1633 şi 1635, să ajungă, 


1. Documente Hurmuzaki, XI, p. 811. 
2. N. lorga, t. și Doc. III, p. CXLIX. 
3. Şt. Greceanu, o. c., p. 329. 

4. Iidem, p. 337. 

5. Idem, p. 335. 

6. Idem, p. 353, 

„de se poate, domn în Moldova!, unde domnise într'un 
timp Mihai Viteazul. 

Alt fecior al jupanului Mihai ot Târgşor, care se 
numea, după alt sat din marginea Târgşorului, An- 
1onie vornicul din Popeşti, ajunge, la 1669, domn 
„al ţărei. Ținu domnia timp de trei ani, în chipul 
unui ţăran dela ţară, cu mâncare puţină şi cu bău- 
sură cumpărată dela cârciumă, cum era învățat acasă 
la el, la Popeşti. Cronica spune despre el: «Nici de 
mâncare, nici de băutură nu era sătul. În zi de 
dulce (gătea) carne de vacă cu apă și cu sare; în 
zi de sec linte şi fasole cu apă și cu sare. Trimetea 
cu urcioarele în târg Antonie Vodă și fiul său Neagul 
Vodă, cu bani refenea, de cumpăra vin de bea. Ci 
da fie-său mai mult la refenea, căci îi zicea tată-său 
că el are Doamnă şi coconi, ci să dea mai mult. 
Aşa viețuia Antonie Vodă»2. Inainte de a fi domn, 
ca boer, iscălea când Antonie ot Negoeşti, când 
Antonie ot Târgșor. Doamna Marica, soția lui Cos- 
tandin Brâncoveanu, era un înger de nepoată a lui, 
crescută la ţară, în casele de lângă Târgşor ale 
bătrânului Antonie. 

4. Decadența Târgșorului. — Nu-i era însă dat 
Târgşorului să ajungă la vreo însemnătate politică, 
cum ajunsese Târgoviştea, căci în cursul secolului 


1. Idem, p. 335, 336. 

2. N. lorga, Istoriile Domnilor Țării Româneşti de Const. Căpitanul 
Filipescu, Buc. 1902, p. 166—7. Pentru Antonie în boerie vezi Şt. Gre- 
«eanu, o. c., indicele. Chipul lui Neagul Vodă e zugăvit în biserica mă- 
-năstirii Târgşor, cu căciulă şi surguciu, ca domnii. 

3. Şt. Greceanu, o. c. p. 355, 346. 

XVII începu să scadă avântul său economic. La sfâr- 
şitul secolului XVI, la 1596, Giovanni Bottero spune 
despre Țara Românească : «Această țară are numai 
trei oraşe: Târgovişte, reşedinţă a domnilor, Brăila 
și Târgşorul. Incolo sunt numai sate». 

Indată însă după 1600 Târgşorul cade pe planul 
al doilea. Şi neamul boierilor de Târgșor se întâl- 
neşte foarte rar în documente după 16502. In preajma 
acestui an, când l-a văzut cronicarul moldovean 
Miron Costin, orașul se ținea încă bine, întrecând 
prin strălucire toate celelalte târguri dinprejur?. Căci 
începuseră să se ridice pe atunci și Câmpina şi. 
Vălenii“. Curând după aceea Târgşorul scade tot 


1. Giovanni Bottero Benese, Le relationi universali, Bergamo, 1596, 
p. 164. Târgşorul apare astfel ca al treilea oraş din Tara Românească, 
după capitală şi după Brăila, exact în aceeaşi situaţie în care se află 
azi Ploieştii, după capitala Bucureşti şi după Brăila.—Pentru prima oară 
Bottero vorbeşte de uleiul mineral din dealurile Țintei. El spune că 
lângă i sati e un puf de unde isvorăste „bitum negru, ce miroase 
a ceară“. Descrierea lui a fost tradusă din cuvânt în cuvânt în altă 
descriere a țărei dela sfârşitul sec. XVII, intitulată: Beknopte Beschrijving 
van de Konigreiken Hungarien... mitsgaders de Vorstendommen van 
Seevenbergen, Walachien, Moldavien, anonimă şi nedatată, probabil din 
anul 1686. — Alte menţiuni ale Târgşorului, din sec. XVI: Cronicele 
moldovene povestesc că la 1526 Ștefăniță Vodă a prădat Ţara Româ- 
nească până la Târguşor (Ureche, ed. Cogălniceanu, 1872, p. 189).— 
Documente Hurmuzaki XI, p. 818, anul 1578: „Newen-Marck und 
Bockorest“ ; p. 839, anul 1589 : „bis gegen Torschor, bis gegen Gergitza“. 
Harta Hulsius, din 1595, îl numeşte „Schkart“. 

2. Şt. Greceanu, o. c., p. 356 şi passim. Cf. indicele. Din epoca an- 
terioară anului 1600 sunt şi ruinele de biserici din Târgşor. 

3. Povestind, cu date culese la fața locului, retragerea lui Mihaiur 
Viteazul din lupta dela Bucovei, 1600, Miron Costin, care vizitase ţara 
pela jumătatea sec. XVII, spune că, în retragere, Mihai s'a apărat 
să fa an ora ce se zice Târgușorul“ (Cronica, ed. Cogălniceanu, 
1872, p. . 

4. Descrierea Ţării Româneşti în I. polonă, făcută de Miron Costin 
la 1684, după ce vizitase Țara Românească: „Oraşele din Țara Mun- 
tenească : Râmnicul, Buzăul, Gherghița, Ploeştii, Târgşorul, Vălenii 
Câmpina, Târgovişte“ (I. Bogdan, Cronice inedite atingătoare de Isto— 
ria Românilor, Buc. 1895, p. 204). 

mai mult și pentru ultima oară se vorbește de el, 
ca orășel, în anul 1699!. După 1700 el dispare pen- 
tru totdeauna din rândul oraşelor țărei. Filipeştii şi 
mai ales Ploieştii ajunseseră la acea dată să-l lase 
de tot în umbră. 

Cum? Este rândul să vedem acum. 


II. Inceputurile Ploieștilor 


1. Ploieșlii sat.— Oraşul Târgșor era, cum am spus, 
înconjurat de toate părţile de păduri şi crânguri. 

Căci regiunea de câmp a județului Prahova a fost 
în vechime mult mat împădurită de cât astăzi. Pä- 
durile dintr'însa erau o continuare a marilor păduri 
dela nord de București, şi purtau, ca și acestea, pe 
unelocuri, numele de Vlăsia2. Aceste păduri, care 
se păstrau încă spre sfârșitul secolului XVIII în formă 
de crânguri, au dispărut numai în cursul primei 
jumătăți a secolului XIX, prin spargerea locurilor 
pentru arătură. Numai petice singuratice au rămas 
din ele, cum e crângul lui Bot şi pădurea Râiosul 
lângă Ploieşti, pădurea Târgșorului în vecinătatea 
satului ce poartă acest nume şi pădurile de pe cursul 
Prahovei până la Gherghița. 

1. Anonima Curiăse Beschreibung von der Moldau und Wallachey, 
1699, numeşte în cap. IV ca „vornehmste Städte“: Bucureşti, Târgo- 
vişte şi Câmpu-Lung, iar ca „vornehmste Marck-Flecken oder kleine 
Städtlein“: Brăila şi Târgşorul (Trescortum). 

2. Unii Ploieşteni mi-au spus că, înainte vreme, pădurea ce incepea 
dela barierile sudice ale orașului purta acest nume. 

3. Descrierea vechilor păduri o fac după harta austriacă dela 1790, 


care represintă distinct vegetaţia de atunci. După ca sa tăcut repre- 
zentarea lor pe harta alăturată. 

Afară de pădurile despre Bucureşti, păduri mari 
erau şi spre apus de Târgşor, din malul Cricovului 
Dulce şi al Proviţei până la jumătatea drumului spre 
Târgovişte, păduri ce se ţin în parte şi azi. Spre 
răsărit păduri şi crânguri mai dese erau numai până 
în apa Dâmbului, dincolo de care, până în Cricovul 
Sărat, erau mai mult tufişuri şi crânguri pitice de 
mărăcinet şi de păducel!. La Cricovul Sărat se stâr- 
şeau pădurile şi de acolo începea câmpul întins și 
limpede al Buzăului. 

Prin pădurile şi crângurile din jurul oraşului Târg- 
şor se găseau pitulate, încă înainte de 1600, sate 
vechi, acolisite pe lângă isvoarele ce săreau mult 
mai multe și mult mai vioaie pe atunci în câmpie, 
ia umbra copacilor. Multe din aceste sate trăesc și 
azi. Spre miază noapte, în părțile pietroase şi să- 
race de apă ale Branciogului, erau sate numai de- 
parte, în apropierea dealurilor: Băicoii ? şi Floreşti, 


1. Prima rezistenţă serioasă pe care o opuneau voevozii năvălitorilor 
din direcția Moldovei era la Teleajen şi Prahova, unde aveau păduri 
în spate. Înaintea bătăliei dela Finta, Seimenii lui Matei Basarab s'au 
retras dela Teleajen, „apărându-se prin nişte dumbrăvi ce sânt aculo. 
Ce tot au mers, apărându-se foarte tare din foc Siimenii, până au 
intrat într'altă pădure, ce era lunca Prahovei“ (Miron Costin, ed. 
Cogâlniceanu, 1872, p. 334).—Chiar pe vremea lui Miron Costin partea 
dintre Teleajen şi Ploieşti era slab împădurită. După bătălia dela 
Şoplea (1654), lângă Berceni, la sud-est de Ploeşti, cronicarul maol- 
dovean descrie astfel debandada Seimenilor şi Dorobanţilor spre 
Ploeşti: „Trupurile pe șleau (— drum) zăceau polog (= grămadă) 
şi spinii pe de laturi plini de trupuri omeneşti: aşa zăceau până la 
Ploești“ (p. 351). La răsărit de Pioeşti erau deci spini, cum au apucat 
şi bătrânii: mărăcini şi păducei, nu pădure de tufă, ca la apus de Dâmbul. 

2. Quellen zur Geschichte der Stadt Kronstadt, UI, p. 297, 298, 236—7. 

reședința domnească din sec. XV. Mai dese erau 
satele dealungul Prahovei, pe malul drept al râului: 
Măgurenii ', Călineştii?, Filipeştii”, Mărginenii*. In pă- 
-durile din josul Târgşorului erau Stănceştii 5 şi Nego- 
„eştii6. La răsărit erau Bărcăneștii”, Tătăraniit, Plo- 
ieștii”, Bleajoii 10, Scăianii 11, Boldeştii 12, Bucovul 13, 
şi Valea Călugărească 14, aceste patru din urmă în 
coada Dealului Frumos şi a Dealului Mare. Şi mai 
departe, la marginea despre răsărit a pădurilor, erau 
Şoplea 15, Râhovul 16, Cozleacii!4, şi mai jos, lângă 


1. Idem, trimiterile indicelui aceluiaș volum și vol. V, p. 469. 

2. Idem, îil, p. 236, 337, 299. 

3. Idem, 11, p. 225; II p. 188—9. 

4. Trimeterile mai numeroase ale indicelul vol. II; 1. Bogdan, Doc. 
și regeste, p. 190. 

5. Şt. Greceanu, o. c., p. 329, 

6. idem, ibidem, p. 329, document de donaţiune de moșie în Ne- 
-goești din 1451, dela Vladislav, cel perit de sabie în mijlocul Târg- 
-orului. E cel mai vechi sat constatat lângă Târgșor. 

7. T. Cipariu, Archiv, p. 102, p. a. 1567. 

8. Şt. Greceanu, o. c., p. 335, Preda postelnicul ot Tătărani la 1628. 
Se poate admite existența satului înainte de 1600. 

9. Vezi nota 1 pe pagina următoare. 

10. Şt. Greceanu, o. c. p. 344, p. a 1632. Pe baza acestei date des- 
pre moşia Blăjoilor admitem existenţa satului înainte de 1600, ca şi p. 
“Tătărani. 

11. Trimiterile indicelui dela vol. 111 din Quellen. O carte a lui Ni- 
colae Voevod, feciorul Mihnii, pentru partea de moşie din Scăiani, 
<umpărată de lon logofătul din Târgșor, cu data 7095 (=—1587), iunie 
16, în Condica Brâncovenească, 261, f. 135. 

12. Quellen, |, indice, p. a 1503. 

13. 1. Bogdan, Doc. și regeste., p. 293, p. sec. XV. Vezi şi mai jos 
în expunerea noastră date despre Bucov, la cap. respectiv. 

14. Document original din sec. XV, la Arhivele Statului, secția 
istorică. 

15. Quellen, 111, trimiterile indicelui. 

16. 1. Bogdan, Doc. și regeste, p. 309, pentru a. 1530. 

vărsarea Teleajenului în Prahova, era orașul domnesc 
al Gherghiţei, ce se trăgea dintr'un sat cu nume de 
muiere. 

Multe din aceste sate, mai ales cele de pe valea 
Prahovei, făceau cărăuşie cu mărfuri braşovene. Ele 
ne sânt cunoscute din listele de cărăuși ce se pă- 
strează în socotelile orașului Braşov pe anii 1500— 
1550. În acele liste sânt trecuţi și câțiva cărăuși dim 
satul Ploiești: la 1503 Radu, la 1543 Drăgoi, la 
1545 Berivoi, Tudor, Avrut, Drăghici și Neagu!. 


1. Quellen, 11l. p. 235, 295, 298, 299. In vol. 1, p. 6, este prima men- 
țiune a Ploeştilor, din 1503: „Radul de Plorescht“.—in Socotelile Bra- 
şovului sânt trecute 3 sate cu nume asemănătoare: Florești, Ploreșşti 
şi Ploieşti.—Sub numele Ploreşti este cred de înţeles în toate casurile 
Ploeşti. In acelaş an 1545 este trecut în listele Brașovului un Tudor 
dela „Plorest (Ploest)* (111, p. 298) şi un Tudor dela „Ploest“ (111, p. 
298).—Se pare însă că şi unele menţiuni despre „Florest“ privesc Ploeștii, 
nu Floreştii. Această presupunere o intemeem pe faptul următor. La 
1567 se constată prin document numele locuitorului Avrut din Ploieşti 
(Cipariu, Archiv, p. 102). La 1545 este trecut în socotelile braşovene 
„Zofihrull de Ploest“ (Quellen 111, p. 299), nume evident identic cu 
Avrut. In acelaş an 1545 este trecut în aceleaşi socoteli „Affhrutt de 
Florest“ (Quellen, 111, 294). Este acelaş cu cel precedent, scris cu 
aceiaş ortografie cu ffh şi cu tt, dar citit în primul cas greşit. 
Identitatea cu Avrut dela 1567 este neindoioasă. Numele este destul de 
rar pentru a avea îndoială asupra acestei conclusii. In acest cas şi 
cuvântul Florești trebue înlocuit prin Ploeşti. Greşala este sau a scrii- 
torului braşovean, care auzind Ploeşti scria Floreşti, sau o greșală 
de lectură.—Această constatare este de foarte mare însemnătate. Se 
ştie că scrisorile lui Basarab dela 1477 (1. Bogdan, Doc. privitoare, p. 
335—6) sunt date din Floreşti. Să nu fie oare o eroare de lectură? 
şi cuvântul din document să fie Ploeşti ? Ploeştii sunt cunoscuţi şi in 
urmă ca reşedinţă domnească, in timpul lui Mihai Viteazul. Dacă ar 
sta în adevăr scris in acele scrisori Ploești, atunci am avea dovadă 
de existența Ploieştilor încă din sec. XV, precum şi dovada vechimei 
lor ca reşedinţă domnească înainte de Mihai Viteazul. 

Satul Ploieşti se trăgea, cum arată numele, din- 
trun strămoș pe carel! chemă Ploaie, cel dintâi 
moşnean, care, plăcând locul, bătuse parul şi-şi fäcuse 
casă de adăpost singuratic în pădure. Copiilor şi 
nepoților lui, care se înmulţiseră dintr'însul, făcân- 
du-și case lângă a lui, le zicea lumea Ploieşti, cum 
se zice azi Sorești copiilor dintr'un părinte pe care’ł 
chiamă Soare. Era lume groasă pe atunci, care ştia 
numai de pădure şi de mila cerului şi nu stătea să 
caute nume de botez prin istorii și prin calendare. 
Ziua omului nu era, ca azi, odată de an, ci toate 
zilele anului, căci, slavă domnului, de plouat plouă 
totdeauna. 

Satul era în partea de miazăzi şi răsărit a ora- 
şului de azi, între albia Dâmbului și «apa Fântâ- 
nelor», «gârla Tabacilor» de azi. Acum apa Fân- 
tânelor nu mai curge ca atunci din multe isvoare. Prea 
arare, în timpuri ploioase, fântânesc iarăși isvoarele 
și firicelul de apă limpede, bun de albit pânze, 
susură, ca și atunci, printre dughenile tabacilor. 

Bătrânul Ploaie găsise aici apă şi în isvoarele de 
la fața pământului și, în timpuri de mare secetă, 
săpând în pământ, la câteva palme adâncime. Dâm- 
bul curgea înainte vreme, cum spun bătrânii, mai 
viu. In apele lui, care invârteau multe mori în dru- 
mul lor, se sbătea crap de două palme. Lemn pentru 
case şi pentru foc era cât nu vreai în pădure. Cre- 
ștea tămâie în copacii cei vechi. De vânat erau pline- 
crângurile. Până târziu încoace aduna lumea melcii cu 
sacul. Dădeai o raită prin pădure, te întorceai cu 

căciula plină de ouă de păsări sălbatice. Departe de 
sat, între bisericile de azi sfânta Vineri și sfântul 
Niculaie Nou, era un eleşteu, adunat din isvoare și 
din ploi, unde, până acum 40—50 de ani, se îm- 
puşca gâşte și lişițe. Și locul era bun de arat, căci 
petrișul se găsește la adâncime potrivită şi în față e 
pământ negru curat, priincios nu numai semănătu- 
dilor, ci şi viei şi pomilor roditori. Până după 1800, 
„se găseau în oraş «livezi de pruni» şi «cu pomet 
de tot felul». Malurile teraselor Dâmbului au purtat, 
în timpuri diferite, vii şi pe dreapta şi pe stânga!. 

lar cât privește împrejurimile, dealurile încărcate 
de vii şi de pometuri ale Păuleştilor, ale Scăenilor, 


1. La 1833 Dache bogasierul vinde în mah. sf. Vineri o „grădină cu 
pomet de tot felul“, „loc de livede cu pomet“ (Dosar extrajudiciar 32 
din 1833 la Arh. Statului). — 1823, Nov. 25, Uţa, văduva răp. Alexe, 
vinde biv-treti-vistierului Pârvu Dănescu „un loc închis cu gard, cu o 
livejue de pomi sădiți de părinţii“ ei, în mahalaua sfântului loan, în 
vecinătatea oborului (Arhiva orașului Ploești, colecția de acte, VI). 
La 1838 postelnicul Costache Dănescu vinde lui Costandin Bogdan 
casa cu „livedea de pruni“, pe care o avea „în veche stăpânire“ în 
mahalaoa Maica Precista, din mijlocul oraşului de azi (Dosar Extra- 
„judiciar, No. curent 42, din 1838, la Arhivele Statului). 

— La 1830—1837 Bulgarii dela Bereasca puseseră vii pe malul stâng 
al Dâmbului, la N. de şoseaua Bucovului. Şi azi extremitatea N.-E. a 
orașului, unde e cimitirul, poartă numele de Viişoara, după viile puse 
“înainte vreme de Românii Ungureni acolo. Era un loc de petrecere al 
târgului pe la 1850. Cimitirul de acolo se numește Viişoara, iar ţigănia 
din str. Macului Ţigănia dela Viişoara. Această viișoară era pe ma- 
Jul apusan al Dâmbului, acolo unde acest mal e mai ridicat, fiind con- 
stituit de terasa de pe dreapta Dâmbului, terasă care s'a perdut 
în oraș. 

— In partea de miazăzi a fostului sat, cum eşi pe bariera Gogoașe de 
-azi pe stânga, s'au făcut acum în urmă plantaţii de vie şi pomi, reu- 
=şite, ca şi lângă biserica sf. Nicolae Nou și în sfânta Troiță. 


dacoromanica.ro 


Vatra târgului Ploiești 


/isoara *., 


Granita de răsar/f e påderilar, af caror urme sau amialire sa pdilral 


în secolul al x1 AL 


Harta II. — Din Gh. Zagoriț, Istoria târgurilor și orașelor din 
Buzău, Târgovişte şi Bucureşti. 


dacoromanica.ro 


TÂRGURI ȘI ORAȘE ÎNTRE BUZĂU, TÂRGOVIŞTE ȘI BUCUREȘTI 200 


Dealul Frumos şi Dealul Mare, se vedeau şi atunci: 
din sat, cum se văd şi azi dela barierile oraşului, la: 
două ceasuri depărtare cu piciorul. 

Aşa trăiau moşnenii ploieşteni în vremea veche. 
Doar umblând cu cărăuşia pe la Braşov începuseră 
să mai scoată și ei capul la lume şi să se mai 
ajungă. Căci la început erau oameni săraci şi, decât 
vatra satului, altă moşie lângă sat n'aveau. Moşia: 
pe care este aşezat oraşul Ploieşti acum, dela apa 
Fântânelor, gârlița Tabacilor de azi, spre sfinţitul 
soarelui, o stăpâneau moşnenii din Băicoi. Abia la 
1567 avem cunoştinţă că un Avrut dela Ploieşti, 
cel pe care l-am găsit şi mai sus aducând marfă 
dela Braşov, a vândut logofătului Coresi, autorul psal- 
tirei celei vechi, cinci răzoare de moşie la Vlădu- 
lești ' Unde vor fi fost Vlăduleştii nu ştim. 

2. Intemeerea târgului la Ploieşti. — Astfel au 
trăit Ploeştenii, viață de ţară, până spre anul 1600. 
Atunci lui Mihai Viteazul, al cărui gând era faptă 
fulgerătoare, i se păru că târgul ce se făcea la ora- 
şul Târgșor nu era destul de îndemânatec pentru 
nevoile locuitorilor şi pentru planurile sale de războiu, 
şi că mult mai bun de târg era locul satului Ploieşti 
şi moşia, vecină cu a oraşului Târgşor, pe care o- 
stăpâneau moşnenii din Băicoi lângă acest sat. 

Pentru a alcătui o vatră de vecie orașului gândit. 
de el, Mihai făcu așezământ cu Manole logofătul şi 
cu nepotul său, moșneni din Băicoi: ei îi dădură 
moşia lor dela Ploieşti, iar el le dete în schimb oœ 


1. T. Cipariu, Archivu pentru filologie și istorie, p. 102. 

jumătate din satul Băicoi, pe care o avea de cumpă- 
rătoare dela alți moșneni băicoieni. N’a fost vânzare 
pe bani, ci schimb de «moşie pentru moşie». 

Prin dobândirea moşiei de lângă Ploieşti a Băico- 
ienilor, moşia domnească a Târgşorului, ce se întin- 
dea numai până în drumul Domnişorului, se uni cu 
moșia Ploieştilor, cuprinzând într'însa şi satul Plo- 
ești. Era acum o singură sfoară de moșie din lun- 
cile Prahovei până în apa Dâmbului, având la un 
capăt orașul Târgşor, iar la cellalt capăt Ploieştii!. 

Pe moșia cumpărată dela Băicoeni Mihai făcu târg 
lângă satul Ploiești și îşi zidi palat domnesc într'însul. şi 
făcu obiceiul de a sta adesea aci. In scrisorile sale 
el numea acum Ploeștii «curtea noastră» (curia nostra 
Ploeşti) 2. Streinii știau că acesta era «locul lui iubit» 
(luogo diletioso di Michaele). ? La Bucov, în apropiere, 
avea locuri cunoscute de el, în care obicinuia să se 
retragă din fața Tătarilor, atrăgându'i acolo și sdro- 
bindwi în cursele pe care li le întindea prin pădure?. 

Mihai prețuise așezarea Ploeştilor nu atât pentru 
că de acolo putea pândi și se putea repezi la timp 
asupra dușmanului răspândit după pradă, dar și 
pentru «eitinătatea și ușurința aprovizionărei». Incă 
de atunci «vânzarea» era aici «mai bună decât în 
toată țara» 5. 


1. loan Moruzi, Spicuiri istorice din Prahova și fondarea orașului 
Ploiești, Buc. 1906, p. 31—5 şi 35—8. 

2 şi 3.—C. Zagoritz, Luptele cu Polonii, Buc. 1908, p. 93—4 şi p. 129. 

4. Idem, p. 86 şi 93. 

5. Idem, p. 128. Aceeaşi apreciere a Ploieştilor după 200 de ani: 
„capitala Ploeşti, oraş prea îndestulat în provizii“ (|. Ghenilie, Prin- 
„tipuri de geografie, Buc. 1841, p. 19); „Ploieşti, îndestulat şi negoţios“ 
«(ldem, Principie de geografie, 1853, p. 38). 

Folosind aceste daruri ale locului el transformă 
târgul şi împrejurimile lui întrun lagăr permanent, 
unde își strâgea, îşi instruia și îşi ținea gata de luptă 
armatele !. La Ploieşti şi în satele dinprejur a strâns, 
a pregătit şi a ţinut concentrate în taină, până în 
momentul acțiunei, oștile cu care a trecut la 1599, 
prin valea Teleajenului, în Transilvania. 

In palatul său din Ploieşti el primi înainte de ple- 
care jurământul de credință al ostaşilor săi, în mij- 
locul căpitanilor şi marilor săi boeri. Lângă dânsul 
doamna Stanca plângea, nădăjduind să-l întoarcă din 
hotărârea lui. Din piața târgului până la intrarea pa- 
latului domnesc el rânduise pedestrimea, în număr 
de 5000, comandată de Baba Novac, în cinci rân- 
duri de câte 1000 şi trupele intrau în palat la domn, 
pentru a depune jurământul, prin mijlocul acestor 
rânduri ?. Aşa prețuia Mihai Viteazul Ploieştii şi 
aşa înțelegea el să se folosească de îndemâna- 
teca aşezare a locului. Satul ales de el e azi cel mai 


1. C. Zagoritz, o. c., p. 126. 

2. Cronica lui Szamoskăzi,în Monumenta Hungariae historica, Scriptores, 
vol. XXVIII, p. 290: Michael igitur, bona copiarum suarum parte in 
oppidulum Plovest convocata, omnem Valachorum ac Thracum, quos 
Rascianos dicunt, turbam, armis ita instructam aç si protinus manus 
cum hoste conserenda esset, per omnia fora et vicos disponit, praeto- 
rianum equitatum, quos illi cortanos vocant, ac Polonorum manum, 
qui Cazaki vocantur, oppido circumfundit. Peditatum, qui ad quinque 
millia erant, et quorum potiori parti Baba Noach dux praeerat, a foro 
ad aulae usque vajvodanae vestibulum quintuplici ordine armatos con- 
sistere jubet. Per dispositas horum stationes introducuntur etc. Povestirea 
modului cum a urmat jurământul la Bălcescu, Românii sub Mihai Vi- 
łeazul, Buc. 1908, p. 244 ş. u. 

mare oraș din Țara Românească după Bucureşti și 
după Brăila. 

Orașul Ploiești s'a desvoltat din târgul înființat de 
Mihai în Ploieşti pentru nevoile oştilor sale. Nu tre- 
bue să ne gândim că, spre a întemeea târgul, Mi- 
hai Viteazul a adus colonii, sau că a zidit prăvălii 
și case. Nu cunoaștem actul întemeerei, dar, după 
cele ce putem deduce din situația de mai târziu, el 
ma făcut altceva decât a îngăduit negustorilor să ţie, 
pe moșia de lângă satul Ploieşti, târg într'o zi pe 
săptămână. 

In ziua de târg, care era, cum aflăm din acte, 
Miercurea !, veneau negustori cu mărfuri şi mește- 
șugari și țărani cu produse de ale lor spre desfa- 
cere. Mămulari, cojocari, tivilicheri, mărgelari, cer- 
celari, plăpămari, veneau în această zi a săptămânei 
cu marfa în desagi și o întindeau în «piața târgu- 
lui», pe supt magherniţe și șoproane cu acoperă- 
mânt de şovar, rezemat pe patru furci 2. Meșteşu- 


1. Documentele lui Nic. Mavrocordat din 1716, April 21, şi loam 
Mavrocordat din 1716, Martie 14: „drept aceea şi domniia mea am 
întărit ca să aibă a să face târg în Ploeşti şi Târşor în toată vremea 
peste an Miercurea, ca şi mai înainte vreame“ (Condica Brâncovenească 
No. 267, la Arhivele Statului, î. 763 şi 760). In aceeaşi zi a săptămânei 
se făcea târg în Ploieşti și la 1821: „piaţa târgului, pentru adunarea celor 
ce sunt a veni Miercurea la zi de târg, veri cu ce spre vânzare deal 
obștii folos“ (Arh. or. Ploieşti, dosar 2 1832). 

2. 1. Stoicescu, Schitze din istoria patriei, Ploeşti, 1880, p. 72. Cf. ac- 
tul din 1843 Aug. 25: jalba orăşenilor contra „strâmtorării ce vedem 
că se face celor ce vin cu producte de prin județe Miercurea la zi de 
târg în oborul acestui oraş spre imbielşugarea obștii, cărora li se face 
împiedecare de către cei ce deschid prăvălii în lumina oborului cu în- 
tindere de mărfuri, adică: cojocari groși, mărgelari, mămulari, plăpu- 
mari și alți mulţi cu felurimi de mărfuri“ (Arh. Ploeşti, dosar 98 1843). 


dacoromanica.ro 


TÂRGURI ŞI ORAȘE ÎNTRE BUZĂU, TÂRGOVIŞTE ȘI BUCUREȘTI 33 


garii mai groşi şi ţăranii, care veneau cu «<produc- 
turi»: «zarzavaturi, rogojini, funii, lemne de foc, 
căldări şi altele multe», îşi făceau, unde era loc mai 
slobod, hambare, umbrare și îngrădiri de gard. 
Grânele, vinurile şi peştele se vindeau din căruțe. 
Aceste «producte», dinpreună cu vitele, aveau un 
loc mai întins în marginea târgului: oborul 2. 

Fiind târgul bine aşezat. dela început, îndată sa 
simţit nevoia de a vinde şi peste săptămână, nu nu- 
mai Miercurea. Cei ce aduceau marfa cu carul sau 
cu spinarea, atrași de «buna vânzare» şi de <ușu- 
rința aprovizionării», curând după aceea şi-au făcut 
prăvălii statornice. Toate acestea sau petrecut 1a 
Ploieşti chiar în timpul voevodului întemeetor. 

Căci în domnia. lui, prin nevoia aprovizionării oş- 
tilor pe care le ținea în jurul târgului şi prin nevoia 
furniturilor de echipament, târgul săptămânal s'a 
transformat încă de atunci întrun târg cu prăvălii 
statornice și cu înfăţişarea de mic oraș. La 1599 şi 
1600 contemporanii încep să numească Ploieştii 


1. Acelaş act din 1821 citat în nota 1. din pag. prec. 

2. Acte din dosarul 98 1843, Arh. Ploeşti: „oborul este pentru pro- 
ducturi“, nu pentru „mărfuri“. De asemenea actele din dosarul 4 1842, 
aceeași Arhivă ; 1840 August 2, pescarii vorbesc: „alături cu căruța 
mea“, 1822, Iunie 22, jalbă a orăşenilor contra celor „ce au făcut um- 
brare in ¿bor şi fac vânzare rachiului napristan, iar nu numai Marţea 
şi Miercurea, precum din vechime au fost obiceiul“. „S' au apucat acei 
ce vindea cu buţile de au făcut în obor prăvălii statornice, vânzând 
şi peste săptămână, şăd cu buţile date pă jos, aşăzate, iar nu prin 
car, ca mai înainte, asemenea şi cei care eşa cu câte o masă, cu bu- 
riaşe, cu clondire şi pahare, toţi s'au așezat cu umbrare, de au făcut 
târg nou în oborul de vin“. In acelaş dosar se văd şi celelalte „pro- 
ducturi“, ce se vindeau în obor. 


Gh. Zagoriţ, Târguri și Oraşe. 3 

«oraş» sau «orăşel» !. La 1599 se vorbea de o piaţă 
statornică a târgului?. 

Pe moşia domnească dintre Teleajen și Prahova 
erau așa dar, la sfârşitul domniei lui Mihai Viteazul 
(1601), două târguri săptămâna'e, nu unul singur 
cum fusese până atunci. Amândouă se țineau în 
aceeași zi a săptămânei, Miercurea. Unul se ţinea 
în orașul Târgșor, altul în târgulețul Ploieşti, care 
abia atunci începea să se înfiripeze. 

De acum Târgşorul începe să scadă, iar Ploieştii 
încep să crească pe măsură ce scade Târgşorul. 
Nici Ploeștii mau crescut repede și dintro dată, nici 
Târgșorul nu s'a stins dintro dată. Viaţa şi stră- 
lucirea orașului Târgşor s'a scurs pe încetul, în 
curs de două veacuri, în târgul Ploieştilor, până 
când azi ma mai rămas dintr'însul decât casele, să- 
race și puține, ale țăranilor clăcași ai moşiei. 


III. Desvoltarea Ploieștilor până la 1830. 


1. Ploieştii pe la 1700. — Incă înainte de anul 
1700 Ploieștii ajunseseră să stea pe picior de ega- 
litate cu Târgșorul şi chiar să-l întreacă. După 1673, 
în actele vremei, Ploieştii încep să aibă precădere 


1. La 1599, în timpul campaniei ardelene, este numit târg, oraş şi oră- 
şel: Marckt Ployst (Tezaur de monumente istorice, III, p. 72); oppidum 
Ploest (Wolffgang de Bethlen, Historia de rebus transsilvanicis, LV, 
p. 334); oppidum Ploest vocatum (Doc. Hurm. LII!, la dată); oppidum 
şi oppidulum (Szamoskăzy, loc, cit. p. 290). La 1600, în timpul luptelor 
cu Polonii, este iarăşi numit oraş: oppidum (cronicarul Heidenstein, 
citat de C. Zagoriţ, o. c., p. 102). 

2. V. mai sus p. 31 şi n. 2. 

asupra Târgșorului. In hrisoavele domneşti, prin care 
se dăruia mănăstirei Târgşor, zidită de Antonie Vodă 
din Popești la 1671, vămile amândoror târgurile, nu 
se mai zice, cum se zicea înainte, «vama târgului 
“Târgşor şi vama târgului Ploeştii» !, ci se zice acum 
«vama târgului Ploeștii și vama târgului Târgşor» 2. 

Domnii ţărei, începând cu Brâncoveanu, ocrotesc 
Ploeştii, ca pe un târg vechiu. Şi documentele ştiu 
să povestească frumos cum, «în zilele lui Costandin 
Vodă Brâncoveanu, (1689 — 1714), făcând Mihai 
Spătarul Cantacuzino o mănăstire, ce o au numit 
Sinaia, s'au fost rugat lui Costandin Vodă să-i dea 
volnicie să facă târg şi în Gura Urlaţilor, ca şi în 
Ploieşti şi ca și în Târșor, într'o zi dă săptămână, 
pentruca să dea vama acelui târg la mânăstirea Si- 
naii. lar Costandin Vodă, văzând că, de va da acea 
volnicie, să vor strica târgurile ceale vechi, al Ploieş- 
tilor şi al 'Târgşorului, mau dat acea volnicie, fiind 
fără cale, ci numai au hotărit să se facă. acolo, în 
Gura Urlaţilor, târg slobod toamna, pre vremea cule- 
sului, în patru săptămâni, să ia mânăstirea Sinaia 
„câte într'o zi de săptămână, adecă Marţea, care s'a 
poreclit Târgul Cucului» ë. 


1. Hrisovul lui Antonie Voevod către mrea Târgşor, din 1671, De- 
cembrie 9, şi al lui Grigore Ghica din 1673, în Condica Brâncovenească 
No. 267, f. 751—753, la Arhivele Statului. 

2. Hrisovul lui Duca Voevod, din 1674, lanuarie 8 şi hrisoavele dom- 
nilor următori către m-rea Târgşor, în aceeaşi Condică, f. 753, 754, 
755 ş.u. 

3. Hrisovul lui Niculae Mavrocordat din anul 1716, Aprilie 21, şi al 
lui loan Mavrocordat din 1717, Martie 14, în aceeaşi Condică, î. 763 


şi 760. 

Scăpat de periculoasa concurență, pe care i-ar ff 
făcut-o Urlaţii, Ploieştii se ridică puternic acum, pe 
la anul 1700, în fruntea târgurilor întregei regiuni. 

Cea ditâi hartă amănunțită a Ţării Româneşti, 
lucrată în anul 1700, «după foarte exacta descriere» 
făcută de cel mai învățat boer muntean al timpului, 
stolnicul Constantin Cantacuzino, represintă pentru 
prima oară Ploeștii ca cel mai de seamă târg între 
Buzău, Târgovişte şi Bucureşti !. Această hartă arată, 
Gherghița mai mică decât Ploieștii, iar Târgşorul îl 
arată ca o «mânăstioară 2». 

In descrierea italianului Delchiaro, tipărită în 1718, 
la care este alipită harta de care am vorbit, numat 
Ploieştii și Gherghița sunt arătate, în părțile Pra- 
hovei, ca localități mai importante °». 

2. Inceputul Lilipeștilor. — Mult mai interesant 
pentru situația târgurilor din preajma anului 1700 


1. Despre importanța acestei hărți cf. G. Vâlsan, O fază în popu- 
larea ţărilor românești, Buc. 1912, p. 3. Afirmația că Const. Cantacu- 
zino ar fi autorul acestei hărți se întemeiază pe o greşeală de inter- 
pretare. Titlul harţei nu spune: „l'autore di detta tavola fu il conte- 
Costantino Cantacuzeno“, ci spune că s'a lucrat „secondo Pesatissima 
descrizione che ne diede il fu conte Costandino Cantacuzeno a Giovanni 
Comneno“. Autorul hărței este necunoscut.—lIn această hartă şi Câm- 
pina este arătată ca târg deopotrivă cu Ploeştii, aceasta însă nu putea 
corespunde realităței, ci se datoreşte aşezărei Câmpinei, vămei şi 
faimei de care ea se bucură între călătorii streini. 

2. Semnul prin care este representat are legenda: piccieli monasterii. 

3. Antonmaria Del Chiaro, /sforia delle moderne rivoluzioni della 
Valachia, Venezia, 1718, p. :5: luoghi di maggiore importanza, dove 
si manda qualche nobile per capitano in ciascuno di essi, sono i se- 
guenti: Tergovisto, Cernetz, Focsiani, Plojest, Gherghizza, Rusci de 
Vede“. — Menţionez că în harta citată mai sus, alipită la opera lui 
Del Chiaro, târgul de mai târziu Bucovul este representat ca sat mare: 
(ville grosse). Tot astfel şi Filipeştii. 

«ste privilegiul dat de Costandin Brâncoveanu (1688 — 

1714) pentru strângerea ciohodăritului (dajdia pe ciz- 
mari). El dă volnicie marelui ciohodar Alixandri« să 
umble în Bucureşti și în toate târgurile: la Câmpu- 
Lung, la Pitești, la Târgovişte, la Filipești, la Plo- 
ieşii, la Urlaţi, la Buzău, la Râmnic şi pen toate 
ssatile, să aibă a lua ciohodăritul: de cizmariu câte 
1 taler, după obiceaiu!». 

Cum se vede din acest act, pela 1700 se mai ivise 
“un târg în Prahova: al Filipeștilor. El se născuse, 
<a și al Ploeştilor, pentru a înlocui perderea Târg- 
“şorului. Ploeştii și Filipeştii sânt simitric aşezate 
față de Târgșor: unul deadreapta, altul deastânga, 
unul spre nord-est, altul spre nord-vest de vechiul 
oraș, Filipeştii aținându-se la valea Prahovei, Plo- 
ieştii la a Teleajenului, și Ploieştii şi Filipeştii în 
în aceeași măsură mai aproape de dealuri ca Târg- 
şorul. In loc de un târg se iviseră deci două noi. 
Era nu numai o înlocuire, ci şi o diferențiere în 
acelaş timp. 

Situația celor două târguri, al Ploeştilor şi al Fi- 
lipeștilor, ce au luat locul Târgşorului, se menţine 
aceeaş și la mijlocul sec. XVIII. Geograful Biisching, 
în anii 1769—1774, numeşte, în regiunea ce ne pre- 
“ocupă, două târguri: Gherghița şi Filipeştii, şi un 
«oraş» Ploieştii?. — In o descriere a țării din 1774 


1. N. Iorga, Studii și Doc., V. p. 344. — Despre Filipeştii de atunci 
<a loc de afaceri Idem, Sf. și Doc. X, Brașovul și Românii, Buc. 1905, 
p. 211: „Zota cojocarul dela Filipeşti“. Cf. Doc. Hurm. XV, p. 1533, 
unde actul cu această menţiune este datat 1709, April 5. 

2. Notă despre Filipeştii de Târg.—Biisching, Neue Erdbeschreibung, 
des ersten Theiles zweiter Band, fără loc şi an, p. 1627: Ploeşti „eine 

se citeşte, la județul Prahova: «oraș de căpetenie 
Ploeştii, unde se face cea mai însemnată vânzare 
din produsele țării, Mai este și alt târg numit Fili- 
peștii '». 

Filipeştii aveau atunci două mahalale și Plo- 
ieştii opt2. Ploieştii erau acum, la mijlocul secolului 
XVIII, fără asemănare mai mare decât celelalte târ- 
guri, ce se luptaseră pentru întâetate în regiunea 
Teleajen—Prahova. In Ploieşti stăteau acum capii 
județului Prahova, ispravnicii. In rusticul târg ei nu 


Stadt“. Filipești „im Wald“ și Gherghița: „Marcktflecken“. Autorub 
vorbeşte, cum se vede, despre Filipeştii de Pădure. E o contusie. Nu 
este de loc de crezut ca târgul să fi fost întâi la Filipeştii de Pădure 
şi să se fi mutat pe urmă la Filipeştii de Târg. Filipeştii de Târg 
din zilele noastre se numiau înainte „Filipeştii dela Prahova“ (Şt. 
Greceanu, o. c., p. 153, n. 5, pentru timpul lui Brâncoveanu ; — N. 
Iorga, Inscripții din bisericile României, |, p. 263 şi u., pentru anii 1706, 
1788, 1798) sau „Filipeştii cei vechi“ (Z. Furnică, Din istoria comerciu- 
lui la Români, Buc. 1908, p. 3—5, o înşirare din 1674 a satelor de pe 
Prahova, de sus în jos: „Filipeştii cei noi şi cei vechi“). Cf. despre 
Filipești N. lorga, Gen. Cant., ș. 43, 86, 171. Cu numele Filipeştii dela 
Prahova este trecut şi în 1810 (ms. Ac. Rom. 1457). Numele de Fili— 
peștii cei Vechi înlătură îndoiala că aici a fost întâi târgul. — Abea în 
1810 Filipeştii, care era târg de 100 de ani, apare cu numele „Filipeştii 
de Târg“. (N. lorga, Inscripții 1l, loc cit.) Apoi în 1819 (Fotino, Zst. 
Daciei, Ill, descrierea jud. Prahova). In 1829 e numit „târgul Fili- 
peştilor“ (Arhivele Statului, Dosarul isprăvnicatului Prahova, nr. 3037), 
La 1830 Oct. e numit „oraşul Filipeştii de Târg“ (Dosar 3016, al is- 
prăvnicatului Prahova, Arhivele Statului). Datarea descrierei lui Biis- 
ching, 1769 -1774, am făcut-o după criterii interne. La p. 164t se 
spune: „1769 ist die Moldau von den Russen erobert worden und 
die künftige Zeit wird ihr Schicksal zeigen“. Cf. şi p. 1624. 

1. Descrierea urmează: „și un altul cu numele Câmpina“. N. lorga 
Genealogia Cantacuzinilor, Buc. 1902, p. 471. 

2. Monsieur de B[auer], Memoires sur la Valachie, Francfort et Lei- 
psic, 1778, p. 134 şi 136.—F. l. Sulzer. Gesch. des trans. Daciens, 
l, Wien 178:, p. 312 şi 314. 

1ocuiau cine ştie ce palate, ci lucrau, cum spune un 
călător strein, în nişte «cocioabe țărăneşti!», lângă 
biserica sf. Nicolae Nou de azi. La Ploieşti era târgul 
săptamânal cel mai puternic pe acel timp?. Drumul 
Prahovei, care hrănea acest târg, era din toată ţara 
drumul pe care se scurgeau atunci cele mai multe 
mărfuri 3, 

3. Tårguşorul după 1700. — Şi după anul 1700 
Târgşorul a continuat să-și aibă târgul său săptă- 
mânal*, a cărui vamă este trecută în listele vămilor 
de târguri chiar în anul 18225. Actele arată că pela 
1791 se găseau încă «prăvălii» statornice în «târ- 
gul Târgușorului»$. Sânt şi hărți, mai ales ruseşti, 
care-l reprezintă, pela 1799—1812, ca «mic târg»?. 
Sânt deasemenea azi oameni bătrâni în Ploiești care 


1. Sulzer, o. c, I, p. 312: Die Isbravnik von diesem Schudetz woh- 
nen hier in schlechten Bauernhăusern. 

2. Idem, Ibidem. 

3. N. Iorga, Gen. Cant., p. 471. 

4) Sulzer, o. c., I p. 312. „Eine Stunde von Ployest lieget ein an- 
derer Marktflecken, Tirgschora mit Namen, welcher cbenfalls seinen 
Wochenmarkt hat“. Aceasta la 1781. 

5. V. A. Ureche, Istoria Românilor, IX, p. 508—5'4, pentru anii 
1897—1811; XIII, p. 242—3, p. a. 1822. 

6. V. A. Ureche /sforia Românilor, IV, act. din 10 Dec. 1791: cartea 
de clacă a vornicului Moruzi pentru moşia Ploeşti: „aşijderea și dela 
târgul acestui oraş (Ploeşti): să aibă a-şi lua dumnealui adetul după 
așezământul ce va face cu locuitorii de prăvălii și de case, după cum şi 
la târgul Târguşorului să urmează“. Se deduce clar că erau prăvălii 
pe atunci în Târgșor. 

7. Harta rusă din 1799 (n. 6)il trece între cele semnate ca: „mesteacico 
i bolşaia sloboda“. Harta rusă dintre 1801—1812, n. 9, il trece ca 
„meastecico i sloboda boleae 500 duş imeaiuștie“ (cu mai mult de 500 
suflete). 

știu să spună că părinții lor, acum 90 de ani, mergeau 
să târguiască la Târgșor!. 

In actele vechi se întâlnesc, până pela 1818, nume 
de neguţători târgşoreni cu afaceri prin Prahova, ca 
Gheorghiță, Dima (1803), Stancu (1804), Canciu 
neguțătoru ot Târşor, Duca (1805), Nicula Sârbu 
ot Târşor neguțător, Sava neguțător (1814), Ioan 
dela Târșor neguțător cășar (1814), Neculae negu- 
țător, Savu polcovnic, lanache, Anastase Sârbu (1815), 
Iorga Arnăucheanu, Stoian sin Dumitru, Stoian un- 
iaru, Tudor untaru, polcovnicul Gavrilă, Stancu ne- 
guțătorul (1817), Necula neguțătorul, Slafciu negu- 
țătorul (1818), toţi din Târşor?. 

Aşezarea din jurul Târgșorului perduse însă cu 
totul caracterul orășenesc. Cu toate că din vechea 
strălucire îi rămăsese încă mândra mânăstire a lui 
Antonie Vodă și trei biserici de zid’, în unele hărți 
Târgșorul este representat mai ales ca sat după 
anul 17504. Alte hărți îl lasă nerepresentat?. Iar 


1. Văduva răposatului dascăl Niţă dela bis. Sf. Impărați din Ploeşti, 
mi-a spus că muma bărbatului său, moartă, acum 30 ani, în vârstă 
de 80 de ani, i-a spus că mergea de târguia din Târşor, unde era 
„târg mare“. 

2, Arhivele Statului, Dosar 3050 al isprăvnicatului de Prahova, privi- 
tor la neguțătorii sureccii. 

3. Monsier de B(auer), o. c. 1778, p. anul 1769—1774, p. 137: „un 
village de prince (incă nu fusese donat lui Moruzi), près des 4 sources 
du Witijew, avec un couvent, trois églises de pierres, une maison de 
b 'jard, un moulin et deux étangs“. Sulzer traduce la 1781 această 
descriere, o. c., |. p. 312. 

4. Harta Schmidt (n. 3) la 1774, şi harta n. 4 din 1778. In sec, XIX 
harta austriacă (n. 11) din 1822; harta Dirwaldt (n. 12) din 1824; 
harta austriacă (n. 14) din 1829. 

5. Intâi, la 1700, harta Del Chiaro. Apoi harta Lipszky (n. 8) din 1806. 

«descrierile şi statisticile din 1774, 1790 şi 1810 îl 
numesc deadreptul «sat» ?. 

La 1774 moşia domnească, pe care se hrăneau 
târgoveţii, nesupărați de clacă şi de dijmă, a fost dă- 
ruită cu târg cu tot, împreună și cu târgul Ploeștilor, de 
voevodul Alexandru Ipsilant fanariotului făcut boer, 
banul lanache Moruzi. Impusă atunci în mod neo- 
menos la clacă şi la celelalte angarale de stăpânul 
moșiei, negustorimea, puțină câtă se găsea, neavând 
putere să se apere de năpaste, sparse și ce bruma 
de târg mai rămăsese și veni să se statornicească 
în Ploeşti?. Căci Ploeştenii, mai mulți la număr, mai 
stăruitori şi mai îndrăzneți decât Târşorenii, nu se 
mărginiceră numai să umble cu judecăți pela Bucu- 
rești, ci, când văzură, în timpul ocupației ruseşti dela 
1806—1812, că nici solia lui Marin Brutarul, în miezul 
iernii, în Rusia, cu jalbă la preaputernica împărăție, 
nu le afost de nici un folos, se năpustiră toți şi dă- 
râmară casele boereșşti, pe care lanache Moruzi le 
făcuse în oraș, de conac, ca la o moșie a lui, și 


1. Intâi la 1769--1774. — Beschreibung der grossen Walachei, alătu- 
rată la harta austriacă din 1790, copie la Ac. Rom., secția mselor, 
îl numeşte: „Turgschora Dorf“. Catagrafia bisericească dela 1810 
scrie „satu Târşoru vechi“ (ms. 1457 al Ac. Rom). 

2. Bătrânul Gh. Stoica din mah. sf. loan, de 95 ani, mi-a spus: „s'a 
pus boerii cu claca pe negustorii din Târgşor. Ei au spart şi au fugit 
aici : alde Hagi Matache, Hagi Petre Carastan, negustorii Arnăucheni, 
Târgşorenii tot din Târgşor sânt veniți. l-am pomenit şi eu. Erau aşezaţi 
pela Ghiţă Alecsiu“. E şi azi un han vestit în piața legumelor „hanul 
“Târgşoreanului“. E şi o familie Târgşoreanu. Căpitanul Târgşoreanu, 
foarte popular în oraș, veteran din răsboiul neatârnărei, a murit de 
câţiva ani. 

orașul rămase şi după aceea, cum fusese şi mai "nainte, 
în toată vremea, prin împotrivirea târgoveţilor, ne- 
supărat de poverile ce apăsau poporul dela ţară!. 

In urma mutărei târgoveților în Ploieşti, Târgşorul 
cade, după anul 1825, pentru totdeauna în rândul 
satelor. La numărătoarea făcută în 1829, în vederea 
«Cfartirului» armatei rusești, «satul Târşor» avea 
163 case?. Cel care a făcut numărătoarea are grije 
să adaoge, ca nicăeri într'altă parte: «oameni să- 
raci». Nu târgoveți săraci, ci plugari clăcași toți, 
cum arată numărătoarea plugarilor din ţară dela 1832, 
lulie?. Multe din case rămăseseră nelocuite, căci avea 
cu totul, în cele 163 case, 138 capi de familie, 
ceeace dă 700 de suflete*. 

Nici ca sat na putut Târgșorul Vechiu să. dea 
înainte. La 1899 avea 905 suflete5. 200 de suflete 
în 70 de ani constituesc un spor prea mic, iar popu~ 


1. Cf. despre procesele Ploeștenilor loan Moruzi, Spicuiri istorice 
din Prahova și fondarea orașului Ploești, Buc. 1906 şi Dictionarul Geogra- 
fic al jud. Prahova, de acelaşi, la cuvântul Ploeşti.—Povestirea acestor 
procese, după tradiţia păstrată de bătrâni, la Zaharia Antinescu, Pharul, 
ed. II, Ploeşti 1874; Idem, Autobiografia mea, Ploeşti 1896, p. 38—41. 
I. Stoicescu, Schitze din istoria patriei, Ploeşti, 1830. După comunicările 
orale ale bătrânului I. Stoicescu a scris și Antinescu in cărţile citate. 

2. Arhivele Statului, dogar 3037 al isprăvnicatului Prahova, cuprin- 
zând Catagrafie de toate casele și grajdurile. 

3. Suma plugarilor din 1831, Iulie, publicată in Analele Parlamentare 
ale României, Il. p. 475, ş. u. 

4. La 1810 avea 208 suflete, şi 59 case. Era pustiit de răsboaele 
dela sf. sec. XVIII şi inceputul sec. XIX (ms. 1457 al Ac, Rom.). Mult 
mai mare era Târgşoru Nou (Crângul Teiului sau Târgșorul Nou de 
azi, care avea 106 case cu 387 suflete (aceeaș statistică). 

5. Recensământul general al populațiunei României, de L. Colescu, 
Buc. 1905. 

lația de 905 suflete este mică pentru un sat, dacă ne 
gândim că majoritatea satelor Prahovei trec peste 
1000 locuitori şi că unele din ele trec de 2000, 
ajungând, ca Băicoii, la 3946, Brebu 3512, Te- 
lega 5257!. 

4. Târgul Măgurenilor.— O schimbare nouă s'a 
petrecut pela 1750 în situația târgurilor de care am 
vorbit. Măgurenii, un sat pe Prahova, dinsus de Fi- 
lipeşti, între vii roditoare, dobândeşte în acest timp- 
voia de a'şi avea un târg săptămânal’. 

Prin acesta el ajunge la o desvoltare care întu- 
necă şi lasă un moment în urmă desvoltarea Fili- 
peştilor. Hărțile ruse, ridicate în timpul războiului 
dela 1769—1774, reprezintă Filipeştii ca sat, iar 
Măgurenii ca târg mare, deopotrivă cu alte târguri, 
îmbătrânite în ale negoțului, ca Târgovişte, Ploieşti, 
Gherghița şi Câmpina?. Și după aceea, în 1781 şi 
1788, târgul Măgurenilor este arătat, de călători * și 
de hărți”, ca deopotrivă cu Filipeştii. Unele hărţi 
arată că această egalitate se menținea și pela anut 
18006, 

5. Înflorirea Filipeştilor.— Eclipsa Filipeştilor, 

1. Ibidem. 

2. Sulzer, o. c., p. 314. 

3. Harta Schmidt, 1774, după ridicările ruse din 1769—1774 (n. 3). 

4. Sulzer, loc. cit., le numeşte împreună: Philippesti und Mogertny 
» Sind wegen ihrer Lage, guten Weinwachses und erstes auch wegen 
seinem Wochenmarkte, zu merken ; desgleichen wegen den grossen 
Landhäusern, die die Eigener derselben, die philippeschtische und mo~ 
guranische Familien, hier besitzen. 


5. Harta n. 3. 
6. Harta Reinecke, 1800 (n. 7). 

provocată de concurența noului său vecin a fost însă 
numai de scurtă durată. Căci târgul Filipeştilor aveau 
faima vechimei şi de el ştia lumea, nu de Măgureni !. 
Indată după 1800 Filipeştii se ridică iarăşi deasupra 
și de Măgureni nici nu se mai pomenește?. 

El ia dela 1810 numele «Filipeştii de Târg», care 
i-a rămas până azi?. La 1819 şi 1830 el devenise 
«oraşul Filipeştii de Târg» şi hărţile vremii îl re- 
prezintă ca atare5. Era, împreună cu Ploieştii şi cu 
Câmpina, singurele târguri mai de seamă ale jude- 
“ului de atunci al Prahovei€. Avea la 1829 176 
„case, între care se găseau 10 case «dă mijloc, ne- 
guțătorești»?. Locuia în el 159 capi de familie, 


1. Filipeştii mult mai vechi. Fuseseră leagănul Cantacuzinilor. 
Ambele târguri aveau dela inceput nenorocul că erau pe proprie- 
tăţi boereşti (nota 4, pagina precedentă), şi puteau fi impedecate 
în orce moment al desvoltărei lor prin măsurile vreunui stăpân apucător. 

2. Lista vămilor de târguri din 1807—1811 -şi 1822 înseamnă numai 
Filipeştii (V. A. Ureche, Istoria Românilor, IX, p. 508 ş.u.; XIII, p. 
242—3). 

3. V. mai sus pag. 37, n. 2. 

4. Fotino, o. c., Ii, descrierea jud. Prahova, il aşază sub numirea 
de vopondheic sau òpaaLo. (1819). La 1830 Cf. n. 2, pag. 37. 

5. Harta austriacă din 1829 (n. 14). Harta rusă din 1832, desco- 
perită de G. Vâlsan și harta Bergenheim (n. 15 ambele). Până atunci 
hărţile reprezentaseră Filipeştii ca sat: spre ex. la 1700, 1774, 1822, 
1824 (hărţile 2, 3, 11 şi 12). 

6. N. lorga, Genealogia Cantac., p. 471. Aceeaş situaţie la 1835: 
“Geografia lui Genilie, 1835, p. 100. i 

7. Arhivele Statului, Dosar ispr. Prahova 3037, cuprinzând 
Catagrafia de toate casele și grajdurile, 1829 Ghenarie 2: 160 case, 3 
case ale preoţilor, 3 case zidiri mari boiereşti şi 10 case dă mijloc 
„neguțătoreşti 176. Această catagratie adaogă la Filipeşti şi „cătunu 
Wlășceni“ cu 25 case, ceeace ar da 200 case cu 1000 suflete deci. 

ceeace ar da un total de 800 suflete!. Avusese la 
1810 numai 510 suflete, şi 122 case, cu cele ţigă- 
neşti înpreună?. Ajunsese astfel, la 1829, din urmă 
oraşul vecin Câmpina, care data, ca centru co- 
mercial, încă din secolul XVII şi care fusese pe- 
vremuri tot atât de vestit ca şi Ploieştii’. 


1. Arh. Statului, dosarul isprăvnicatului Prahova 3016, cuprinzând 
Catagrafia orașului Filipeştii de Târg, dă toată suflarea i felurimea lor 
cum înlăuntru arată, 1830, Oct. 

2. Catagrafia bisericească din ms. 1457, Ac. Rom. 

3, Desvoltarea Câmpinei.— 1. Bogdan, Cronice inedite, Buc. 1895 p. 
204.— Incă dela 1674 drumul Prahovei se numea „drumul Câmpinei“ 
„scală de neguţători“ (D. Z. Furnică, Din istoria comerciului la Ro- 
mâni, Buc. 1908, p. 3.—Era târg săptămânal cu vamă încă din domnia 
lui Const. Brâncoveanu (N. lorga, St. și doc. V. p. 344—9). Oraş în tot 
cursul sec. XVIII, representat peste tot în hărți deopotrivă cu Ploeştii: la 
1774, 1778, 1799, 1801—12, 1806, 1822 şi 1824 (hărţile n. 3, 4, 6,8, 9, 11 şi 
12). Tot astfel îl prezintă şi descrierile ţărei la 1769—1781 (Biisching 
o. c., p. 1627: Chimpina ein Stadt; N. lorga, Gen. Cant., p. 47| ; Sulzer, 
o. c., l, 1781,-p 313: „Der dritte Marktilecken dieses Amtsbezirkes“ 
după Ploeşti şi Târgşor. La 1783, când 'Târgşorul, Gherghița şi Plo- 
eştii se sbăteau în ghiarele clăcei, Câmpina dobândește, fără trudă, 
libertatea sa. (V: A. Ureche, o. c., |. p. 490). Păstra târgul său la 
începutul sec. XIX (V: A: Ureche, o. c.; IX, p. 508—14 p; a. 1807— 
11): La 1810 ambele Câmpine, a stolnicului şi a vistierului, numite şi 
pe atunci „oraşe“, cu locuitori „rumâni neguţători“, erau egale cu 
Filipeştii: aveau, înpreună cu ţigăniile, 133 case cu 388 suflete, iar 
Filipeştii 122 case cu 510 suflete (ms. 1457, Ac, Rom.). Câmpina era 
„politie“ pela 1830, ca şi Slănicul şi ca şi Telega, despre care însă nu 
vorbim în studiul acesta, căci strălucirea lor nu eşise din negoţ, ci 
din aglomerarea de locuitori lângă saline- (v. geografiile dintre 1830— 
1840). La 1830 Filipeştii luaseră înaintea Câmpinei: aveau 176 case, 
Câmpina 147 (Arh. Statului, dosar ispr. Prah. 3037). Dar după ce perde 
contactul cu drumul Prahovei, Filipeştii sânt întrecuţi de Câmpina. La 
1860 Câmpina avea 626 familii, Filipeştii 351 (Analele Statistice, 1860, 
p. 99). La 1899 Câmpina avea 3779, Filipeştii 1336 locuitori (L. 
Colescu, Recens. gen. al pop. Rom., Buc. 1905). Azi, după eflorescenţa 
neaşteptată a sondelor, Câmpina are populaţie îndoită: 8511 loc., față 
de 1566 ai Filipeştilor (Recens. gen. din 1972, Buc. 1913, p. 6). 

6. Ploeștii dela 1700—1830.— Dar mult mai mân- 
dru ca Filipeştii crescuse târgul Ploieştilor, cu toate 
restriştile ce se abătuse peste dânsul în timpul răz- 
boaelor austro-ruso-turce (1769—1812) şi cu toate 
judecățile pe care le ducea necontenit, dela o vreme, 
pentru libertatea pământului de moştenire. 

Odată cu începutul sec. XVIII Ploieştii intră, ca un 
vrednic urmaş al Târgşorului, în curentul co nerciu- 
lui celui mare. La 1709 târgul de vite al Ploieştilor 
furnisa boi până şi pentru depărtatul Graz. ! Aface- 
rile atrăseseră într'insul, încă de atunci, negustori 
ovrei şi chiar o colonie de negustori catolici, ce-şi 
aveau capela lor aparte 2. 

Și populația crescuse mult în Ploești după 1700. 
An anul 1750 au perit într'însul de ciumă, într'o sin- 
-gură lună, «peste 200 de oameni» °. In anii 1769— 
1774 Ploieştii aveau opt mahalale și ocupau o în- 
tindere de loc care apropia pe cea de azi. 


1. N. Iorga, St. și doc., X, Brașovul și Românii, Buc. 1902, p. 
;320, n. 2, a. 1709, Fevr. 11: „Ich habe mit praedictis gedinget 114 
-Stuck Ochsen bis nacher Grâtz zu treiben. Es ist dem also: wir ha- 

ben gedinget auss dem Plojest biss hinauss in Grătz soviel Ochsen 
zu treiben“. Altă menţiune a „Ploeştianilor“ Idem, ibid., p. 214—5, n. 19. 

2. Del Chiaro, o. c., 1718, p. 18: „Negli altri luoghi vi e una sem- 
„plice cappella, dove concorrono i fedeli alle funzioni ecclesiastiche, 
cioè : Craglieva, Brădiceni, Sutești, Râmnic, Ploesti, Aninuosa, Per jeni“. 

3. Doc. Hurm. XV, p. 1635, 1750, Aug. 6, Timiş: „in dem Markt- 
Flecken Plojest die leidige Contagion ausgebrochen sei und schon, seit 
Anfang des Monates Iulii, über 200 Personen dasselbt verstorben. 

4. Sulzer, o. c., I, p. 312: Ein sehr weitschichtiger, aber seit dem 
detzten Kriege sehr verwüsteter Ort, mit acht Kirchen.—lIn harta aus- 
triacă dela 1790 (n. 15) are aproape aceeaş intindere ca azi. Vezi aici 
„harta moşiei Târgşorului şi Ploeştilor. 

In timpul pustiirilor, aduse de războaele austro- 
ruso-turce dintre anii 1769—1812, locuitorii pribegiră 
și târgul se strică și perdu mult din vioiciunea lui. 
Cu toată întinderea lui, de care se miră călătorii 
streini ^, el rămase în 1810 numai cu 536 case, 
în care se adăposteau abia 2024 suflete 2. 

Insă viața, care crescuse hotarele cele mândre ale 
oraşului, aștepta numai aşezarea vremurilor, ca să 
revină mai puternică decât înainte. Trei mahalale 
noi se adaogă la marginile târgului dela 1810-1819. 
Iarăşi oamenii de afaceri curg din toate părţile la 
vadul cel vechi al negoțului?. In zece ani de pace 


1. V. nota precedentă. Cf. V. A. Ureche, o. c., IV, p. 511, a. 1790 
Nov. 8: „acest târg al Ploeştilor, cum şi celelalte, fiind stricate şi 
pustiite din vremea trecută, cu multă silință şi trudă a vameşilor și a 
ispravnicilor sau adunat până abia au venit la oareșice stare... Acum 
de nu se va pune la cale spre a lipsi acest fel de urmări, negreşit 
urmează a se sparge târgul“. Stagnarea orașului în vremea răsboae- 
lor dela 1769—1812 se vede din aceea că, în tot acest timp, abia 2 
biserici noi s'au adăogat oraşului, şi acelea după 1800. 

2. Ms. Ac. Rom. 1457. Aspectul de părăgenire, în urma pustiirilor 
prin răsboae şi molime, a făcut ca, în unele hărți, să fie trecut pe 
atunci ca sat, la 1778 şi 1799 (hărţile n. 4 şi 6). Abia după 1800 hăr- 
ţile încep să'l represinte ca târguleț „cu mai mult de 500 suflete“ 
(harta 9 din 1801—12, ridicată în timpul răsboiului dintre Ruşi şi Turci 
dela 1806—12; harta 10 din 1815). Bucureştii aveau la 1810, dupe 
aceeaş statistică, 32.185 suflete, de 15 ori mai mult ca Ploeştii. Azi 
au de 6 ori mai mult numai. 

3. F. Grafen von Karaczay, Beiträge zur europäischen Laenderkunde ; 
Die Moldau, Wallachey, Bessarabien und Bukowina, Wien, nedatată, 
dar după ilustraţii din 1817: „Ploeschti, Markt, am Flusse Dymbow, 
„hat viel Handelsleute“. Arh. St., dosar 3050 al isprăvn. Prahova, cu- 
prinzând negustorii care, între 1804—18, mijloceau aprovizionarea pen- 
tru Turci; Ploeştii apar în fruntea celorlalte oraşe ale Prahovei ca 
număr de neguţători. 

Ploieştii își reia locul între orașele de seamă ale țărei!. 

Dar marea desvoltare a Ploieştilor, care face din 
el al treilea oraş din Țara Românească, după Bu- 
curești și după Brăila, întocmai cum fusese Târg- 
şorul al treilea după Târgovişte şi Brăila?, începe 
după anul 1830 și se datorește unor împrejurări pe 
care le vom analiza în capitole'e următoare. Insă, 
înainte de a trece mai departe, să ne reprezentăm 
cu mintea starea orașului la sfârșitul desvoltărei de 
până acum. 

Logofețelul Ioniță Stoicescu, dascăl de musichie, 
venit din Bucureşti în Ploiești la anul 18258, a scris. 
la bătrânețe, în anul 1880, o carte de amintiri. La 
sfârșitul acestei cărți, când ajunge să vorbească de 
strălucirea la care ajunsese orașul în timpul când 
scria, — strada «Franțeză» se pavase atunci de cu- 
rând cu piatră cubică, — deodată gândul îl fură pe 
bătrân spre Ploieştii cei vechi, din anul venirei lui. 
Acest gând îl «mişcă până la lacrimi». El zice: 

«Pe la anul 1825 Ploieştii aveau aspectul unui mic 
orășel. Toate casele de zid» erau 18: 5 în mah. 
sf. Voivozi, 5 în sf. Nicolae Nou, 7 în Maica Pre- 
cista şi 1 în sf. Gheorghe. In tot oraşul erau numai 


1. F. G. L[aurengon], Nouvelles observations sur la Valachie, Paris, 
1822, p. 38 ş.u. 

2. Cf. mai sus p. Târgşor, p. 16, n. 3. Ploeştii erau la 1899 al pa- 
trulea din ţară, azi sunt al treilea, căci a lăsat în urmă Craiova. 
(Recens. gen. din 1912). 

3. N. lorga, Două bibi. de mânăstiri, Buc. 1904, p. 50: „Ioniţă Stoi- 
cescu logofeţelu, dascalu şcoali de musichie ot oraşul Ploeşti“, la 1828, 
Ghenarie 10. 

trei trăsuri: «una a lui sărdarul Barbu, era calească; 
(alta) a lui Hagi Vasile, care era o căruță cu preş 
de păr de capră. Apoi mai în urmă, pe la anul 1827, 
şi-a făcut şi Nicolăiță Piţurea o căruță de modă»!. 

Cea dintâi împrejurare, care, la începutul secolului 
XIX, face cu putință marea desvoltare a oraşului spre 
forma lui de azi, este dispariția completă în acest 
timp a vechiului oraş Gherghița. 


IV. Orașul Gherghița 


1. Timpul de înflorire.—La marginea sud-estică a 
județului Prahova de azi, la 30 klm. departe de 
Târgșor şi la 25 de Ploiești, pe malul drept al Pra- 
hovei, înflorea, în județul Ilfov pe vremuri, încă din 
cele mai vechi timpuri ale principatului, un oraş cu 
numele Gherghița. Azi pe locul lui nu mai e decât 
un Sat, care păstrează numele cel vechiu. 

Dintrwnceput, pe locul unui sat cu nume feme- 
esc, se întemeease un târg, care încă la anul 1431 
se număra între cele mai de seamă ale ţărei?, şi din 
care a eşit repede un mare oraş al ei. Era, în mar- 
ginea regiunii păduroase și la adăpostul râurilor Prahova 
și Ialomița, cel mai însemnat centru orăşenesc al păr- 
ților răsăritene ale țărei, dacă lăsăm la oparte porturile 
dunărene. Era o piață de desfacere a mărfurilor apusene, 


1. loan Stoicescu, Schitze din istoria patriei, Ploeşti, 1880, p. 73 şi 71 

2: Intre târguri apare la 1431, când domnul se adresează și „Gher- 
ghicenilor“ în privinţa vămilor târgurilor (I. Bogd. o. c.. p. 39). La 
1476 era oraş (opidum ; Idem, ibidem, trimiterile indicelui). 

așezată și la îndemâna locuitorilor stepei ialomiţene și 
la îndemâna locuitorilor din dealurile Cricovului și Istă- 
ului. Prosperitatea târgului Gherghiţei se întemeia, 
ca şi aceea a Târgşorului, mai ales pe legăturile de 
negoț cu Brașovul“. Gherghița avea, ca și Târgșorul, 
organizare administrativă autonomă,  cârmuindu-se 
de județi şi de pârgari?. Prin viața economică însă 
ea nici m'a întrecut vreodată şi nici n'a ajuns Târg- 
şorul. 

In orașul Gherghița, așezat în calea Moldovei și 
a Tătarilor, voevozii, începând cu Vlad Ţepeş, ve- 
neau să șadă adesea. Multe scrisori şi hrisoave ale lor, 
dela 1458 încoace, sânt scrise în Gherghița, pe care 
Mihai Viteazul, în actele sale, o numeşte «scaunul 
Gherghița» şi «cetatea de scaun Gherghița ?». 

La 1534 Vlad Vintilă voevod puse 12 boieri, cu 
Pinten spătarul, de întocmiră hotar de moșie orașului. 


1. Quellen zur Gesch. de Stadt Kronstadt, mai ales ind. la vol. I şi 
III. Cf. şi mai sus p. 13 n. 2. 

2. I. Bogdan o. c., p. 199, p. a. 1482—1492: „pârgarii din Gherghița“. 

3. Cf. mai susp. 18—19 şi n. 1 dela p. 19. Un document dela Mihai Vitea- 
zul, din 1596, Iunie 15, este dat „în scaunul Gherghița“ (Arhivele Statului, 
Mănăstirea Călui, pachet VIII, doc. 5). Alt document, dela acelaş domn, 
din acelaş an, April 10, este dat în „cetatea de scaun Gherghița“ (Ar- 
hivele Statului, Episcopia Râmnic, pachet 34, doc. 18). — Nu ştim 
însă de va fi fost cândva cetate de Gherghița. In orice caz suposiţia 
că aici ar fi fost Cetatea Nouă, Novum Castrum, din care scrie 
Basarab cel Bătrân scrisori la 1476 (|. Bogdan, Documente, Buc. 1905, 
p. 364, 332, 333, 334, 335; N. lorga, Istoria lui Ștefan cel Mare, Buc. 
1904, nota 194), suposiție combătută de al d-1 Al. Lepădatu (Vlad- Vodă- 
Călugărul, Buc, 1903, p. 15, n. 3), trebuie părăsită, de oarece sunt 
documente interne, între care unul din 1480, Ianuarie S, date din Ceta- 
tea Nouă (Novii Grad) Bucureşti (Arhivele Statului, secţia istorică, 
la data respectivă). 

Cei 12 boeri cuprinseră .în această moşie multă fta- 
tindere de câmp şi de pădure, ajungând la răsărit 
până în apa Cricovului. Domnul întări această ale- 
gere de hotare și dărui de veci moșia orașului, să-i 
fie ocină ohabnică şi să o stăpânească de acum 
înainte nezăticnit de nimeni +. Și azi, după 400 ani, 
pomenesc locuitorii Gherghiţei această hotărnicie. Ei 
spun că domnul însuș, urmat de boierii săi, ar fi 
dat roată moșiei călări, din fuga cailor, trântind în 
goana lor pe rând căciulile jos acolo unde trebuia 
să se pună pietrele de hotar. Atât de mult hotar ar 
fi cuprins, că, la venire, a plesnit calul sub domn 
de oboseală. 

Ca târg domnesc, așezat pe moșie domnească și su- 
pus vămii domnești, Gherghița s'a bucurat de multe 
ori de ocrotirea domnilor: Când Mihai Spătarul Can- 
tacuzino a cerut lui Costandin Brâncoveanu să lase 
a se înființa târg săptămânal la Urlați, între motivele 
care au provocat refuzul domnului a fost și acela că, 
prin concurența, pe care noul târg o va face Gher- 
ghiţei, se va aduce pagubă domniei la vama de acolo ?. 


1. Arh. St., doc. orig. din 1534, secţia ist. Domnul dă: „varoşu gos- 
podstva mi zovemago Gherghița, iacoje da im se znaetu hotar, şto 
sut ocolo ot varoş gospodstva mi“. După descrierea hotarului, care 
ajungea la Mileştii dela Cricov, închee: „iacoje da im est ocinu i vă 
ohabni mu i ni ot cogoido nepotăcnoveno, po reci gospodstva mi“. 

2. Hrisovul lui Niculae Mavrocordat şi al lui Ion Mavrocordat, citate 
la p. 16, n. 3: „de vreme ce aducea pagubă şi domniei, pentrucă şi 
vama Gherghiţei să strica dintru această pricină, am hotărât: târgul 
cel nou (dela Urlaţi) să nu mai fie“. 

2. Decăderea Gherghiłei. — Timpul de înflorire al 
orașului Gherghița a durat numai până spre sfârşitul 
secolului XVII, 1 când a început să prinză putere 
târgul Ploeştilor. Deși târgul ei scăpase de concu- 
rența Urlaţilor, totuși avântul, pe care-l iau Ploeștii 
după 1700, face ca însemnătatea Gherghiței să scadă 
până într'atât, încât domnii de după 1750 n'au văzut 
nici o pagubă şi au crezut că nici un motiv serios 
nu poate să-i oprească de a lua orașului moșia pe 
care se hrănise în libertate de atâta vreme. La 1765 
«toată moşia domnească dela Gherghița, a orăşe- 
nilor birnici vechi», intră în stăpânirea mitropoliei 
din Bucureşti?. 

Zadarnic duc «târgoveţii dela Gherghița» judecăţi 
la Bucureşti, cerând să li se respecte vechile lor 
privilegii, ca să scape de silnicia stărei de clăcași. 
Ei perd procesul mai întâi la 17768. La 1786 abia 
găsiseră milostivire la domnie ca să nu fie «supă- 

1. Menţiuni din sec. XVI, Doc. Hurm. XI, p. 818 p. a. 1578, p. 839 
p. a. 1589, La 1622 domnul stă încă aici la pescuit (St și Doc. III, 
p, CXLIX). După lupta dela Nănizori Matei Basarab face biserică în 
Gherghița (N. lorga, Ist. Domnilor de Const Căp Filipescu, Buc. 1902, 
p- 122 şi n. 2). La 1684 Miron Costin îl trece între oraşele țărei (I. 
Bogdan, Cronice inedite, Buc. 1895, p. 284). La 1695 e pomenită vama 
târgului Gherghița (St. și Doc. p. 344—9). Semne de decadență dă 
încă din domnia lui Brâncoveanu, când, pentru strângerea ciohodări- 
tului, nu mai este trecut între târguri (Ibidem, p. 344). Del Chiaro la 
1718 il numeşte însă între localitățile „de mai mare importanță“ din 
ţară (căpitănate) (o. c., p. 15). Harta din 1700, anexată la opera lui, 
îl arată ca oraş, ceva mai mic de cât Ploeştii însă. Inceputul căderei 
este vădit. 

2, Arch. St., Mân. Gruiu, pachet I, doc. 10—12, în hotarnica Gher- 
ghiţei din 185]. Intâi moşia Gherghiţei fusese dăruită bisericei dom- 
neşti din Gherghița şi bis. sf. Ştefan din Bucureşti. Aceste două biserici, 


fiind date în seama mitropoliei, moşia intră în stăpânirea ei directă. 
3. Aceleaşi documente, citate în nota 2, 

daţi de clacă și de dijmă» și să aibă voe să ia 
„lemne uscate de foe» din pădure 30 dintre dânșii, 
«oroșani dela oraş Gherghița, care se trag din oro- 
şanii cei vechi ai acestui oraş». La 1790, Mai 8, 
Gherghicenii perd din nou procesul. Divanul ţărei 
dă drept Mitropoliei să supună la îndatoririle pă- 
mântului «pe orcine s'ar afla locuind» pe moşie?. 
Târgoveţii sunt scoși «la lucru», ca să facă «obici- 
nuita clacă, după obiceiul pământului»?. La -1822 
«târgoveţii din Gherghița» perd ultima judecată cu 
mitropolia. Ei sunt fără milă şi pentru totdeauna 
«supuşi la pravila pământului» +. 

Tradiţia spune că, atunci când mergeau cu jyde- 
„căți la București, ajunseseră săraci lipiţi, mai săraci 
«chiar decât țăranii: aveau lulele de cocean de po- 


1. Arh. St., pachet 105 netrebnic, doc. 61, 1786, Iulie 5, copie după 
cartea mitropolitului dată celor 30 de „lude“ ca să nu „fie supăraţi de 
„Clacă şi de dijmă“, să aibă voe să vânză vin şi rachiu, şi alişverişul 
Jor, cum şi lemne de foc uscate să tae, nu verzi să strice pădurea. 
„Toţi ceilalți, ce să află locuitori in oraşul Gherghiţei, să âibă a-și 
da dijma şi claca după obicei“. Măsura mitropolitului fusese luată în 
urma jalbei celor 30 de orăşani către domnul Mavrogheni, că mai 
„nainte au fost fără adetul pământului“. Cei 30 sunt numiţi pe nume. 
intre ei e un Mladie. 

2. Doc. cit. in nota 1. 

3. V. A. Ureche, Zst. Rom., IV: 179Í, Dec. 10, p.*128, plângerea Mi- 
tropoliei contra târgoveţilor, că se impotrivesc la aceste îndatoriri şi 
„că vând vin şi rachiu fără voia ei. 

4. V. A. Ureche, o. c., XIII, p. 308—15. Din. actele citate cu această 
ocaziune se vede că mai fusese un proces la 1816. Din plângerea lo- 
„cuițorilor Ungureni de pe moşia Gherghița către domn în anul 1823 
se vede că mai fusese un proces la 1801 (Arh. St., dosare judecăto- 
reşti vechi, nr. 1468). In legătură cu această mențiune trebue pusă 
plângerea Gherghicenilor contra „arendașului sfintei Mitropolii“. la 1801 
„(V. A. Ureche, o. c, VIII, p. 83). f 

rumb, pe care le purtau nu la brâu, cum se poartă 
azi, ci la ceafă, sub gulerul cămăşii. Când au intrat: 
la judecată în divan, unde şedea domnul fanariot: 
pe un scaun mai înalt între boerii lui, ei căzură cu 
feţele la pământ şi începură să se roage, cu ge- 
nuchi plecate și cu lacrimi, să se 'ndure de ei să-i 
erte, să fie iarăși cum îi lăsaseră domnii de mai: 
înainte. Dar în închinăciunea lor, plecând prea adânc 
capetele, se slăbi prea mult locul dintre ceafă şi 
gulerul cămăşii, unde își țineau lulelele, și ciudatele 
scule se rostogoliră pe covor, la picioarele domnului. 
Nemilostivul și prefăcutul grec îi dădu pe toți afară 
cu larmă, zicând: «Te miră cine a venit să ceară 
să fie oameni slobozi» ! 

La asemenea sărăcie și umilință ajunsese oraşul. 
cu hotare atât de mândru întocmite, scaunul domnesc 
și locul de petrecere la vânătoare și la pescuit pe 
eleştee al vechilor domni! ! 

Târgul Gherghiţei a trăit însă și prin aceste 
împrejurări vitrege. Nu mai era târgul înfloritor de: 
altă dată. La 1781 Sulzer vorbeşte de dânsul astfel:_ 
«E un târg urât, cu case prea puţine, mai curând 
colibe decât case». Avea pe atunci trei bisarici, 
ceeace ar însemna că avea trei mahalale, dacă. 


1. Tradiţia am auzit-o în Ploieşti, dela bătrânul Floru Demetrescu. . 
Tradiţia despre hotărnicia Gherghiţei am cules-o dela oameni dim: 
Gherghița. Pescuitul în eleştee la Gherghița este constatat la 1622 (N. 
Iorga, St și Doc. II, p. CXLIX). 

2. Sulzer, o. c., p. 298: Ein schlechter fiirstlicher Marktilecken. Er 
hat drey Kirchen, eine Kapitanerie, aber nur sehr wenige Häuser, wel- 
che man ehender Hütten nennen sollte. Bauer, o. c., p. 146: bourgade- 

m'am crede mai curând că ele erau o moştenire a 
trecutului, lăsată în părăsire. Erau pe atunci şi pră- 
vălii multe în Gherghița. In 1810 numai băcăniile, 
afară de alte prăvălii, erau în număr de opt în cu- 
prinsul târgului *. La 1821 «compania streinilor ot 
Gherghița» număra 30 de neguțători 2, de altă pro- 
tecțiune decât cea română. 

In timpul proceselor pentru moşie cea mai mare 
parte a negustorilor umpluseră oraşele libere ale ță- 
rei, mai ales Bucureştii. Prin plecarea negustorilor, 
«Care a urmat mai cu seamă’ după perderea proce- 
sului din 1822, fostul oraş a căzut, încă inainte 
de 1830, pentru totdeauna în rândul satelor. In 
„acte pentru ultima oară am găsit pomenit târgul 
Gherghiţei la 1822, când e trecut în lista veniturilor 
dela vămile târgurilor 3, Marea hartă ` administrativă 
rusească îl reprezintă, la 1833 4, ca simplu «cătun». 
„seigneuriale avec trois églises et un passage. Tot dela sfârşitul sec. 
XVIII sunt şi celelalte mențiuni despre Gherghița ca târg însemnat al 
țării. Bisching, o. c., p. 1627: Marcktflecken; Peysonnel, Traité sur 
Je commerce de la mer noire, 1187, p. 263, o numeşte între „les prin- 
<ipales places de la Valachie.“ Hărțile o represintă ca atare la 1774 
1788 şi 1800 {hărți n. 3, 4 şi 7). Altă mențiune a târgului la 1794 
Nov. 23: „târgul Gherghiţei se vinde la cochi-vechi cu 12 sate ştiute“ 
(V. A. Ureche, o. c., V, la această dată). 

1. V. A. Ureche, o. c., XIII, p. 312—3. 

2. Ms. 248, Ac. Rom. Cf. şi ms. 245. La 1822—1824 „vama oborului 
Bucureştilor“ era unită cu vama Gherghiţei şi se vindeau impreună 
4V. A. Ureche, o. c., XIII, p. 242—3; cf. dosar 2316 judecătoresc, Arh. 
St., unde se vorbeşte la 1824 şi de „Zalhanalele Gherghiţei“. 

3. V. A. Ureche, o. c., XIII, p. 242—3 p. a. 1824, p. a. 1807-11, VIII, 
p. 592; 1X, p. 508—11. 

4. Harta Bergenheim, 1833. Harta austriacă din 1829 nici mo în- 
seamnă. Cf. și harta din 1840, n. 17. Incă dela începutul sec. XIX 
unele hărţi represintă Gherghița ca sat. Astfel harta n. 8 la 1808; 
marta n. 11 la 1822. 

Pe ia mijlocul sec. XIX nu mai rămăseseră îm 
Gherghița decât vreo doi cojocari și vre-o doi bo- 
iangii. 1 Azi şi târgul anual ce se făcea în Gherghița 
s'a mutat la Fierbinți. Au rămas, pe largul drum de 
țară, numai casele în care fuseseră prăvăliile cele 
vechi, locuite acum de gospodari țărani. 

3. Lupta pentru moștenirea Gherghiţei. Urlații 
și Mizilul. — Incă dela primele semne de decădere 
ale Gherghiţei se observă un început de târguri spre 
nord. 

Astfel în domnia lui Brâncoveanu, când între târ- 
gurile, cu vânzare vie începe a nu mai fi trecută 
Gherghița, se ivește dintro dată, pe neașteptate, 
târgul Urlaţilor. Am văzut mai sus porunca lui Brânco- 
veanu, pentru strângerea ciohodăritului, în care el nu- 
mește, între târgurile țărei, Filipeştii, Ploieştii şi Urlaţii,, 
fără a numi Gherghiţa?. Am văzut de asemenea încer- 
carea neisbutită, din acelaș timp, a lui Mihai spătarul 
Cantacuzino, de a întemeea un târg statornic la Urlaţi, 
încercare ce a ajuns la înființarea, acolo, a unui târg. 
«toamna pe vremea culesului, în patru săptămâni °». 


1. Informaţii deja bătrânii Floru Demetrescu și Gh. Stoica din Plo- 
ieşti. Amintirea târgului Gherghiţei se păstrează în Ploieşti. Str. 
Buna Vestire e şi azi numită de bătrâni „drumul Gherghiţei.“ E şi o 
zicală că femeea vrednică, ce aruncă repede suvelnița printre fire când 
țese pânză la războiu, ar fi zicând in gând: „ţinte-aci, păzeşte aci“, 
lar cea leneșă, care abia mișcă, ar fi cântând alene: „la Gherghița,- 
la Buzău“. 

2. V. mai sus, p. 37 şi n. 1. 

3. V. mai sus p. 35 şi n. 3. Folosirea Urlaţilor pentru nevoia mi- 
litară a aprovisionărei de către Brâncoveanu, la 1711, în Greceanu, 
Cronica, editată de Şt. D. Greceanu, p. 198. Era sat vechi, ce data. 
dela începutul sec. XVI (Quellen, III, p. 299). 


dacoromanica.ro 


ȚÂRGURI ŞI ORAŞE ÎNTRE BUZĂU, TÂRGOVIŞTE ŞI BUCUREŞTI 57 


După moartea lui Brâncoveanu, în timpul dom- 
miei nepotului său Ştefan Cantacuzino (1714—1716), 
Mihai Spătarul isbuti să facă pe domn a încuviința 
întemeerea târgului statornic în apropierea Urlaţilor, 
la Negovani, cum spune documentul: «cu multe ru- 
găciuni şi mijlociri aw plecat pe Ştefan Vodă de au 
dat acea volnicie, încât au şi mutat (târgul) de acolo, 
dă unde se făcea cele patru târguri, la Negovani, 
pre moşia Sinaii, întărind cu hrisov ca să se ție 
depururea». t 

Dar şi această încuviinţare fu retrasă curând după 
aceea, la Aprilie 21, 17162, şi în Urlaţi rămâne 
de acum a se face, ca şi mai înainte, numai târgul 
de toamna, care ținea patru săptămâni. De sigur 
că de acest târg este vorba la 1819, când se men- 
onsas «vameşii zborului Urlaţilor», ce ținea «patru 
vineri» î. Aflăm tot atunci că, în acelaş timp, se 
“mutase la Urlaţi și «zborul dela Valea Negovanilor» 5, 
çe reîncepuse iarăși să se țină, după ce fusese des- 
ființat de Nicolae Mavrocordat. 

Târg statornic însă, din care să iasă un oraş cum 
fusese Gherghița nu s'a format la timp potrivit în 
Urlați, ci într'o altă localitate, mai spre răsărit, care 


1. şi 2. Doc. citat la pag. 35 şi n. 3. 

„3 Condica Brâncovenescă No. 268, f. 767, anul 1735. 

4. Trecut în listele de vămi ale târgurilor, la 1807—11 şi 1823; V. 
A. Ureche, o. c., IX, p. 508—14 şi XIII, p. 242—3. Dar descrieri, ca 
«cea din Gen. Cant., nu îl numesc între târguri. Hărțile la 1774 şi 1788 
ál reprezintă ca sat (harta n. 3 şi 4). V. A. Ureche, o. c, XII, p. 412: 
„patru vineri ale zborului ot Urlați“ etc. 

5, Idem, ibidem’ 

începuse să fie locuită mult mai curând decât Urlaţii. 

Cu puţin înainte de anul 1800, pe drumul ceb 
mare al menzilului (= poştei), care mergea la Buzău, 
locuitori şi neguțători începură să se așeze în jurul 
locului unde se schimbau caii căruțelor de poștă. 
Era un loc îndemânatic pentru oamenii de afaceri, 
căci drumul poştei era şi drum mare de negoț și 
înlesnea nevoile de corespondență cu marile centre 
comerciale. La 1790 mica aşezare, care purta nw 
mele Menzil, adecă poştă, îşi avea biserica ei‘, ca 
toate așezările statornice. Neguţători «ot Mezil» 
se întâlnesc cu afaceri prin Prahova îndată după 
1800. In notele mele găsesc trecut cu numele numai 
pe unul la 1804: «Frangulea ot Menzil» ?. 

Mizilul avea acum târg anual vestit, la 29 Iunie, 
pentru care se făceau, de autoritățile administrative cen- 
trale, publicaţii speciale în toată ţara, în acelaş fek, 
cum se făcea pentru târgul Drăgaicei dela Buzău şi 
pentru târgul Sloboziei din Ialomița. La 1830 Mi- 
zilul lăsase cu mult în urmă nu numai Urlaţi, ci toate 
târgurile noi din partea răsăriteană a țărei. Avea 
327 de gospodării, pe când Urlaţii aveau numai 85, 
Gherghița, căreia îi luase locul, 163, Slobozia 264, 
Urzicenii 180 şi Filipeştii, cum am văzut, 1594. EL 

1. Harta austriacă din 1790 (harta n. 5). — Act din August, 1814: 
Așezarea bicicașilor surugii dela Mizilu la Ploești (Arch. St., ispr.'Pra-— 
hova, dosar 3049). 

2. Câţiva mijlocesc aprovizionarea Turcilor în jud. Prahova. Intre- 
ei şi Frangulea. Arh. St., dosar ispr. Prah., n. 3050. 

3. V. A. Ureche, o. c., XIII, p. 296. 

4. Data în harta rusă n. 15 din 1831. Datele dintr'insa sunt 


scoase şi de G. Vâlsan, o. c. Am corectat data pentru Filipeşti după 
statistica pe care am citat-o mai sus, p. 45 şi n. 1. 

änt a -dintr'o dată în rândul orașelor vechi ca Râm= 
micul, care avea 630, Piteştii 531, Târgoviştea 448!, 
dând astfel țării orașul pe care ea îl perduse odată 
cu dispariția Gherghiţei. 

La Mizil şi la Urlaţi, —unde se întocmise foarte 
pe încetul și se menținea forma de târg statornic și 
după înflorirea Mizilului?, — se găseşte azi târgul 
“Gherghiţei, nu în altă parte. 

4. Urzicenii. — Dar nu.toată viața Gherghiţei a 
trecut în Mizil și în Urlați. Ambele adunate abia 
dau azi un oraş de mâna doua și Gherghița era 
oraș de frunte. O parte din viața Gherghiţei a trecut 
în Urziceni, fără îndoială. Apariția Urzicenilor, ca 
târg şi ca oraș, se petrece în tirnpul decăderei Gher- 
ghiței, în a doua jumătate a sec. XVIII, nu mai 
' Înainte. 

In vremea ei Gherghița era aşezată la vadurile 
de trecere peste Prahova și Ialomița spre București, 
vaduri care aveau, acolo lângă oraș, din vechi tim- 
puri, poduri statornice”. Câtă vreme a stat înflori- 
toare Gherghița, pe la dânsa se făcea circulația co- 
mercială de seamă dinspre Buzău și Moldova spre 
Bucureşti“. Vadul Dridovului, și el cu pod” stator- 
nic, slujea pentru treceri de altă natură’. 


I. Aceeași hartă și carte. Harta Bergengheim (15) îl trece între 
stârguri. 

2. Harta Bergengheim (n. 15) îl reprezintă la 1833 ca atare, 

3: Harta din 1700, anexată la Del Chiaro, o. c. 

4. |. Bogdan, Doc., p. 183. Sulzer vorbeşte încă la 1781 despre Gher- 
:ghița (I, p. 178): „Liegt an der Strasse von Fokschan“. 

5, Harta cit. în n. 3. 

6. Drumul s'a ferit de regiunea săracă dintre Buzău şi Urziceni şi 

În a doua jumătate de sec. XVII circulaţia spre 
Bucureşti nu se mai făcea pela Gherghița, ci pela 
Urziceni!. De atunci sunt şi primele mărturii de 
existența târgului şi oraşului Urziceni. De când că- 
zuse Oraşul dela Gura Ialomiței, la Urziceni stă- 
teau ispravnicii județului Ialomița’. Drumul cel mare 
al Bucureştilor şi viaţa județului, concentrată, prin 
organele administrative, în Urziceni, ridicară de- 
opotrivă, în scurt timp, acest «târg», la forma de 
oraş. La 1792 începe să se vorbească de «orășenii 
dela Urziceni» +. La 1803 «târgoveţii» stabilesc, prim 
zapis în toată forma, situația lor față de proprietarul 
moşiei 5. La 1810 orășelul avea 373 suflete, la 1830—3 
182 de gospodării, ceeace făcea 900 suflete. ê 


a căutat apropierea dealurilor. Spre vadul Dridovului a fost îndreptat 
atacul lui Vasile Lupu, oprit prin lupta dela Nănişori (Sârbu, Matei- 
Vodă, p. 168). După luptă Matei face biserică în Gherghița. 

1. Istoria Valahiei de Tunusli (referitoare la starea țărei la 1774), 
text grec, descrierea drumurilor dela fine, eliminată din traducerea 


Sion. Cf. Reimer (H. von), Reise, Petersburg, 1803, p. 118. Priveşte 
anul 1793. 


2. Sulzer, o. c., 1, 1781 p. 3i9. Cf. şi Fotino, text grec, III, p. 242. 
Despre oraşul dela Gura Ialomiţei, a cărui moșie liberă a fost dăruită 
în 1768 şi 1778 mân. sf. Spiridon și mân. Mărcuţei, cf. studiul d-lui 
AL T. Dumitrescu în Rev. p. ist. arch și fil. XI, p. 409. Bauer, o. c- 
p- 141, se exprimă astfel despre anul ruinărei sale : ville fameuse par Pé- 
tendue de son commerce. Elle fut ruinée il y a près de quatrevingt ans. 

3. Sulzer, o. c. I, 1781, p- 319: „Hauptort“ al judeţului. La p- 
317 îl numeşte indirect „Marktilecken“. Reimer, o. c., îl numește la 
1793 „Flecken“. La 1807 este trecut în lista de vămi ale târgurilor 
(V. A. Ureche, o. c. IX, p. 508). 

4. V. A. Ureche, o. c., IV, p. 309. 

5. V. A. Ureche, o. c., XI, p. 367, act din 1803 Dec., și VIII p. 671. 
Ca târg sunt Urzicenii representați și în hărți la 1788, 1829 și 1833- 
(hărțile n. 4, 14 şi 15). 

6. Pentru 1810 catagrafia din ms. 1457 Ac, Rom: „satul Urziceni, 

5. Efecftele căderei Gherghijei asupra Ploieş- 
tilor. — Insă cea mai mare parte din moştenirea 
Gherghiţei au luat-o Ploeștii, nu atât prin lărgirea 
sferei de atracție a bogățiilor ce vin să se desfacă 
pe piața sa, cât prin limpezirea şi asigurarea situ- 
ațiej sale de oraş central în regiunea Teleajen-Pra- 
hova. 

Cu oraşul Gherghița la 25 klm. depărtare, Plo- 
ieştii mar fi putut să iasă din rândul oraşelor de a 
doua mână, cum erau înainte de 1830. Nici şoseaua, 
nici drumul de fier al Bucureştilor, mar fi trecut 
dela Buzău spre dânsul. Dispariţia Gherghiţei şi în- 
locuirea ei prin centre mai mici, depărtate mult de 
oraşul Ploieşti, a fost condiția fără de care Ploieştii 
nu se puteau ridica, din rândul oraşelor regionale, la 
rangul de oraş mare, părtaş direct la viața economică 
generală a ţării. 

Cu această împrejurare favorabilă se deschidea 
pentru Ploieşti timpul de modernizare, care începe la 
1831, odată cu punerea în aplicare a Regulamentului 
Organic. 

Și acest timp al modernisărei a adus cu sine 
câteva schimbări în situația centrelor orăşeneşti ale 
regiunei, tot atât de însemnate ca şi cele din pe- 
rioada de care am vorbit până acnin, înlesnind mult 
şi ele creşterea orașului la mărimea pe care o are azi. 


case 86, suflete 373. Aceeaşi catagrafie trece „satu Oraşu“ [dela gura 
Ialomiței]: 18 case, 76 suflete, biserica de gard veche, invelită cu stuf“. 
Pentru 1833 harta rusă (n. 15). 

V. Inflorirea Ploieștilor după 1830. 


1. Câștigarea drumului Prahovei. Siagnarea Fi- 
lipeștilor.— Curând după 1830 noi părți din moş- 
tenirea vechilor oraşe, Târgșorul şi Gherghița, ve- 
niră să se adaoge Ploieştilor. 

Până la 1830 Ploieştii împărțiseră, cum am văzut, 
moştenirea Târgşorului cu orăşelul Filipeştii de Târg. 
De acum înainte o avu singur. 

Ceeace ce dăduse un timp viaţă Filipeştilor a fost 
situația lor în gura văei Prahovei, la drumul cel 
mare de negoţ, ce coboră dela Braşov spre capi- 
tala țărei. Era moştenirea situaţiei Târgşorului, care, 
în timpul său de înflorire, trăsese la sine și drumul 
Prahovei şi pe al Teleajenului, în mersul lor spre 
cele mai negoţioase oraşe ale țărei, capitalele Târ- 
govişte şi Bucureşti 1. Odată cu decăderea Târgşo- 
rului se constată şi trecerea drumului de comerţ al 
Prahovei prin Filipeşti 2. 

Dacă drumul Prahovei, care era, încă din sec. 
XVII şi XVIII, cel mai însemnat drum de negot din 


1) Chiar hărţile din a doua jumătate a secolului XVIII represintă 
Târgşorul, în chip anahronic, ca nod al drumurilor Prahovei şi Te- 
leajenului spre Bucureşti. Astfel sunt hărţile din 1801 — 1812, 1822, 
1829, 1836 (numerele 9, 11,%14, 16). Harta austriacă din 1790, ca şi 
cea din 1829 (n. 5 şi 13), trece drumul Vălenilor prin Târgşor. Dru- 
mu! Teleajenului treeea și în 1833 Ialomiţa pela Podul Văleni (harta 15), 

S'ar păr=a că drumul Prahovei mwar fi trecut spre Târgoviște prin 
Târgşor. Şi totuşi trecea: căci comunicația spre Târgovişte nu se 
făcea pela Mărgineni cum se face azi, ci ocolea pădurile cele mari 
din malul Cricovului şi Proviţei, trecând Ialomiţa prin vadul Fintei, 
unde s'a dat și lupta dintre Matei Basarab şi Vasile Lupu. 

2) La 1674 (Z. D. Furnică, o. c. p. 3-5; Tunusli, loc, cit. p. a. 1774); 

toată țara!, ar fi continuat să treacă prin Filipești, 
mai mult de jumătate din viaţa Ploieștilor ar fi tre- 
cut în târgurile de pe cursul Prahovei. Incă de tim- 
puriu însă târgul Ploeştilor a atras o ramură se- 
cundară din drumul Prahovei spre sine2. Această 
ramură secundară de drum Braşov—Bucureşti, de 
care avem cunoștință la începutul sec. XIX, mai de 
ocol decât cealaltă, dar mai îndemânatecă decât ta, 
se desvoltase în mod natural din comunicația pe 
care târgul Ploieştilor, încă dela începutul desvoltă- 
rei sale, o avea de o parte cu Bucureștii, de alta 
cu Brașovul. La 1833 această ramură devine linie 
principală de legătură a văei Prahovei cu Bucureştii +. 


1. Furnică, o. c., p. 274şi 3—5: „scala Câmpinii, scală de neguțători, 
după obiceiu“, în deosebire de a Branului. Drumul Prahovei era, în a 
doua jumătate a sec. XVIII, mai umblat decât orcare alt drum (N. 
lorga, Gen. Cant., p.471). 

2. Pentru prima oară am putut constata aceasta la 1790, din harta 
austriacă (n. 5). Cf. N. Ureche, Drumurile noastre, Buc. 1911 p. 23. O 
însemnată comunicaţie Bucureşti—Ploeşti—Braşov rezultă şi din ra- 
portul feldmareșalului baron Cristiani de Rall din 1788, Fevr. 22, pu- 
blicat de N. Iorga, Doc. Cant., p. 312: Ich avancirte gegen Kimpina... 
traf, bei dem Dorfe Prassa ( Breaza), nahe am Kimpina, eine Menge 
unserer Unterthanen mit Wăgen und Packpferden an... nach und nach 
bis 300 armirte Männer herumpatrouillirten, die mich versichern sie 
würden alle Strassen bezetzen,— ich sollte ihnen nur bis Plojest folgen. 
So kann man das Ort Kimpina, um Plojest und die Ebene vorwärts 
zu observiren, mit ein Bataillon und einer Eskadron Kavalerie und 
gehorigen Kanonen hinreichend decken... Eben kommen von Plnjest 3 
Boieren, als Constantin Kimpiniano und zwey Cantacutzu, welche aus- 
sagten dass, als sie gestern gehört dass ich zu Kimpina einrucken 
würde, die Türken davon gelauffen wären. 

3. Fotino, o. c, III, p. 209 şi 216. 

4. Harta administrativă Bergengheim, din 1833 (n. 15). Date despre 
drumul prin Filipeşti, culese din hărţi, vezi în studiul meu Zrecătorile 
Teleajenului, în Anuarul de Antropogeografie, il, p. 98—10Q, p- 86 n. 2, p. 

Filipeştii perd legătura cu Braşovul și cu capitala 
țărei, care fusese isvorul prosperităței sale. 

Noua situație a Ploeştilor, pe drumul Braşov—Bu- 
cureșşti, a fost pentru totdeauna fixată prin construi- 
rea şoselii (1846—1866)! şi în urmă a căei ferate 
București—Ploieşti—Predeal (1879)2. 

Nu fără luptă din partea Ploieștenilor s'a petre- 
cut “această transformare. Căci, chiar la facerea şo- 
selei, socoteala dintâiu fusese ca oraşul să rămână 
afară din acest drum. După acest plan se organi- 
zaseră și poștele la 1841. La 1841, Ghenar 28, «ne- 
gustorii corporaţi ai oraşului Ploieşti» se duc cu jalbă 
la domnie: 

«Cu lacrămi prea plecaţi alergăm la mila înălțimii 
voastre, fiindcă auzim că proectul alcătuit pentru 
întocmirea poştelor lasă oraşul nostru afară din dru- 


92—3, n. 2. Frumoasă dovadă că, încă înainte de 1830, comunicaţia 
obicinuită Braşov—Buc. se făcea pe la Ploeşti, se află în următorul 
document din 1822, Iulie 27: „Déjà plusieres boyars sont de retour 
et le bano Kretzulesco, avec le vornic, son frère, sont attendus d'un 
moment à Pautre; ils sont déjà à Plo&sti, où se trouvent encore plu- 
sieurs autres boyars. Le prince a écrit aux boyars de Kronstadt, pour 
les inviter à retourner dans leur patrie“ (Doc. Hurm. X, p. 171). Era 
deci drumul fugarilor, cel mai îndemânatic. Cf. n. 2 și 3 din pag. preced. 

l. La 1846 se făceau lucrările pregătitoare pentru șosea prin valea 
Prahovei (N. Ureche, Drumul Braşovului, Buc. 1913, p. 62—3; Idem, 
Drumurile noastre, Buc. 1911, p. 20 n. 1.) La 1853 hărţile dau circulația 
astfel fixată (harta n. 18). La 1855—9 au început curse de diligenţe 
Ploeşti—Braşov (N. Ureche, Dr. noastre, p. 20 n. 1; dem, Dr. Braşov, 
p- 77). Archiva Oraşului, dosar 7/1835, f. 218, 1847, Aug. 8: „cu pri- 
lejul facerei drumului dela vama Ghemişului prin Câmpina și Ploieşti 
etc.“ 

2. E. Sava, Economia industriei transporturilor, Buc, 1904, p. 133. 
Cf Gh. Zagoriţ, studiul citat, pag. 64—5 nota 2, 

“mul Braşovului. Cunoscut este în tot prințipatul pros- 
peritatea negoțului nostru, la care ne sudarisim, de 
cât (mai mult se sudariseşte) numai capitala Bu- 
cureştilor. Știut este înălțimei voastre că acest ne- 
-goț îl facem mai mult cu Transilvania şi că comi- 
sionerii cei mai însemnați ai Braşovului, precum şi 
ai altor punturi din Transilvania, să află aici în o- 
raşul nostru şi întotdeauna, la înlesnirea negoțului, 
sântem întrebuințați. Și ne rugăm prea plecați înăl- 
țimii voastre a să milostivi de a nu să depărta un 
„asemenea folos al 'oraşului nostru cu mutarea dru- 
mului. Și, bine chibzuind înţelepciunea prea înălțimii 
voastre, mai de cuviință ar fi de a să muta pă 
-drumul Țigăneştilor, fiind mai cu apropiere din Bu- 
cureşti la oraşul nostru, de cât pe unde să află acum 
statornicit. Şi această mutare nu numai că ar îi fo- 
lositoare oraşului nostru, ci şi înlesnirii obștească. 
Şi cum va fi mila prea înălțimii voastre» '. 

Perzând contactul cu drumul Prahovei, Filipeştii nu 
se mai putură desvolta ca centru comercial. La 1829 
-avea, cum am văzut, 10 case de neguţători. La 1860 
numărul negustorilor din Filipești abia crescuse la 
172. Procentul neguțătorilor este în aceiaş an mai 
slab decâi al tuturor celorlalte orășele ale jud. Pra- 
hova 3, cum se vede din harta ce urmează. 


1. Dosar 68 din 1840, cuprinzând „Hârtii adeverite de maghistrat“, 
în Arhiva oraşului Ploieşti, 

2. Analele statistice pe 1860, p. 99. 

3. La 2029 loc. 17 negustori. Ploieştii la 26. 468 au 1603. Urlaţii 59 la 
1645. Câmpina 43 la 2777. Vălenii 86 la 3791. Slănic 49 la 3597. Mizil 102 
Ja 3098. 

Puterea comercială (negru) şi industrială (alb), faţă de populația totală 
a oraşelor dintre Buzău şi Târgovişte la 1860. 


Din câștigarea drumului Prahovei Ploieştii au avut 
un îndoit folos: pedeoparte şi-au asigurat stăpâ- 
nirea economică deplină a văei Prahovei şi a tran- 
sitului ei, pe de altă parte au dobândit, între cum- 
părătorii târgului său, pe mulți locuitori ai satelor 
din regiunea Filipeştilor. 

2. Slivina Nouă.—0O nouă putere câştigară Ploieştii, 
la 1838, prin absorbirea unui alt târg, ce încercase, 
atunci de curând, să se formeze în apropierea sa. 

După războiul ruso-turc din 1828—9, sfârşit prin 
pacea dela Adrianopol, multă populație bulgară, 
temându-se de răsbunarea 'Turcilor, a luat calea 
pribegiei. Mare parte dintr'insa a trecut în Țara. 
Românească. Autorităţile de atunci au primit această. 
populație cu multă bunăvoință, uşurându-i strămutarea. 

Locul spre care mai ales au tras Bulgarii, după 
<e au trecut Dunărea, a fost orașul Ploieşti. «Vericare 
vin din Bulgaria, trecerea lor şi așezământul le este 
la Ploieşti, în judeţul Prahova, fiind câmp mai larg 
pentru hrana lor». Aşa raportează zapciul streinilor 
-din plasa Cricovului către isprăvnicatul streinilor de 
atunci î. La 1830, Septemvrie, se strânseseră în Plo- 
iești 320 de familii de fugari?. Mulţi dintre ei erau 
«originari din târgul Sliven, de dincolo de Balcani. 

«Târgul Slivinului», cum îi ziceau Românii, avusese, 
din vechi timpuri, relațiuni comerciale cu țările noastre. 
Mulţi neguțători și locuitori de ai noştrii mergeau 
la bâlciurile dela Sliven, a căror ținere se afișa și 
la noi în țară’. Negustorii noştrii se întorceau de 
acolo încărcați cu mărfuri 5. 

Slivinenii nu se simțeau așa dar de tot străini pe 
pământul ţării. In nevoia lor ei se gândiră să se 
-statornicească pentru totdeauna la noi, și să rezi- 
dească pe moșia Bereasca, de lângă Ploieşti, târgul 
Tor, pustiit de războae și părăsit de locuitori. Această 

1. Dosar adm. vechi 4675, la Arh. Statului, f. 36. La f. 40, zapciul 
streinilor din plasa Cricovului către isprăvnicatul streinilor: „Oricâţi vin 
«din Bulgaria trec tot la Ploiești în județul Prahovei“ (1830 Sept. 3). 

2. Dosar 3017 al ispr. Prahova la Arh. Statului: Catagrafie de câți 
Sârbi să află ca șederea aici în orașul Ploieşti, toți Bulgari“. Nu are 
«dată, dar, după un act din dosarul 3000, prin care se înaintează stă- 
-pânirii această catagrafie, ea este din 1830 Sept. 1. 

3, La 1830 Iulie 12, veniseră la Călăraşi, 37 familii bulgare, Bulgari 
«din orașul Sliven“, care cereau să se aşeze „la oraşul Ploieşti“. Ce- 
zerea li se încuviințează (Dosar 4675 la Arh. St., f. 15—16). 

4. La 1822: V. A. Ureche, Istoria Românilor, XII, p. 300. 


5. N. Ureche, Drumul Brașovului, Buc. 1913, p. 18—19: Lista mär- 
-îurilor aduse din Sliven de un neguţător român la 1769. 

moșie avea, prin aşezarea ei geografică, și oarecare 
asemănare cu Slivenul bulgăresc. «Cum treci muntele: 
Balcanului, mi-a spus unul dintre urmașii lor, de 
sus de pe înălțimi se vede jos în vale un târguleț, 
cu o gârlă prin mijloc. Așa e Slivina '». 

Pe malurile iazului, ce străbate dealungul moșia 
Bereasca, socotiră Bulgarii că este locul cel mai po- 
trivit pentru întemeerea târgului. Incuviințarea obșteş- 
tẹ adunări, pe care ei au obținut-o la 25 Noemvrie 
1830, prevede: «orașul ce vor clădi să se numească 
Slivinul nou» 2. Contractul făcut cu proprietarul mo- 
șiei, la 15 Mai 1831, prevede acelaș lucru: «mă oblig: 
să le dau loc, să-și clădească pe el oraș, care să 
se numească Slivinul nou» *. 

După înplinirea acestor formalități Bulgarii se puseră. 
pe lucru. La 1832 târgul era gata. La mijloc lăsară 
piaţă, în care zidiră o biserică grosolană, cât toate 
zilele, și de jur înprejur făcură prăvălii şi case. 
Erau, cum spun actele, «binale făcute cu multă chel- 
tuială», multe din ele cu două caturi. Pe iaz la 
vale, lângă drumul Bucovului, își făcură moară, pe 
malul Dâmbului, spre Ploieşti, plantară vii, şi lângă 
vii, în dreptul barierei Vălenilor a orașului Ploieşti, 
făcură cimitirul târgului, căci ei nu îngropau morţii 
la biserică, cum îngropau pe atunci Ploeştenii?. 


1. Bătrânul Ghendovici din mah. sf. Spiridon din Ploeşti. 

2. Incuviiţarea obşteştei adunări se găseşte la f. 8 în dosarul citat 
în nota următoare. 

3. Dosar judecătoresc 3026 din 1838 la Arh. Statului, comunicat mie- 
de d. L. T. Boga (f. 6): „dă vă xtijozoc TÓLV Xa va duviudooby 
&vriv Négy XĂbfvuv“. Contractul cu baronul Sachelarie, stăpânul 
moșiei, in l. greacă, poartă data 1831, Maiu. 

4. După tradiţia orală. 

Noul oraş avea la 1831 113 gospodării!. Ajun- 
sese dintr'o dată târgulețele mai vechi din jurul Ploieș- 
tilor, ca Filipeştii şi Câmpina, și devenise tot atât 
de vestit în țară ca și ele. 

Manualele de geografie ale vremei descriu astiet 
noua așezare: «Un sfert de ceas în depărtare de 
Ploieşti, spre miază-noapte, este satul Bereasca, zidit 
pe linie, locuit de Bulgari. Are un piaț frumos, în 
mijlocul piațului o biserică, împrejurul pieții sunt vre:o 
100 de prăvălii, multe fabrice. Aici este și o moară 
minunată în zidire, pe apa Teleajinu, ce curge pe 
un canal (iaz)» 2. 

Așezat pe loc înalt, în malul Teleajenului, în apro- 
pierea viilor, înire drumurile Vaălenilor şi Buzăului 
și în gura văei Teleajenului, noul:Sliven a prospe- 
rat repede. Până și parte din orășeni se duceau să 
târguiască «dela Sârbi» şi Dumineca erau nelipsiți 
dela hora lor, unde se cânta cu cimpoiul. La 1838 
numărul locuitorilor era de patru ori mai mare ca 
la 1831, pe sfertul Ploieştilor, căci erau cu totul 398 de 


1. Harta rusă (n. 15) dă numărul gospodăriilor 113. Pentru regiu- 
nea Ploieştilor această hartă dă date dela sfârşitul anului 1830 şi prima 
jumătate a anului 1831 (Vezi studiul meu Contribuțiuni la vechea sta- 
tistică și cartografie românească, Buc. 1915, p. 11 şi paginele anterioare, 
unde se găsesc şi alte date despre Slivina Nouă) Citez aici câteva amă- 
nunte conţinute în dosarul 3026, citat la n. 3: „fiind binale multe (la. 
Slivina), făcute cu multă cheltuială“.— La 1830 Noembrie 25, Slivinenik 
scot autorizaţie dela Obşteasca Adunare, iar la 1831, Mai 15, fac con- 
tractul cu proprietarul. 

2. Almanahu Statului pe anul 1837, întocmit de Zaharia Carcalechi, 
Buda, p. 187, nota. 

«case şi 63 de prăvălii, afară de «coşare, şoproaue 
și alte namestii trebuincioase lor» *. Bulgărimea din 
toate părțile venea să sporească numărul locuitorilor, 
făcând case şi deschizând prăvălii 2. Slivinul bulgă- 
resc se ridică lângă Ploeșşti ca un rival primejdios, 
hrănindu-se din vânzarea la oamenii care altă dată 
târguiau din oraș. Orășenii bătrâni spun că, dacă 
ar fi ținut orașul bulgăresc, orașul Ploieşti s'ar îi tras 
cu totul într'acolo, fiind-că și locul este mai înalt și 
„apă curgătoare la îndemână. 

Dar fericirea Slivinenilor dela Bereasca a ţinut 
numai până când au apucat de s'au întemeeat bine 
şi a văzut proprietarul că are pe cine întări cu claca. 
„Nu știuseră Bulgarii ce va să zică clacă și ce pä- 
țeşte cine nu o face la timp: închisoare la fum şi 
bătăi de moarte, cu luare de păr şi trânteală de på- 
mânt până ziceau că nu mai sunt ei. Ce e al meu 
e al meu, şi ce e al tău total meu: așa e clăcaşul. 
Când văzură Bulgarii, spuseră proprietarului: «De 
cât așa mai bine lipsa. Nu ne trebue nici oraș, nici 
biserică, nici moară». In câteva săptămâni, de 
sfântul Gheorghe 1838, ma mai fost picior de 
Bulgar îi Bereasca. Cei mai mulți au ridicat ca- 
sele și le-au dus cu ei. Negustorii au lăsat casele 


1. Dosar 3026, citat în nota 3. Se citează la f. 10 v., în 1838 Iunie 6, 
„O catagrafie de binalele câte au ridicat [şi au dus cu ei după sparge- 
Tea oraşului lor] şi câte au rămas în ființă“. Celelalte amănunte 
sunt extrase din acelaş loc. 

2. După mărturiă bătrânului Ghendovici mulţi veniseră din Basarabia. 

și prăvăliile «în ființă», ducând cu ei numai avutul: 
au rămas în ființă 182 case și 55 prăvălii şi s'au 
ridicat 216 case şi 8 prăvălii. 

Mulţi din ei «s'au împrăștiat pela alte capitale, 
adică Focșani, Buzău, Piteşti, Bucureşti, Giurgiu şi 
Alexandria». Cei mai înstăriți s'au tras în Ploieşti, 
pe pământul liberat de clacă prin procese care du- 
raseră 50 de ani. Se răspândiră «în tot oraşul» !, 
deschizând prăvălii, mai ales brutării, căldărării şi 
cojocării. Sărăcimea făcu mahala aparte lângă 
Dâmbul, cu piaţă în mijloc: piaţa și mahalaua sår- 
bească, la care se adăugă, puțin în urmă, biserica sf. 
Gheorghe Nou?. i 

In protestul lor, contra purtărei proprietarului, iscălit 
cu alfabet grec de 69 dintre ei, ei spun că acesta 
i-a «asemănat cu clăcașii țărani». «Niciodată nu ne 
vom putea socoti de clăcași». Toate silințele pro- 
prietarului, de a readuce pe moşie cel puţin pe cei 
din Ploieşti, n'au folosit la nimic. «N'au stătut pu- 
tință a'i face să înțeleagă, fiind un neam sâlnic și 
îndărătnic, nedumesniciți şi neînțelegători. Li s'a. 
pironit în ştiinţa lor că au drept a nu să osândila 
obiceiurile pământului, ca locuitorii țărani+». 


1) Datele luate din dosarul 3026 citat mai sus, f. 10 v. şi 19.- 
Câteva din ele din tradiţia orală. 

2. Mulţi din Bulgari s'au aşezat şi pe lângă biserica sf. Ion, la care au 
avut şi un popă de limba lor. 

3. Dosar 3026 citat mai sus, f. 5. 

4. Raportul medelnicerului Mavrodin, trimis la 1838 să împace lu- 
crurile cu Bulgarii ce fugiseră îm oraș. Niciodată n'a putut să-i adune 
pe toți, ci numai „câte 40—50“. O singură dată a putut să adune, 
„mai mulți“. Naveau staroste, deși încuviințarea obşteştei adunăr* 
obliga această „cumpanie a Slivinului“ să aibă unul. 

Au rămas cu toții mai departe în Ploieşti. In loc 
să păgubească din întemeerea Slivinului Nou, Ploieştii 
au câştigat un mare număr de locuitori și de ne- 
guțători. Spun bătrânii că atunci «s'a deschis mult 
orașul». 

3, Ploieştii pela 1840.— In adevăr Ploieştii creș- 

teau acum văzând cu ochii. 
* In anul 1836 maghistratul orașului scria departa- 
mentului pricinilor din lăuntru: «Cunoscut este cinsti- 
tului departament că, după poziţia locului şi înde- 
mânarea negoțului, acest oraș, de nu ar fi avut lipsă 
de o apă curgătoare, întreit s'ar fi făcut». 

Francezul Vaillant, vizitând orașul la 20 Iulie 1840, 
“în dimineața unei zile de târg, își exprimă surprin- 
derea sa față de progresele realizate în ultimii opt 
ani, dela 1832 până atunci. El zice: «De când nu 
mai văzusem orașul, îl găsii considerabil în progres. 
Populația sa de 10.000 suflete, construcțiile sale noi, 
pavagiile puse în lucrare și piața publică, care face 
din el un oraş aparte în Țara Românească, mă fä- 
cură să mă îndoesc dacă acesta era satul cel mare, 
în care mă oprisem acum opt ani. Era zi de târg. 
“Țărănimea umplea strazile?.» 

In acelaş an 1840, la 1 August, orășenii întâm- 
pinară pe domnul țărei, Alexandru Ghica, ce trecea în 
«călătorie prin oraș, cu cuvinte ca acestea: «oraşul 


1. Dosar 30 1836 din Arhiva orașului Ploieşti. 
2. |. A. Vaillant, La Romanie, tomul III, Paris 1844, p. 229—30. 

să luminează din zi în zi, cu ridicări de binale şi 
alte înfrumusețări'». La 1844 August 19, domnitorul 
Gheorghe Bibescu, vizitând şi el orașul, fu uimit de 
progresul lui cel repede şi de prea marea întindere 
pe care o luase. Intr'o adresă, către Departamentul 
Trebilor Dinlăuntru, el zice: «Cu visitarea ce am 
făcut domnia noastră în orașul Ploieşti, am văzut 
cu mulțumire că orașul acesta din zi în zi înain- 
tează. Este însă de trebuință a se lua, atât pentru 
acest oraș, cât și pentru celelalte, izbăvitoarea mä- 
sură de a li se mărgini întinderea lor, după tre- 
buință» 2. 

Planul orașului, ridicat la 1847-1852 în vederea sta- 
bilirei razei de întindere viitoare, reprezintă oraşul în 
aceleaşi hotare, pe care le are și astăzi?. La 1848 
avea 20 mahalale, azi are 234 Incă dela 1841 
Ploieştenii spuneau, într'o cerere adresată domnului, 
că «prosperitatea negoțului» lor este «cunoscută în 
tot prințipatu», şi că, la acest negoț, ei se «sudari- 
sesc» tot atât de mult ca și «capitala Bucureştilor» 5. 


1. Dosar 3/1832 în aceiași arhivă. 

2. Dosar 73 din 1841, în aceeaş arhivă. 

3. La 1847 Aug. 8, se şi însărcinează inginerul Th. Palladi să 
facă acest plan {Dosar 20 1835 în aceeași arhivă, f. 218). El era gata. 
la 1852 şi se păstrează în original şi copii în Arhiva Oraşului, secția 
actelor. 

4. Nu socotim biserica dela spitalul Boldescu, azi desființată, 
nici în 1848, nici pentru mai tărziu, căci, câ mahala,ea a aparținut 
de Sf. Gheorghe Nou după 1845. 

5. V. aici mai sus p. 65 şi n. 1. 

Intro cerere către eforia şcoalelor, din 1845, Mar- 
tiè 28, orășenii spuneau cu mândrie: «îndrăznim a 
zice că (acest oraș) este al doilea după rezidență 
întru populație, aflându-se în mijlocul altor târguri, 
<e îl încojoară»?. 

După datele ce avem, pentru anii 1844—1845, cu 
privire la viața economică a orașului, ştim că, în 
medie anuală, intrau zilnic în Ploieşti 5—700 care 
“şi căruțe, «încărcate cu povară de mărfuri sau pro- 
ducte, aduse spre vânzare»,? afară de mărfurile şi 
productele pe care micii negustori şi țăranii din sa- 
tele apropiate le aduceau în desagi sau în târne cu 
“spinarea. 


1. Arh. Oraşului, Dosar 73/1841. 

2. S'a dat în întreprindere, dela 1 Iunie 1844 până la sfârşitul lui 
August 1845 pe 20.000 lei vechi (leul = 40 parale) „taxa vitelor fn- 
“hămate la cară sau la alte trăsuri cu povară de mărfuri sau producte 
aduse spre vânzare, la intrarea în oraş, cai sau catâri încărcaţi, câte 
2 parale de vită“. Se excepta „carele ostăşeşti“, ori cele ce duceau 
lucruri de utilitate publică. Se excepta de asemenea dela taxă măr- 
“urile aduse în desagi, sau „pe cal câte ceva uşor“, de asemenea ca- 
rele goale. După calcul reese că intrau zilnic 880 vite, deci 440 care. 
Dacă ne gândim acum la plata oamenilor însărcinați să stea în tot 
timpul la toate baricrile, dacă punem la socoteală numeroasele sus- 
trageri, uneori înlesnite chiar de aceşti oameni, şi câștigul întreprin- 
zătorului, ajungem la o cifră dublă decât aceea a încasărilor. Eu am 
crescut-o numai cu jumătate. Actul de vânzarea la mezat a acestei 
axe în Dosar 20 1843, in Arhiva Orașului. In acelaş dosar sunt tre- 
cute şi cifrele, pentru alți ani, dar ele sunt amestecate la un loc cu 
taxa cărţilor de joc (1 sfanţ de pereche). Neavând un criteriu sigur 
de a deosebi taxa cărţilor de joc de taxa vitelor, am renunţat la orce 
«calcul pentru acei ani. Ambele taxe s'au dat în întreprindere, dela 
1 Iunie 1843 până la 30 Mai 1844, pe suma de 21.105 lei. 

4. Bucovul. — Târgul Slivinului n’a fost singurul 
târg de sub dealuri, pe care l-au absorbit Ploieştii. 
Puțin în urma târgului bulgăresc îi veni rândul târ- 
gului mai vechi al Bucovului, situat la 2 klm. din- 
colo de Bereasca, sub dealuri. 

Jumătatea răsăriteană a județului Prahova de azi 
a format, până la 1845, înpreună cu jumătatea apu- 
sană a județului Buzău, un județ aparte, numit jt- 
dețul Săcuenilor!. Reședința ispravnicilor acestui 
judeţ, şi deci centrul său administrativ și judecă— 
toresc, era când la Vălenii de Munte, când la Bu- 
cov, mai ales la acesta din urmă, unde, în ultima: 
fasă de existență a județului, se stabiliseră în per-- 
manență toate autoritățile?. Viaţa întreagă a jude-— 
țului începuse să se concent eze în acest loc, la în- 
demâna capitalei Bucureşti. 

Așezat într'o frumoasă câmpie la eşirea Teleaje- 
nului dintre coline, la poalele vestitelor dealuri ale- 
Cernăteştilor *, între Dealul Frumos şi Dealul Mare, 
Bucovul datează, ca sat, încă dinainte de 1500. Intr'însul 
îşi avea casă şi biserică, pela 1480—1490, marele- 


1. Harta anexată Ia studiul meu Zrecăforile Teleajenului din Anuarul” 
de Geografie şi Antropogeograjie, III, reprezintă hotarele acestui judeţ 
în regiunea muntoasă, 

2. Fotino, o. c., Ill; la descrierea jud. Săcueni arată sediul isprav- 
nicilor şi la Văleni şi la Bucov. Karaczay, o. c., la 1817, îl arată la Vă-- 
leni (p. 77). Dar la 1833 harta administrativă Bergengheim (n. 15) arată. 
stabilite ia Bucov şi isprăvnicatul şi judecătoria şi zapciul de plasă. 

3, Sulzer, o. c., I, p. 310: „Eine sehr schöne Lage in einer grossem 
Ebene, vor den berühmten tserneteschter Weinbergen“. 

boer Dragomir Udrişte, vornicul lui Vlad Călugărul t, 
Incă înainte de 1709 satul devenise cuibul boerilor 
Filipeşti 2. 

După 1700, în vreme ce, Gherghița decădea fără 
ca Ploieştii să fi fost prea puternici, populaţia ţării 
crescând, începuse să se simtă nevoie de un târg 
la poalele bogatelor dealuri din jurul orașului Ploieşti. 
Spre Cricov acestei nevoi răspundeau Urlații. In dea- 
lurile de lângă Ploieşti au încercat un timp să răs- 
pundă Găgenii, aşezat între viile Țintei şi Băicoiului 
de o parte şi viile Scăenilor de alta. Dar, prea a- 
fundat în dealuri, târgul Găgenilor ma putut să ajungă, 
dela forma de bâlci anual sau săptămânal, început 
al tuturor orașelor ţării, la forma de târg cu prăvălii 
statornice 5. Cu mai mult succes a încercat aceasta 
Bucovul. 

Incă înainte de 1800 se ţinea regulat într'ânsul 
un târg săptămânal, ca şi la Ploeşti. Dela 1793 în- 
cepuse a se face la Bucov și bâlci anual, toamna în 
timpul culesului viilor, bâlci ce ținea opt zile, înce- 
pând dela 25 septembre î. Această situație de târg 


1. I. Bogdan, Doc., p. 296. Scrisoarea lui către Braşoveni, în care 
se plânge că a venit un fur la casa sa din Bucov şi i-a prădat bise- 
tica și a luat tot ce era în biserică. 

2. La 1679 face aici biserică Const. Mărgineanu Filipescu, rezi- 
.dită la 1804 de Const. Filipescu (N. Iorga, Inscriptii, II, p. 256 ş. u.) 
- 3. N. lorga, Gen, Cant., p. 471, p. a. 1775. După ce vorbeşte de 
Văleni: „mai este şi alt târg anume Găiseni“. Cf. V. A. Ureche, Os Ce, 
1X, p. 508—514 p. a. 1807—1811 ; XIII, p. 242—3, p. a. 1822. 

4. V. A. Ureche, o c, VI, p: 680, 1793 Mai 1: Permisiune dată de 
domn banului Racoviță şi Dinului Filipescu, biv vel vistier (etitorul 
bisericei la 1804; vezi mai sus n. 2), de „a face bâlci odată pe an 
1a moşia Bucov, unde se face şi târg (=târg săptămânal)“. Bâlciul 
VA fine „8 zile dearândul, dela 25 Sept. începând, şi având şi obor 

e vite“, 

prosper o păstrează şi după 18007. Incă din 1768— 
1774 erau la Bucov, afară de locuinţelele ispravni- 
ilor, trei biserici 2, trei mahalale deci, ceeace arată 
-că şi populaţia crescuse de când satul se transfor- 
mase în târg. 

Noi puteri a câştigat Bucovul după 1830, prin 
trecerea drumului Buzăului, care era şi drum al 
poştii, printr'însul. El devenise astfel concurent al 
Ploieştilor, nu numai ca deţinător al vânzării dea- 
lurilor, ci şi ca nod al drumului Teleajenului cu 
drumul Buzăului. Tindea să devie, pentru regiunea 
viilor din basinul Teleajenului, ceeace erau Vălenii + 


1. V. A. Ureche, o, c., IX, p.508—14 p. a. 1807—11; şi XIII, p. 242 
—3 p. a. 1822, unde este trecut în lista de vămi a târgurilor. Pentru 
situaţia la 1809 Fotino, o. c. Ill, p. 208. Avea atunci numai 2 biserici. 
Se vede şi azi lângă moara de mărăcini o ruină de biserică veche fără 


înscripție. Ea pare a însemna locul pe care se găsea Bucovul vechi, 
care, în acest cas, s'a coborât încet spre drumul Buzăului. 


2. Sulzer, o. c., 1, p. 310: „Er hat ausser den Wohnungen der Is- 
branvnike auch drey Kirchen“. Cf. Bauer, o. c., 1788, p-128. 

3. La 1830 se zideşte poşta la Ploieşti pe drumul Bucovului. De 
atunci a rămas drumului Bucovului, la intrarea în oraş, numele „dru- 
mul poştei“. Drumul poştei la 1790 trecea prin Corlătesti (harta 5). 
In vechime trecea prin Şoplea şi Pantazi. La 1833 pela Bucov (harta 15). 

4. Târgul Vălenilor.— Dacă în urmă de tot isprăvnicatul a fost {la 
Bucov şi nu la Văleni sau la Mizil, faptul se datoreşte împrejurărei 
«că Bucovul era la îndemâna capitalei Bucureşti. Vălenii erau orașul 
<el mai vechi din judeţul Săcueni, tot atât de vechi ca şi Ploieştii. 
Prima menţiune de oraş la Văleni este din 1684 şi se referă la 
„anii 1650—1684 (Miron Costin, citat mai sus, la p. 22, n. 4). In timpul 
lui Brâncoveanu era târg săptămânal (N. lorga, St. și Documente, V, 
p- 344—9). Hărțile îl represintă ca târg mare în a doua jumătate a 
sec. XVIII şi începutul sec. XIX (hărţile n. 3, 4, 8, 11, 12,14,15). Era 
-oraşul de căpetenie al județului, atunci când Bucovul abia începuse 
să se ridice (N. lorga, Gen. Cant, Buc. 1902, p. 471. Bauer, o. c., p. 
130: „bourg“). La sfârşitul sec. XVIII târgoveţii purtaseră proces 
pentru regularea situaţiei lor pe moşia mănăstirei Văleni, pe care se 

pentru regiunea livezilor, Județul Säcuenilor încep 
să fie de acum numit «județul Bucovului» !. Se vorbea. 
cu mândrie de «boerii din politia (oraşul) Bucov» 2. 
Bucovul era la 1833 reşedinţă a ispravnicilor jude- 
țului, reședință de plasă, staţiune de poștă şi avea 
şi tribunal de întâia cercetare, cum aveau şi Ploieştii °. 
Târgul Bucovului adăpostea cea mai însemnată aglo- 
merare de locuitori de lângă Ploieşti. Adunaţii Buco- 
vului erau 206 familii, ceace dă un total de peste 
1000 suflete 4. 'Tractatele de geografie pentru şcoale, 
cuprinzând descrierea țării, îl numesc «târgușorul 


găseau (V. A. Ureche, o. c., VI, p. 686). Tot pe atunci constatăm 
iarăşi că Vălenii aveau un târg săptămânal (V. A. Ureche, o. C. 
XI, p. 789): Târgul se făcea „din josul oraşului“ (1811, Mai 20; pen- 
tru anul 1807—1811, vezi Idem IX, p. 508—514). Adesea aici stăteau 
și ispravnicii (Karaczay, o. c., 1817, p. 77. La p. 79 el numeşte Vă- 
lenii „Markt“). In 1832 oraşul era destul de întins pentru a avea, ca 
și Ploieştii, o mahala a Tabacilor (Arch. St., dosar extrajudiciar din 
1832, n. 130). Avea pe atunci 518 gospodării, ceeace face peste 2000 
suflete (Harta rusă 15). La 1860 progresase însă prea puţin. Când 
Ploieştii aveau de 4 ori populaţia dela 1832, Vălenii nu crescuseră decât 
cu jumătate din ce fusese. Avea 756 familii (Analele Statistice, din 1860, 
p. 69) ceeace dă, cu 4 suflete de familie, 3024 suflete. La 1868 nu 
crescuse această sumă decât cu câteva sute, avea adecă 3443, iar azi 
3723. Stagnarea este vădită pentru acest târg al muntelui (Recens. 
gen. al populaţiei din 1912, Buc. 1913 p. 6). Pe când Ploieştii cresc cu. 
proporţia de 25, Mizilul cu 19, Urlaţii cu 24 şi Filipeştii înşiși cu 17,. 
Vălenii abia cresc cu 8. Să nu mai vorbim de Câmpina, pe care pă- 
curile o fac să crească dela 1899 încoace cu 1251 (Ibidem). 

1. Arh. Statului, dosar extrajudiciar din 1832, n. 222. 

2. N. Iorga, Inscripţii, II, p. 261. 

3. Harta Bergengheim. 

4. „Suma plugârilor* din 1831 Iulie, Analele parlamentare ale Româ- 
niei, II, p. 475 ş. u. 

de căpetenie al județului Săcueni cu 1100 locuitori» !. 

Dar Ploeştii de după 1840 se desvoltaseră prea 
mult pentru a rămâne centrul administrativ al unei 
regiuni atât de puţin întinse, cum era județul Prahovei 
de atunci, ajungând la răsărit numai până la apa Te- 
leajenului. Câtă vreme fusese mare Târgşorul, județul 
Prahova avusese în el centrul său natural, aşezat 
în mijlocul său. După mutarea târgului şi isprăvni- 
catului la Ploieşti, centrul administrativ al județului 
Prahova sa găsit la 3 klm. de marginea răsă- 
rittană a județului. De altă parte centrul adminis- 
irativ al judeţului Săcuieni, din nevoia de a fi la în- 
demâna Bucureştilor şi de a avea comunicaţie uşoară 
cu partea muntoasă prin „Valea Teleajenului, se 
găsea, la Bucov, abia la 2 klm. de hotarul apusau 
al acestui județ şi deci de cel răsăritean al Praho- 
vei. Astfel cele două centre administrative, Ploeştii 
Şi Bucovul, se găseau la 5 klm., departe unul de altul. 

Aceasta au văzut-o la vreme oamenii administra- 
ţiei de atunci. Judecând “upă mărimea Ploieştilor şi 
după însemnătatea negoțţului lor, regiunea până dincolo 
de Cricov îi aparținea prin natură, nu numai econo- 
miceşte, ci şi administrativ. La 1844, Decembrie 24, 
desființarea județului Săcueni era deja hotărâtă: 
«Județul Săcueni se desființează dela 1 lanuarie 1845 


1. Serdarul Scarlat Tâmpeanu, Gheografia Țării Românești, Buc. 1840, 
p. 32. Se adaugă că are 2 biserici şi că aici „este şederea ocârmuito- 
zului“. „Dar oraşul cel mai frumos într'acest județ (Săcueni) este 
Vălenii de Munte“, 

și satele din al său cuprins se alătură la județele 
Prahova şi Buzău» !. 

Prin aceasta a luat sfârșit dintro dată și târgul 
Bucovului, înpreună cu orășelul ce începuse să se- 
desvolte întrînsul: căci numai presența aparatului 
administrativ și judiciar ar fi mai putut păstra un 
târg la o distanță atât de mică de Ploiești. Inprici- 
nații, cu martorii lor, și toată gravitarea regiunei bo- 
gată a Teleajenului, cu vânzarea pe care locuitorii 
o făceau târgului atunci când veneau pentru nevoile 
judecătorești și administrative, nu le-a mai avut, 
după 1845, Bucovul, ci Ploieştii. 'Cu toate că dela 
început Ploieştii și-au tras puterile din dealurile 
regiunii Teleajenului ?, abia acum, la 1845, intră acest 
oraș în stăpânirea economică desăvârșită a acestei 
văi, prin alipirea ei politică, administrativă şi judecă- 
torească. 

5. Câștigarea liniei de comunicaţie a Bucureștilor 
cu Moldova. — Nu erau de ajuns însă pentru Ploieşti 
câștigurile sale de până acum, pentru ca el să devie, 
ceeace este, Vechiul Târgșor, în timpii săi de în- 
florire, aveau în plus, față de Ploieştii de până la: 
1845, avantagiul de a fi fost așezat, nu numai la 
unirea drumurilor Teleajenului și Prahovei în mersubh 
lor spre Capitale, ci, cât a fost Târgoviștea capi- 


1, Buletinul, Gazeta Oficială, 1844, pag. 617, nr. 155 din 24 Dec. 1844. 
2. Cf. Studiul meu Trecătorile Teleajenului în Anuarul ie Geografie 
şi Antropogeografie, de sub direcţia d-lui prof. S. Mehedinţi, passim, 
unde se poate vedea că târgul Ploeștilor a fost întemeiat de Mihai 
tocmai atunci când acest voevod a simţit valoarea drumului 'Telea- 
jenului pentru operaţiile sale militare. Intemeetorul Ploeştilor este şi 

tală, Târgşorul a avut şi situația fericită pe linia 
de legătură a ei cu Brăila şi cu Moldoval. Câtă 
vreme a avut Târgșorul această situație, atât a durat 
şi strălucirea lui. Şi decadenţa lui a început odată 
cu mutarea capitalei la București, când a perdut le- 
gătura cu Dunărea şi cu Marea, cu care capitala 
țărei a avut, în toate timpurile, cele mai de seamă 
legături economice 2. 

De când decăzuse Gherghița, legătura Brăilei şi 
Moldovei cu Bucureștii se făcea pe la Urziceni, de- 
parte de regiunea Prahovei şi Teleajenului, care 
rămăsese izolată din acest punct de vedere. Pela 
Urziceni arată isvgarele, din a doua jumătate a sec. 
XVIII5, trecerea drumului Buzău— Bucureşti. Era dru- 
mul cel mai scurt. De altă parte Brăila se lega cu 
Bucureştii fie direct prin Urziceni, fie, trecând Ialomiţa, 
prin Slobozia 4, 


deschizătorul trecătoarei Teleajenului pentru o circulație mai largă în 
sec. XVII. — Bucovul nu mai poate progresa după 1845. La 1899 
ei avea numai 1800 locuitori față de 1100 dela 1840. Multe sate din 
jurul său au azi populaţie cu mult mai mare. 

1. | Bogdan, Documente priv. ia relațiile Ț. R. cu Br. și Ţ. Ung. 
p. 12, 17, 23, 26, 34. Pe la Târgşor atacă la 1524 Ştetăniţă al Moldovei şi 
pe aici era drumul în vremea lui Miron Costin, în sec. XVII (V. mai 
sus p. 22, n. 3). Pe aici dă Miron Costin retragerea lui Mihai din 
lupta dela Bucovel. 

2. In sec. XVI se mută capitala la Bucureşti. In sec. XVII se pără- 
seşte definitiv Târgoviştea : atunci decade şi Târgşorul. 

3. Tunusii, o. c., p. anul 1775, text grec, descrierea drumurilor dela 
sfârşit. Reimer, o. c., p. a. 1793. Fotino, o. c. HI, p. a. 1819. Aşaarată 
comunicaţia toate hărţile dela sf. secolului XVIII şi începutul sec. XIX. 

4. Pentru trecerea direct prin Urziceni harta 14 din 1829, pentru 
cea prin Slobozia harta 9 şi 10, din 1806 şi 1801—12. 


GA. Zagorii, Târguri și oraşe. 6 

Drumul Urzicenilor a fost în floare până către ju- 
mătatea sec. XIX!. Insă nenorocul Urzicenilor a fost 
construirea din vreme a şoselei Bucureşti—Predeal 
prin Ploeșşti, la 1846 — 1847. La 1844, înainte de con- 
struirea acestei șosele, se proectase ca şoseaua Foc- 
şani— Buzău —București să fie trecută, nu prin Ploieşti, 
ci prin Urziceni sau Broşteni. Dar, «aflând Ploeștenii 
de aceasta, au intervenit, propunând să se înceapă 
această șosea dela Ploieşti, trecând prin Mizil—Buzău, 
distanță mai scurtă cu 2!/, părți și mai convenabilă, 
căci va trece prin mai multe populațiuni și interese 
și în apropiere de carieri de pietriș»?. Socoteala 
Ploeştenilor era și ingenioasă și econoamă, căci, exis- 
tând şoseaua Bucureşti— Ploieşti, era mai uşor să 
se lege Focșanii cu Ploeștii, decât cu Bucureștii. Pro- 
punerea a devenit repede realitate. La 1847 se pu- 
sese în lucrare «drumul dela Ploieşti pe subt deal 
până la Buzău» ?, 

Prin acest drum Ploieştii au câştigat nu numai le- 
gătura cu Moldova și cu bogatele «populaţii de subt 
dealuri», de care vorbește cererea Ploieştenilor, ci 


1. Harta n. 15 din 1833. 

2 Broşura Apelul Ploeștenilor la opinia publică, Ploieşti 1875, p. 7—8. 
Aici data construirei şoselei Focşani— Ploieşti este pusă la 1844. Această 
dată se referă la proectul anterior construirei şoselei pe Prahova. 
Cf. pentru broşura citată Monitorul Oficial, din 28 Iunie 1875. 

3. Arh. oraşului Ploieşti, dosar 7 din 1835, act din 1847 August 8. I. F. Nei- 
gtbauer, Beschreibung der Moldau und Walachei, Breslau, 1854, p. 169. 
În rezumat spune că la 1845 domnitorul Bibescu a unit Bucureştii cu 
Brăila prin şosea. Dar nu era încă gata această linie în întregime. „Bereits 
ist der Zugang zur Hauptstadt von einigen Seiten durch angefangenen 
Kunststrassen beendet“, ceea ce arată că, cel puţin între Buzău sau 
Ploieşti şi Bucureşti, şoseaua era deja terminată. 

au devenit un oraș central al țărei, cum se exprimă 
în 1847, August 8, departamentul trebilor din lăuntru, 
în o adresă câtre otcârmuitorul județului Prahova: 
«Cu prilejul facerii drumului dela vama Ghemişului, 
prin Câmpina și Ploieşti, şi dela Ploieşti pe sub deal 
până în Buzău, acel oraş Ploieştii, ca un oraş central, 
jăgădueşte o mulțime de înlesnire şi pregătitoare 
mijloace spiculanților şi muncitorilor proprietari din 
partea locului» ?. 

Prin construirea acestei şosele s'a câștigat şi con- 
tactul cu linia Brăila—București. La 1861 ministrul 
din lăuntru motivează, în proectul său, construirea șose- 
lei Brăila—Buzău astfel: «Pentru Brăila, având odată 
făcută șoseaua dela Bucureşti la Buzău prin Ploiești, 
nu rămâne decât a se face o şosea dela Buzău la 
Brăila, printr'o linie mai dreaptă și economică, spre 
a se putea lega acest oraș comercial și port însem- 
nat cu oraşele Buzău, Ploeșşti şi cu capitala» ?. 


1. Actul citat în nota precedentă. Aceasta e motivarea naturală a 
schimbărei comunicaţiei. Căci ce ar fi putut face stăruința orăşenilor 
dacă această schimbare nu ar fi fost folositoare economiei ţării ? 
Drumul pe la Urziceni ar fi străbătut o regiune săracă. Şi apoi era 
înainte de toate nevoia Braşovului de a avea legătură cu gurile Du- 
nărei. Primele proecte de cale ferată au în vedere această necesitate 
şi pornesc din inițiativa Braşovului. Cf. N. Iorga, Corespondența lui 
Știrbei Vodă, p. 614. Cf. şi celelalte proecte înşirate de C. C. Mănescu, 
Istoricul căilor ferate din România, Buc, 1906, unde se vede că în multe 
proecte anterioare construirei de căi ferate în România este preocu- 
parea aceasta. Aducerea liniei dela Buzău la Bucureşti prin Ploieşti 
era contrară proectelor regulamentului organic, care plănuise 2 linii 
distincte de șosele: București-Ploeşti-Braşov şi Bucureşti-Buzău (Ari- 
cescu, România sub principele Bibescu, p. 29). 

2. N. Ureche, Drumurile noastre, Buc. 1911, p, 79—80. 

Primele proecte de căi ferate nu se putură de- 
părta de schema circulației fixată prin şosele, cu toate 
că s'au făcut multe încercări de a se construi linia 
directă Buzău-Bucureşti. Incă dela 1860 se proectă 
ca, dela Bucureşti, linia să se îndrepte spre sudul 
Ploieştilor și să treacă, prin Buzâu și Râmnicu-Sărat, 
la Focşani» !. 

Cu toate că la 1862 era vorba chiar de o linie 
directă București-Buzău, se propuseră amendamente 
«ca drumul dintre Bucureşti și Buzău să treacă prin 
Ploiești» °. Se propuse ca cel puțin să se facă o ra- 
mură «către acest oraş», $ trecând pela o poștă de- 
părtare de el. In cele din urmă propunerea de a-l 
trece prin Ploiești s'a și votat î. Toate proectele ur- 
mătoare menținură situația Ploeştilor pe drumul Bu- 
curești-Moldova 5. Ea deveni, curând în urmă, o rea- 
litate. A doua linie ferată din țară, după linia Bu- 
curești-Giurgiu, a fost linia Galaţi-Brăila-Buzău-Plo- 
iești-Chitila-București, dată în circulație la 17 De- 
cembrie 1870 °. Linia Ploiești-Predeal s'a dat în cir- 
vulație la 1879 7. La 1881 linia Buzău-Focşani-Mă- 
rășești a legat direct Ploieştii cu Moldova €. 

Urzicenii, lipsiți de contactul cu linia București- 


1. C. C. Mănescu, o., c., p. 64—5. 

2. Idem, p. 109. 

3. Idem, p. 110. 

4. Ea a fost cerută cu stăruință. Idem, p. 114. 

5. Idem p. anul 1864, p. 251; pentru anul 1867 p. 428. 

6. E. Sava, Economia industriei transporturilor, Buc. 1904, p. 126—8, 
130 şi 316. 

7. Idem, p. 133. 

8. Idem, p. 142. 

„Moldova, care "i dăduse naştere ca oraș, nu s'a mai 
putut desvolta cum începuse. Prin.trecerea liniei Mol- 
dovei şi Brăilei pela Ploieşti, a venit astfel din nou 
la matcă o parte înstreinată din moştenirea Târgşo»= 
rului și Gherghiţei. 

La 1881, prin câștigarea acestei situațiuni stabile 
“pe marile drumuri de comerț, Ploieştii au dobândit 
în întregime situaţia pe care o avusese vechiul Târg- 
şor, înainte de a se fi mutat capitala la București, 
aceea adecă de a fi la răscrucea drumului dintre 
“Capitală și Moldova cu drumurile Prahovei şi Te- 
leajenului. 

Liniile Câmpina-Doitana, Buda-Slănic (1883), : 
Ploieşti-Văleni, Ploieşti-Gherghița-Slobozia ? și proec- 
tata linie Ploiești-Târgovişte, asigură Ploieștilor stä- 
pânirea economică a regiunei sale, cum nu o are 
nici un alt oraş din țară. 

Dar numai o îndelungată utilizare a mijloacelor 
de desvoltare, pe care şi le câștigase, îl pute? face 
să ajungă al treilea oraş al Țării Româneşti, cum 
fusese Târgşorul la sfârşitul secolului XVI. 

6. Ploieştii de azi. — Curând dupăce dobândise, 
prin şosele rudimentare, situaţia pe marile drumuri 
de comerţ, orașul Ploiești luase loc între oraşele de 
frunte ale ţărei. La 1849 el era, cum spune un act 
de atunci, «un mare centru de populaţie» al prin- 
cipatului, iar, ca oraș, al patrulea după București, 


1. Idem, p. 151. 
2. Puse în circulație în ultimii ani. 

Craiova şi Brăila!. Dela 2024 suflete, cât avea la 


1810,2 şi dela 5701, cât avea la 1832,% ajunsese în 
1843 la 15.5134. La 1860 avea 26.468,5 iar la 1880 


31.063°, La 1899 avea 45.107. In acest an era, ca şi 
la 1849, al patrulea din Țara Românească, după 
Craiova, care avea 45.579, după Brăila cu 56.330 
şi după Bucureşti, care avea 276.178”. 

Severul recensământ din 1912 arată că orașul Plo- 
iești este al treilea. Craiova, pe care o avea înaintea 
sa, a fost lăsată în urmă cu aproape 5000 suflete. Azi el 
are 56.594 şi urmează îndată după Brăila (64.730) 
și după Bucureşti (338.109)8, 


1. Memoriul privitor la noul proect de organizare al învățământului 
public, din anul 1849, spune, în partea privitoare la înființarea școa-— 
lelor de gradul Il-lea, următoarele: „Ces écoles de second degré ne 
devront pas être établies, comme par privilège, dans les seules villes 
de Bucharest et de Craiova, mais successivement dans les grands 
centres de population, tels que les villes de Braila et de Ploieschti“ 
(N. Iorga, Mărturii istorice privitoare la viaja și domnia lui Știrbei 
Vodă, Buc. 1905, p. 83). La această situaţie ajunsese, în 40 de ani de 
linişte, târgulețul pe care, la 1775, Ipsilant îl făcuse dar de nuntă boe- 
rului său lanache Moruzi, şi pe care, la sfârșitul secolului XVIII, 


hărțile începuseră să-l reprezinte ca sat (cf. harta n. 6 din 1799, unde 
e trecut ca sat). 


2. Ms. 1457 la Ac. Rom. 

3. Arhiva Orașului, dosar 2 1832. 

4. Aceeaşi Arhivă, dosar 103 1843. 

5. Analele Statistice ale României, 1860, p. 99. 


6. |. G. Gârleanu, Statistica urbei Ploiești, Ploeşti, 1880. 
7. L. Colescu, Recensământul gen., Buc. 1905, 


8, Recensământul general din 1912, Buc. 1913. Dacă va crește în: 
aceeași proporţie, şi dacă Brăila işi va păstra proporţia creşterei de 
până acum, Ploieştii vor întrece în 25 de ani şi Brăila. Intrecerea 
Brăilei se datoreşte faptului că țara a dobândit alt punct de legătură. 
cu marca, mai potrivit decât Brăila: Constanţa, cu creșterea ei uimi- 
toare în populaţie (Cf. Idem). 

Creşterea populațiunei oraşului Ploiești dela 1810 pâ:iă 1a 1912. 


Harta III. — Gh. Zagoriţ, Târguri și orașe, 

Populațiunea dintre Cricovut Dulce şi Teleajen pe sate, la 1810, 


Ir asovvl 
/e “Pip 


Poezii B 


Sire Ricu! e Pra 


P a Nu, vechiu e 


Harta 1V. — Gh. Zagoriţ, Târguri și orașe. 

Populațiunea dintre Cricovul Dulce și Cricovul Sărat pe sate, la 1831—1832. 

Harta V. — Gh. Zagoriț, Târguri și orașe. 

Populațiunea dintre Cricovul Dulce şi Cricovul Sărat pe comune la 1899. 

Harta VI. — Gh. Zagoriţ, Târguri și orașe. 

Are deci, între oraşele ţărei, rangul pe care l-a 
avut Târgşorul, şi, precum am văzut, aceeaşi situa- 
ţie privilegiată pe marile drumuri de comerţ ca şi el!. 

Orcât timpurile turburi ar isbuti să amestece lu- 
-crurile, de îndată ce natura are putinţa să se ex- 
prime liber, expresiunea ei este totdeauna aceeaş. 
-Situaţiile nenaturale nu se pot menține, după cum 
cele naturale nu se pot învălui multă vreme. După 
cuvântul latin: Naturam expellas furca, tamen 
usque recurret. Orcâte piedeci ar întâlni natura şi 
-orcât ar fi silită să rătăcească în calea sa, ea re- 


vine totdeauna la ale sale. 
Desvoltarea centrelor comerciale studiate de noi 


arată că viața noastră comună, chiar în formele 
ei cele mai complexe, este supusă la «pravila pä- 
mântului». Vieţuim şi muncim, de multe ori fără să 
ne gândim la poruncile ei. Insă lucruri temeinice nu 
se pot face decât atunci, când suntem următori acestor 
porunci şi ne mişcăm în marginile date de ele. 

In capitolul următor vom încerca să arătăm în ce 
chip pământul, cu bogăţiile sale, a hotărât viața târ- 
-gurilor de care ne-am ocupat. 


1. Mai mult decât atâta, Ploieştii de azi nu sunt decât un Târg- 
şor modern, un oraş de pui prin excelență şi nimic mai mult 
(Cf. Statistica din 1860, în Analele Statistice, pe anul respectiv). Este 
drevt că bogăția păcurilor i-au adaos cununa streină de hornuri de 
fabrică de jur împrejur, care te fac un moment să crezi că te găseşti 
în fața unui oraş industrial apusan. O simplă iluzie. Ploeştii sunt tot 
târgul cel vechi. Forma de oraş industrial este numai fațada. Un că- 
lător modern, care l-a vizitat la 1904, l-a descris, în puţine cuvinte, 
astfel: „O piață de unde pornesc strade spre mahalale. Un târg 
{ oborul) stătea încă acoperit de pănuşi de porumb şi alte rămă- 
şițe ale mişcării de care din timpul dimineţii“ (N. lorga, Drumuri și 
-oraşe în România, Buc. 1904, p. 82 ş. u.). Nimeni n'a văzut mai bine 
sufletul oraşului Ploieşti. 

COMENTARII GEOGRAFICE CU PRIVIRE LA DESVOL- 
TAREA TÂRGURILOR ȘI ORAȘELOR DINTRE BUZĂU, 
TÂRGOVIȘTE ȘI BUCUREȘTI 


1. Aşezarea târgurilor la poalele colinelor.—'Toate 
târgurile, a căror desvoltare am urmărit-o, s'au ivit 
în apropierea hotarului dintre dealuri şi câmpie. 
Faptul acesta are un înțeles adânc, asupra căruia 
trebue să ne oprim mai mult. 

La prima vedere s'ar părea că, ceeace determină 
această aşezare a târgurilor, este bogăţia fâşiei de 
pământ ce desparte câmpia de dealuri. De multe 
ori poalele dealurilor sunt partea cea mai populată 
a unei regiuni. Acolo locuitorii au la 'ndemână şi 
câmp întins pentru arătură şi au, în acelaş timp, la 
îndemână și bogăția viilor, livezilor, vânatului şi 
pădurii dealurilor. Alta este însă causa principală a 
aşezărei târgurilor la marginea dealurilor în câmpie. 

Dupăcum pădurea creşte numai în locurile ce nu 
sufer de perioade secetoase îndelungate, tot astfel 
târgurile trăesc şi se desvoltă numai acolo unde 
negustorilor le este asigurată vânzarea continuă, ne- 
întreruptă de crise prea lungi. 

Există oare regiuni, la noi, în care această condi- 
ţiune să fie îndeplinită pentru târguri? 

Ţara noastră are sus munți şi dealuri, jos câmpii 
cu păduri sau câmpuri deschise, lunci şi bălți. Nick 

una din aceste regiuni nu produce, regulat, în fiecare 
an, felul său de avuţie. 

Intrun timp se pot întâmpla revărsări și înecuri 
mari, în timpul cărora pescarii să nu poată pescui. 
Sau se poate întâmpla ca peştele să nu producă destul 
câștig celor ce-l vânează. Târgul, la care vin de îac 
cumpărături pescarii, aprovisionându-se cu cele tre- 
buintioase vieței şi gospodăriei lor, va suferi atunci 
din pricina lipsei de vânzare. 

Câmpia poate să nu producă în unele părți ani 
dearândul, din causa secetei, şi, după secetă, în anul 
producțiunei, grâul să maibă preţ. Așezat în câmpie, 
un târg își poate perde toată agonisita lui, în acei 
ani de pagubă. Viile şi livezile dealurilor, dease- 
„menea, uneori produc, alteori nu produc. 

De aceea târgul care desface marfă populaţiunei 
dintro regiune cu un singur fel de produse naturale: 
fie grâne, fie struguri, fie prune, nu poate să pros- 
pereze. Căci negustorii nu pot să aștepte, ani dea- 
rândul, cumpărători, cu marfa nevândută în prăvălie. 

Astfel se face că, pentru a-și asigura o continuă 
-vâzare îndestulătoare, târgurile se aşează de obicei 
în vecinătatea a două sau mai multe regiuni, cu pro- 
duse naturale felurite. 

In Țara Românească ele își găsesc locul cel mai 
-potrivit la poalele colinelor. Acolo au deoparte câm- 
piile cu grâne, de altă parte dealurile cu vii şi li- 
vezi. Ele sunt astiel și la îndemâna câmpenilor şi 
la îndemâna delenilor. Până și muntenilor nu le este 
peste mână, căci şi ei au destule prilejuri de a veni 

şi a face vânzare tot aici. Căci din munte coboară: 
toamna la câmp plini de bani oierii şi primăvara se- 
întorc iarăşi la munte. Unul din drumurile cele mari 
ale oraşului Ploieşti poartă şi azi numele de «drumut 
oilor» şi pe acest drum, la întrarea în oraș, colțul 
cu calea Câmpinei purta mai "nainte numele «stă- 
tătoarea oilor». — Toamna se întorc la munte mun- 
tenii învoiți să munceasă pe moșiile câmpului şi cu 
toţii târguesc de pe sub dealuri, fiindcă le vine mai 
aproape să ducă până acasă de acolo târguiala,. 
decât dacă ar târgui dela câmp, dintr'altă parte. De 
trei ori pe an coboară şiragurile de căruțe, cu co- 
viltire albe, ale muntenilor, în câmpia de sub dealuri, 
pentru a semăna, a plivi și a culege ce au semănat 
pe locuri luate în dijmă. In stârşit, în toată vremea 
curg la târgurile de sub dealuri locuitorii, cu judecăți 
și pricini, din fundurile munților. 

Aşa se alimentează azi Ploieştii şi Mizilul din 
vânzarea la câte trele felurile de oameni. Dacă într'un 
an nu face câmpul grâne, negustorul nu suferă, 
fiindcă are cumpărători pe munteni, unde pădurea 
și păşunea sânt totdeauna verzi. Şi dacă s'a întâm- 
plat să nu se facă prune în livezile de sub munte,. 
se fac prune sau struguri în dealurile de lângă câmp. 
Este cu neputinţă, după spusele negustorilor, să nu 
se facă, în acelaș timp, nimic în câte trele părțile. 
De obicei «se face» în două părți cel puțin: sau 
prune sau struguri sau grâne, două din aceste trei. 

Din expunerea noastră s'a văzut că numai Vă- 
lenii şi Câmpina, în regiunea studiată, se întemeează 

pe negoțul unei singure regiuni: aceea a muntelui. 
Ambele aşezate la drumuri mari de comerţ, scale a 
„acestor drumuri, locuri de descărcare și de vămuire 
a măriurilor!, ele aveau, pe lângă aceasta, toate avan- 
tagele terenului, care să înlesnească desvoltarea lor 
ca târguri în regiunile unde erau așezate: Câmpina 
fiind aşezată la confluența Doftanei cu Prahova; 
Vălenii găsindu-se pe larga vale a Teleajenului, acolo 
unde această vale vine în atingere cu depresiunea 
- Chiojdului, care-i înlesnește comunicația cu bogata 
regiune de sub munţii despre partea Buzăului, fiind 
“în acelaş timp în apropierea şi a altor afluenți ai 
“Teleajenului, ce-i ușurează legătura şi cu alte părți 
ale muntelui. Cu toate că şi Câmpina și Vălenii sânt 
tot atât de vechi ca şi Ploieştii, nici unul din ele 
ma ajuns, în timpul desvoltărei lor ca târguri, la 
forma superioară de oraşe. De veacuri ele au stag- 
nat. Câmpina a ajuns la strălucirea ei de azi prin 
păcură, nu prin comerț. lar Vălenii, cu toată înfă- 
țişarea lor de prosperitate, mau crescut, ca populație, 
dela 1899 până azi, decât cu 300 de suflete: dela 
3443 la 3723,? şi aceasta din pricină că, dela o 


1. Pentru Văleni vezi studiul meu Trecătorile Teleajenului, citat deja, 
passim. Pentru Câmpina citez pe Sulzer, 1781: Kimpina ist die Nieder- 
lage der von Kronstadt ankommenden Waaren und deswegen mit ei- 
nem Mauthamte versehen“ (0. c., 1, p. 313). 

2. Recensământul populaţiei în 1912, Buc. 1913, reprezintă comparativ 
-cifrele pentru toate orașele. Cf. mai sus p. 77, n. 4, unde este 
“reprodus procentul creșterei comparativ cu al altor orașe. De când 
.cu legea ţuicei isvorul principal de bogăţie al Văienilor a secat. Ce- 
eace el a câștigat prin modernisare, a perdut pe această cale. Se 
-yede clar de ce pujin folos este unui oraș o cale ferată, când regiu- 
mea lui e săracă. Totul este bogăţia regiunei ce'l înconjoară. 

vreme încoace, au început să cadă în părăgenire li- 
vezile de pruni. 

2. Causele înfloririi târgurilor prahovene. — Dar 
se va zice: mai sunt locuri cu aceeaş aşezare ca 
a oraşelor din marginea colinelor Prahovei pe tot lun- 
gul colinelor țărei şi, cu toate acestea, fenomenali- 
tatea de aici nu s'a produs şi în altă parte. Căci nicăeri, 
pe linia de despărțire a colinelor de câmp, nu s'a 
mai format un oraş atât de mare ca Ploieştii. 

Causa este că regiunea, care formează obiectul stu- 
diului nostru, presintă o mare varietate de relief. 
Deoparte dealuri scunde, frământate, cu multe fețe 
bine expuse, De altă parte două văi, Teleajenul şi 
Prahova, ce es din munte în acelaş loc şi locul unde- 
ele es este o largă câmpie între dealuri. Această 
câmpie face ca linia dealurilor să nu fie dreaptă, 
şi deci scurtă, ci o curbă largă, cu sinuosități. În par- 
tea nordică a acestei câmpii, câmpia Măgurele- 
Podeni, deacurmezişul între dealuri, face să avem 
două rânduri de coline bine expuse, cu vii bogate. 
Dincolo de vii, frământătura reliefului a adus la 
îndemâna oamenilor sarea și potopul păcurei de azi, 
bogății datând din timpurile cele mai vechi. Pe va- 
lea Teleajenului în sus dealurile scunde fac ca via să 
fie cultivată până în apropierea Vălenilor, iar live- 
zile se urcă până sus la picioarele munților. Intre: 
livezi, largile terase ale râului poartă până sus, pe 
ambele părți, culturi de cereale. 

Marea bogăţie a regiuneise vede din densitatea 
populaţiei. Regiunea Ploieştilor, cuprinzând înlăuntruk 

său târgurile a căror apariţie şi dispariție am urmă- 
rit-o în cursul timpului, este centrul celei mai popu- 
late regiuni din Țara Românească. 

Dacă ne uităm pe harta de densitate a populației 
a lui de Martonne!, observăm că, între oraşele Bu- 
zău— Târgovişte—București, se află pânza cea mai 
deasă de populaţie din ţară. E ca o pată ce se 
desparte, prin hotare precise, atât în părţile de munte 
cât și în cele de câmp, de restul țărei. La vest ho- 
tarul ei este format din acel centru de deasă popu- 
lație, ce se găseşte pe fâșia de teritoriu dintre Târ- 
govişte și București, cu continuări spre miazăzi până 
la Oltenița și Giurgiu, teritoriu pe care Martonne 
l-a numit, pentru bogăție, Mesopotamia Română?. 
La răsărit hotarul ei coincide cu hotarul pădu- 
rii, străvechea vatră a satelor româneşti, hotar for- 
mat, în părțile de sub dealuri, de Cricovul Sărat. 
Centrul ei nu este, cum ne-am fi aşteptat, capitala 
Bucureşti, ci Ploieştii cu împrejurimile lui’. Sfera de 
atracție a târgului Ploieştilor, cuprinsă între Crico- 
vul Dulce la apus, Cricovul Sărat la răsărit și lalo- 
miţa la miazăzi, este în întregime cuprinsă în această 
bine populată regiune a ţărei. 

Dacă ne gândim că târgurile se nasc din nevoile de 


1. Em. de Martonne, Recherches sur la distribution de la population 
en Valachie, Bucureşti — Paris, 1903. Este cea mai bună hartă de den- 
sitate a populaţiei Țării Româneşti. Harta anterioară a aceluiaș, ane- 
xată lu lucrarea sa La Valachie, Paris, 1902, este mai sumară. 

2. Em. de Martonne, La Vaiachie, Paris— Buc., 1902, p. 327. 

3. Idem, Recherches sur la distribution de la population en Valachic? 
harta. 

aprovizionare a populaţiei și de desfacere a produselor 
ei, atunci harta de desime a populaţiei, cu interesanta 
particularitate, scoasă în evidență mai sus, ne face 
să înțelegem cu ușurintă pentru ce, în vechime Târg- 
şorul şi în vremile noastre Ploieştii, au ajuns la în- 
semnătatea lor, şi pentruce au roit în diferite timpuri 
atâtea târguri în jurul lor. 

3. Comunicaţii. —Dar mai este o condiţie necesară 
pentru ca un târg, aşezat într'o regiune bogată în 
locuitori şi în resurse naturale felurite, să poată 
viețui şi să se poată desvolta. Pentruca sfera de 
atracție a satelor, ce vin să cumpere sau să aducă 
produse spre vânzare, să fie cât mai largă, târgul are 
nevoe ca regiunea din jurul său să aibă, până la 
mari depărtări, drumuri uşoare, orientate, prin con- 
formaţia reliefului, spre târg, şi fără obstacole de ne- 
trecut în calea lor. 

Și, din acest punct de vedere, relieful a fost parcă 
într'adins făcut pentru Ploieşti şi înprejurimile sale. 
Văile Prahovei şi Teleajenului, ce deschid drum la 
vale bogățiilor regiunii muntoase, se îndreaptă a- 
mândouă către larga câmpie ce se desface, între dea- 
luri, spre miază-noapte, răsărit şi apus de acest oraş. 
Aceeași orientare spre câmpia Ploieştilor o au şi 
Bucovelul şi Cricovul Dulce, şi întrucâtva chiar Cri- 
covul Sărat. Toate aceste râuri, înpreună cu Telea- 
jenul şi Prahova, au, în timpuri normale, vaduri ce 
se pot trece uşor cu căruța şi chiar cu piciorul. Di- 
'recţia pe care ele o împrimă drumurilor, contribue în 
mare parte a da rețelei de comunicație din jurul 

oraşului înfățișarea unei pânze de păiajen, al cărei 
mijloc este orașul însuși. Până şi sus în munte de- 
presiunile, ce deschid drumuri deacurmezișul între 


văile cele mari!, înlesnesc, înpreună cu văi mai mici, 
ca a Vărbilăului, comunicaţia cu câmpia Ploieştilor, 


mai ales prin valea Teleajenului. 

In privinţa liniilor de comunicaţie este de mare 
importanță faptul că, începând cu cele mai vechi 
timpuri, Teleajenul, şi mai ales Prahova, au deschis 
regiunei, pe care o străbat, trecători uşoare peste 
munte, creându-i astfel legături directe cu Transil- 
vania și cu întreg Apusul. Mulțumită trecătorilor 
îndemânatece, oraşele prahovene au devenit în trecut 
însemnate piețe de schimb între Orient şi Occident, 
cum se vede pentru prima oară în domnia lui Vlad 
Călugărul şi a lui Neagoe Basarab. (iraţie drumului 
de fer, stabilit azi prin trecătoarea Prahovei, Ploieştii 
se pot mândri că sunt un nod al drumului Viena- 
Constantinopol. 

4. Sfera de atraclie.— Despre întinderea sferei de 
atracție, a satelor ce vin să cumpere și să vândă la 
[ loieşti, se poate spune că ea concide cu județul 
Prahovei de azi. De altfel acelaş lucru se poate 
spune şi despre celelalte capitale de județ. 

Pedeoparte hotarele administrative însăşi au fost 
determinate, în majoritatea cazuritor, de motive eco- 
nomice. Căci în definitiv cel mai bun centru de apro- 


1. Studiul acestor depresiuni in raport cu comunicația deschisă de 
ele, a fost făcut de C. Zagoriţ, Zreisprezece zile din viata militară a 
dui Mihai Viteazul, luptele cu Polonii, Buc. 1908, passim. 

vizionare şi desfacere al unei regiuni este și cel 
mai potrivit centru administrativ al ei. 

Pedealtăparte, chiar în casul când centrul admi- 
nistrativ ma fost mai întâi centru economic, el de- 
vine cu vremea. Aparatul administrativ și judecăto- 
resc care se stabileşte acolo, populaţia înstărită, cu 
drept de vot, care vine în timpul alegerilor, sala- 
riații statului din toate comunele: preoții, învățătorii, 
primarii, notarii etc., care vin regulat în interes de 
serviciu, târguesc toți din oraşul de reședință al 
autorităților administrative și judecătoreşti. In zilele 
de înfățișare la judecată impricinații şi martorii lor 
umplu orașul, și negustorii dobândesc astfel clienți 
din satele cele mai depărtate, care altfel nici mar 
da pela târg. Astfel este îndeobşte cunoscută și 
discutată între negustori marea lovitură pe care ei 
au primit-o, în timpul din urmă, prin înființarea ju- 
decătorilor ambulanți. 

De multe ori în întinderea sferei de atracţie a 
unui târg joacă mare rol şi tradiția. In Ploiești vin 
țărani tocmai dela Finta și din alte sate din păr- 
țile Ialomiței, cărora le-ar veni poate mai aproape 
Târgoviştea. Mi-am explicat aceasta prin faptul că 
aceşti oameni nu sânt obicinuiţi cu Târgoviştea, ci, de 
când exista Târgşorul, mergeau spre Prahova la târg, 
şi, după stingerea Târgşorului, au trecut la Ploieşti. 
Se poate însă să fie la mijloc și faptul că târgul 
Ploieştilor fiind mai viu, ei găsesc aici condiţii 
mai bune de desfacere și din această causă au prins 
obiceiul de vin totdeauna aici, nu numai când des- 
fac, ci şi când cumpără. 

5. Causele ridicărei Ploieștilor.—Dar cum expli- 
căm schimbările ce s'au produs în diferite epoce în 
situația târgurilor regiunei ? Cum explicăm victoria 
Ploieştilor în lupta dintre oraşele Prahovei ? 

Din expunerea noastră s'a văzut limpede că, în- 
temeind târgul Ploieştilor, Mihai Viteazul n'a făcut 
altceva decât a strămutat vestitul târg și oraş Târgşor, 
din vechea lui vatră de lângă Prahova, pe malul 
Dâmbului, lângă eşirea Teleajenului din munți. 

Schimbarea închipuită şi realisată de marele voe- 
vod răspundea unei nevoi economice și unei cerințe 
naturale atât de puternice, încât mutarea târgului, 
care la moartea voevodului era abia începută, s'a 
urmat pe încetul, timp de două secole, până ce 
toată viața comercială a Târgşorului s-a tras în 
Ploieşti. Nici întrun cas deci nu se -poate spune 
că la mijloc a fost voința unui singur om, care s'a 
impus mersului natural al lucrurilor. Mai curând s'ar 
putea spune că geniul extraordinar al voevodului a 
înțeles de timpuriu acest mers și l-a înlesnit în ca- 
lea sa, anticipându-l. 

Aşezarea târgului mai întâi la Târgșor a fost ne- 
îndoios determinată de isvoarele abundente ce se 
găseau înainte vreme în această localitate. Pe locul 
unde se află azi ruinele vechiului oraş patru isvoare 
puternice scoteau apele lor acum o sută și ceva de 
ani. Aşezarea fericită a acestor isvoare pe marele 
drum comercial, care cobora dela Braşov, prin pasul 
Branului şi prin Târgoviște, pentru a merge la Braila, 
a făcut din această localitate un popas pentru carele 

T 

cu mărfuri ale Brașovenilor și mai apoi un loc de 
desfacere al lor. Localitatea avea, pe lângă aceasta, 
mai ales în primele timpuri, avantagiul că era, pe- 
deoparte adăpostită după perdeaua de păduri dela 
răsărit, pe de altă parte nu era prea depărtată de 
ocrotitoarea «cetate de scaun» Târgovişte, şi deci 
putea fi uşor apărată de primejdiile ce veneau despre: 
Moldova şi despre Tătari. 

Aşezarea întâmplătoare a unor isvoare pe un drum 
comercial și nevoile apărărei sunt însă, în timpuri 
normale, fără nici o legătură cu cerințele unui târg 
după cuviință. Căci, pentru a răspunde nevoilor de 
aprovisionare şi desfacere ale unei regiuni, târgul 
trebue să fie aşezat în centrul ei. In regiunea căreia 
sluja de centru economic, Târgşorul, prea depărtat 
de zona dealurilor, ocupă o posiție excentrică față 
de partea în adevăr bogată a județului Prahova. El 
era mai mult la 'ndemâna câmpului. 

Dacă ne gândim însă la faptul, asupra căruia au 
atras atenția călătorii vechi, că populaţia cea mai 
înstărită a țărei se găsea adăpostită în partea mun- 
toasă,! înțelegem cât de peste mână venea Târgșorul, 
așezat prea departe în câmp, tocmai populației dela 
care el putea folosi mai mult. 


1. Bauer la 1769—1774, observă că muntele e mai populat decât câm-— 
pia (Cf. Gh. Vâlsan, O fasă în popularea țărilor românești, Buc. 1912, 
p. 18, din Buletinul Societăţii geografice). Călătorul H. von Reimer, care- 
a trecut ia 1793 dela Buzău la Bucureşti, pe drumul Urzicenilor, spune: 
„Locuitorii cu stare ai acestei țări locuesc în munţi“ (Die wohlha- 
benden Unterthanen dieser Provinz wohnen in den Gebirgen. Reise, 
Petersburg, 1803, p. 119). 

Dacă iarăși ne gândim pedeoparte că şi azi popu- 
lația cea mai deasă, pe lângă că se află în partea 
muntoasă, este concentrată, în partea de munte a 
județului Prahova, mai ales pe cursul râurilor!, pe 
dealtăparte că în vechime, în partea de munte, 
strimta vale a Prahovei a fost prea puţin locuită ? 
şi că populaţia s'a îndesat mai ales pe larga și bo- 
gata vale a Teleajenului, care are şi multe urme de 
aşezări din epoca romană, atunci înțelegem cu uşu- 
rință cum, prin mutarea la Ploieşti, târgul nu numai 
că a venit în centrul regiunei pe care o servea, dar, 
în acelaş timp, s'a apropiat de adevăratele isvoare 
„ale puterii sale, adică de populaţia înstărită a regi- 
unii muntoase și de bogăția văii Teleajenului și a 
«dealurilor dela gura ei: Dealul Păuleştilor şi Găge- 
nilor pe dreapta; Dealul Scăenilor, Dealul Frumos 
şi mai ales Dealul Mare pe stânga. 

Marea producţie de azi a văei Prahovei şi aglo- 
“merarea de populaţie, pe care a adus-o cu sine, este 
de dată recentă și se datorește exploatărei moderne 
„Şi industrialisărei văei. Din centrele de curând for- 
mate, pe viitor se vor forma acolo oraşe frumoase, 
dovezi strălucitoare de ce poate face voința ome- 
-nească, chiar în locuri aspre şi sălbatice. 

In stare naturală însă, valea Prahovei este, prin 
strimtețea și sărăcia ei, puţin potrivită pentru îngră- 

1. Em. de Martonne, o. c., harta. 

2. Gh. Zagoriţ, studiul citat, p. 94, unde se arată că multe din satele 


-actuale de pe Prahova de sus se trag din cârciumele de popas ale 
vechiului drum al Braşovului dinainte de 1800. 

mădiri mari de populație. Zona “colinelor productive 
pe cursul său are o lățime de abia 15 klm. (dela 
Comarnic până la Băneşti). Chiar pe această lățime 
multe dintre dealuri sunt sau acoperite cu păduri, 
sau sunt atât de înalte încât împedică cultura, de ex. 
Măceșul, între Vărbilău și Doftana; Strajiştea între- 
Prahova și Doftana, Sultanul și înălțimile dela sud. 
între Prahova și lalomița. Pe valea Teleajenului 
zona colinelor cultivabile are o lărgime de aproape 
40 kim. dela Mântci la Bucov. Aici colinele, redu- 
se ca înălțime, sunt mult mai potrivite pentru cul- 
tură. Puterea bogăției şi populaţiei a fost înainte 
pe această vale și, după cuviință, la gura Teleaje- 
nului trebuia să se găsească, dela început, orașul, nu. 
la gura Prahovei, dacă din primele timpuri motivele 
economice ar fi hotărât așezarea lui. 

In acest chip este de înțeles în primul rând mu- 
tarea orașului dela Târgșor la Ploiești și în al doilea. 
rând victoria Ploieștilor asupra tuturor celorlalte târ- 
guri din jurul său. 

6.!Causele căderii Gherghiței și ridicării Mizilului.— 
Exact acelaş fenomen, ce s'a petrecut cu Târgșorul, 
s'a petrecut și cu Gherghița. Pănă la 1600, când 
apar Ploieştii, dela Târgşor până la Buzău nu mai 
era alt târg decât Gherghița şi, cu toate că ea era 
depărtată de marginea colinelor, cea mai însemnată 
parte a negoțului ei se întemeia pe vânzarea la lo- 
cuitorii dealurilor din regiunea Cricovului Sărat și a 
Mizilului de azi. Neavând un târg supt deal, ca azi, 
acestor locuitori le venea mult mai departe Târg- 

Harta VII. — Gh, Zagoriţ, Târguri și orașe. 

şorul şi Buzăul decât Gherghița. Că aşa stătea lu- 
crul se vede din aceea că atunci când, în preajma: 
anului 1700, apare un târg în dealurile Cricovului, 
la Urlaţi și la Negovani, între motivele, ce au în- 
demnat pe domni să-l desființeze, a fost şi acela că 
«şi vama (târgului) Gherghiţii să strică dintru această 
pricină '». 

Inceputul decăderei Gherghiţei se pronunță după 
anul 1600, și el coincide cu înfiriparea Ploeştilor. 
Această coincidență își are înțelesul său. 

In vechime numărul mic al satelor făcea ca în- 
tinderea regiunei pe care o servea un târg să fie 
foarte mare. La 1700 Brâncoveanu nu a îngăduit 
înființarea unui târg săptămânal la Urlaţi, temându-se, 
mai întâi de toate, să nu se «strice târgurile cele- 
vechi, adică al Ploieştilor și Târgşorului?». Sfera 
târgului Ploieştilor se întindea prin urmare și asupra 
dealurilor dela răsărit de Teleajen până la Urlați. 

Inainte de 1600, cât timp existau numai Târg- 
șorul și Gherghița, Dealul Mare dintre Teleajen și 
Urlaţi era mai aproape de Gherghița decât de Târgșor” 
și Buzău ?. Pe atunci nu numai populaţia acestui deal, 
ci şi aceea de pe valea Cricovului Sărat și din 


1. Vezi aici p. 51, nota 2. 

2. Vezi aici p. 35 şi nota 3. 

3. Din şoseaua Buzău-—Ploeşti, din dreptul gărei Valea Călugărească, 
sânt 20 klm. şi până la Târgşor şi până la Gherghița, dar drumub 
spre Gherghița e mai îndemânatec. Spre răsărit de acest punct loca- 
lităţile sunt din ce în ce mai aproape de Gherghița şi mai departe de 
Târgșor. La Valea Câlugărească se găsea deci limita dintre sfera de 
atracţie a Târgşorului şi sfera Gherghiţei. 

„dealurile dintre Urlaţi și Mizil, până sus în munte, 
venea natural să târguiască dela Gherghița. 

După întemeerea târgului Ploieştilor (1600), la 10 
klm. spre răsărit de Târgșor, până şi locuitorilor 
de pe valea Cricovului Sărat le venea cu câţiva klm. 
mai aproape noul târg decât Gherghița. Gherghița 
perdu dintr'o dată tot Dealul Mare și dealurile din 
gura Cricovului, împreună cu colinele din spatele lor. 

Ploieştii pe lângă aceasta, prin situaţia, lor, atrăgeau 
pe cumpărători şi prin aceea că, aprovisionându-se 
mai uşor dela Braşov și din regiunea Teleajen — 
Prahova, puteau să desfacă marfa în condițiuni mai 
avantagioase. | 

Tot prin întinderea sferei de atracţie a târgului 
Ploieştilor asupra dealurilor din basinul Cricovului, 
Sărat se explică pentruce un târg mai mare nu s'a 
putut întemeia la Urlați și nici mai ales la Negovani 
ci tocmai departe la Mizil, la jumătatea distanței 
dintre Ploieşti şi Buzău. 

Atât din faptul că Gherghița a decăzut atunci 
când a perdut contactul cu dealurile, cât şi din fap- 
tul că în locul ei s'au ivit târguri mai apropiate de 
dealuri, reese cu evidență că, în primul rând, de bo- 
găția dealurilor a fost legată viața ei în timpurile 
prospere. Mutarea oraşului Gherghița la Mizil şi 
Urlaţi este un fenomen asemănător cu mutarea Târg- 
şorului la Ploieşti şi Filipești, această mutare dato- 
tindu-se în amândouă cazurile atracției dealurilor. 

7. Alle cauze ale ridicării Ploieștilor şi Mizilului.— 
„Mutarea târgului dela Urlaţi la Mizil n'a fost cauzată 

numai de apropierea Ploieştilor. Atât târgul dela 
valea Negovanilor, cât și cel din «Gura Urlaţilor», 
erau aşezate în apropierea imediată a colinelor, vâ- 
râte oarecum între ele, ceeace le împedeca de a fi 
la îndemâna multor sate din dealurile învecinate. 

Pentru a fi la îndemâna unei zone mai întinse a 
regiunii deluroase, târgul trebue să se aţină în câmp» 
la oarecare depărtare de dealuri, pentruca drumurile, 
ce es dintre coline pe văi, să nu fie nevoite, după 
ce au coborât în câmp, să ocolească pe la poalele 
înălțimilor, trecând deacurmezișul văilor, pentru a se 
sui iarăşi din câmpie între dealuri ca să ajungă la' 
târg. Intre dealuri târgul vine departe și locuitorilor 
câmpului. Astfel sfera lui de atracţie se îngustează 
Și, dacă nu dispare, el devine târg numai al văei. 
în gura căreia este așezat. Aceasta e o cauză în- 
semnată nu numai a scăderii târgului Urlaţilor, ci 
și a dispariţiei târgului Găgenilor și a stagnărei atâta- 
vreme a Câmpinei, care, de ar fi fost aşezată ceva- 
mai în câmp, ar fi putut sluji nu numai regiunii 
muntoase, ci şi câmpiei. 

Cu totul alta e așezarea Ploieştilor și Mizilului. 
Când intri pe barierile de miază-zi ale Ploieştilor, 
sau mergi dela gara de sud pe bulevard spre oraș, 
vezi spre răsărit dealuri la depărtare de câţiva kim. 
Și ai impresia că ai intrat în zona colinelor. Totuşi 
orașul e așezat în plină câmpie, în locul unde se 
înmănuchează drumurile ce es din munte pe văile 
râurilor. Ordeunde ai veni nu găsești asperități de 

relief în calea spre dânsul. Ef e deopotrivă la în- 
demâna câmpului şi dealului. 

Aceeași așezare, la oarecare depărtare de dealuri 
în câmp, o are şi Mizilul. Dacă eşi pe barierele 
sudice şi priveşti câmpia întinsă dela miază-zi, crezi 
că te găseşti în mijlocul Bărăganului. Dar dacă, dela 
aceleași bariere, îţi întorci privirea spre miază-noapte, 
te crezi în deal, căci se văd bine nu numai cramele şi 
casele, ci şi arborii şi zaplazurile de pe dealuri. 

8. Slivina, Filipeştii, Măgurenii, Bucovul. — Din 
acelaş punct de vedere, al aşezărei, păcătuia Târgşo- 
Tul, care era prea depărtat în câmp, cumam văzut. 
Încercarea de a face târg la Bărcăneşti ma putut 
isbuti, căci ar fi fost o întoarcere la nepotrivita si- 
tuaţie a Târgșorului. 

Ideea Slivinenilor de a întemeea un târg la Be- 
reasca nu era contrară înțelesului desvoltărei de până 
atunci a târgurilor prahovene, cercând să apropie 
târgul și mai mult de dealuri, în aceeași direcţie în 
care se apropiase şi Ploieştii. Faţă de așezarea Plo- 
ieştilor era un progres topografic, căci târgul bulgă- 
tesc, aşezat pe un loc mai înălțat, cu bună scurgere, 
avea şi iazul Bereasca prin mijloc. Ca aşezare în 
regiune însă, nu eră un progres, căci la Bereasca 
târgul, depărtându-se prea mult de satele de pe Pra- 
hova şi de eșirea acestui râu din munţi, târgul ar 
fi devenit exclusiv al văei Teleajenului, ca Bucovul 
şi Vălenii, nu al ambelor văi ca Ploieştii. 

Dacă ar fi eşit deasupra un târg în gura Teleaje- 
nului ar fi crescut, în timpurile noastre, târgurile locale 

de pe Prahova, în primul rând Filipeştii. Scăderea acestor- 
târguri am explicat-o prin perderea contactului cu dru- 
mul Brașovului. Sunt și alte cause care au împede- 
cat desvoltarea Fiiipeştilor şi Măgurenilor. Cu toate 
că sunt aproape de câmpia dela miază-noapte de 
Ploieşti, ele nu vin în atingere directă cu câmpul 
cel mare al ţărei, ce se aşterne la poalele dealurilor 
și care începe abia dela Ploiești în jos. Pe lângă 
aceasta, aceste târguri sunt despărțite şi de câmpia 
Ploieştilor prin apele Prahovei, care sunt, mai ales 
în dreptul Filipeştilor, în timpuri ploioase, <împotri- 
vitoare și anevoe de trecut», cum spun actele vechi. 

Şi Filipeştii şi Măgurenii se aţin la o singură vale ce 
ese din munte, aceea a Prahovei, după cum de altă parte 
Bucovul se aține numai la a Teleajenului. Și ele nu au 
nici măcar avantagiul pe care-l are Bucovul, de a îi în 
apropierea unor dealuri bogate. Amândouă sunt strânse- 
de aproape, în partea de apus, de dealurt împădurite, 
sărace și lipsite de drumuri. 

Acum când cunoaștem condiţiile geografice de des- 
voltare ale tuturor târgurilor, de care ne-am ocupat, 
înţelegem pentruce, dintre ele, Ploieştii s'au ridicat. 
mai presus. 

I. Explicări privitoare la hărțile citate prin numere în text. 
In parenteză pătrată No. de ordine din colecțiunea 
Academiei Române. 


No. 3. Principatuin Moldaviae et Walachiae ex autograph:s 
castrametatorum Pussicorum, de 1I. F. Schmid, 1774(36]. 

No. 4. Carte generale des limites entre les trois empires, 
par F. |. M. 1788, Viena [710]. 

No. 5. Harta austriacă dela 1790: Militairische Karte der 
kleinen oder oesterreichischen und grossen Walachei [Fără]. 

No. 6. Gheneralnaia carta ciasti Rossii, socinena i gravi- 
rovana vă 1799nă godu [364]. 

No. 7. Charte vom türkischen Reiche in Europa, de I. C. 
M. Reinecke, Weimar, 1800 [205—253). 

No. 8. Mappa generalis regni Hungariae partiumque ad- 
nexarum, de lohannes de Lipszky, Pesthini, anno 1806 [521]. 

No. 9. Podrobnaia carta rossiiscoi imperii i bliz leajaştih 
zagranicinâh vladeanii (1801—1812) [419]. 

No. 10. Das osmanische Reich in Europa, de Iwan Danie- 
low, 1815, Viena [633]. 

No. 11. Das oesterreichische Kaiserthum (1822) [716]. 

No. 12. Mappa specialis Valachiae, de loseph Dirwaldt,. 
Vindobona, 1824 [13]. 

No. 13. Carte der europaeischen Turkey, k. k. öster-Gene-- 
ralquartiermeisterstab, 1829 [414]. 

No. 14. Kriegsstrassen-Karte eines Theiles von Russland, 

ublicată de stat-majorul austriac la 1837 după harta lui 

chubert din 1829 [510]. 

No. 15. Harta administrativă a Valahii, alcătuită de ghe- 
neralicescu  stabpodpolcovnic  Bergengheim I-iu, București, 
1833 [431]. 

No. 16. Magyar Ország, de Ludwig von Schedius și 
Blaschnek Sámuel, 1833—1836 [415). 

No. 17. Die kaiserliche-kânigl. Militair-Grenze, de W. Po- 
korny, 1840 [336]. 


I[. Explicări privitoare la executarea hărților anexate. 


Harta I. Moșia domnească a Târgșorului și a Ploieştilor 
cu așezările de pe ea în diferite timpuri. Hotarul moșiei Plo- 
ieștilor este cel actual. Pentru hotarul moşiei Târgșorului vezi 
p. 10, n. 6, din text. Ruinele orașului Târgșor sunt repre- 

=zentate după urmele pe teren. Pentru așezările dinainte de 
1600 vezi p. 24—26 din text. Pădurile, isvoarele și marginile așe- 
zărilor la 1790 după harta austriacă No. 5. Marginile așeză- 
rilor actuale după harta statului major român. 

Harta Il. Vatra târgului Ploiești, cu „graniţa pădurilor“, 
după cercetări documentare și topografice, parte expuse la 
p. 23—4 din text, parte nepublicate. 

Hărțile III—VI, toate cu caracter statistic, reprezintă satele 
şi orașele prin cercuri. Suprafaţa cercurilor este proporţio- 
nală cu numărul locuitorilor. Toate cercurile, din toate hărțile, 
sunt calculate pe aceeași bază, încât se poate compara orce 
sat sau oraș din o hartă cu orcare altul din altă hartă, pentru 
a se stabili, din simpla vedere, o comparaţie între însemnă- 
tatea fiecăruia față de celelalte în diferite timpuri. — Isvoarele 
pentru compunerea lor sunt, în ordine cronologică, următoarele : 

Pentru anul 1810 statistica din manuscriptul 1457 al Aca- 
demiei Române. Cătunele Cricoveni, Branciog, Bolniţa, nepu- 
tându-se identifica, nu s'au pus. Sibiul şi Brașovul la 1818 
după Marienburg. 

entru anul 1831—2 populaţia rurală după Analele Parla- 
mentare ale României, II, p. 475 kj u. Cătunele Neagra, Si- 
liştea Popii, Ungurenii Stolnicei, Stăneştii de Sus și Găvana, 
neputându-se identifica, nu s'au pus. Seaca s'a pus lângă Olari 
iar Ungurenii ot Filipești sub Filipeştii de Târg. 

Ploieştii (1832—43) și Bucureștii (1831) după dosare din 
Arhiva Orașului Ploieşti, citate în studiul meu Contribufiuni 
la vechea statistică și cartografie românească, Buc. 1915, p. 
15—16 (Extras din Buletinul Societăţii Geografice, XXXV). 
Urlaţii și Mizilul (1831) după harta rusă, analizată în acelaş 
„studiu. 

Oraşele în 1860, după Analele Statistice din 1860, p. 99 ş. u. 

Ploieştii la 1880, după I. C. Gârleanu, Statistica urbei Pio 
iești, Ploieşti, 1880. 

Pentru anul 1899 Recensământul general al populațianei 
României, Buc. 1905. Brașovul și Sibiul, la 1900, după sta- 
tistica oficială maghiară. 

Ploieştii la 1912, după Recesnsământul general al popula- 
țiunii României din 19 Decembrie 1912, Buc. 1913. 

Harta IV, a Zonelor de bogății naturale a regiunei, după in- 
“formaţiuni și excursiuni personale. Partea privitoare la vii și 
„Păduri mai ales după harta austriacă din 1790 (No. 5). 

Introducere. Determinarea subiectului . . . . p.5—7 

I. Orașul Târgșor.— Introducere, p. 7—8. Inceputurile Târg- 
-şorului. Moşia orașului, vama lui și organisarea lui administrativă 
p. 8—12. Perioada de înflorire a Târgșorului. Negoţ, popula- 
ție, întindere pe teren, situație față de drumuri, însemnătate 
economică și politică, p. 12—21. Decadenţa Târgșorului, p. 
.21—23. 

IL. Inceputurile Ploieștilor.— Ploieştii sat. Descrierea re- 
giunei Ploieştilor dinainte de 1600, vegetaţie, așezări ome- 
neşti, avuţie etc, p. 23—29. Intemeerea târgului la Ploieşti. 
Ploieştii în timpul lui Mihai Viteazul, p. 29—34. 

III. Desvoltarea Ploieștilor până la 1830.—Ploieştii pela 1700, 
p. 34—36. Inceputul târgului Filipeștilor, p. 36—38 şi nota 2 
dela p. 37. Târgșorul dela 1700 până azi, p. 39—43. Târgul 
Măgurenilor, p. 43. Inflorirea Filipeștilor până la 1830, p. 43 
—45. Desvoltarea Câmpinei, p. 45, nota 3. Ploieştii dela 
1700—1830. Negoţ, populaţie, risipa orașului în timpul răz- 
boaielor austro-ruse-turce dintre 1769—1812, starea orașului 
la 1810 și 1825, p. 46—49. 

IV. Orașul Gherghița.— Timpul de înflorire. Negoţ, orga- 
nizare administrativă, moșia orașului, însemnătate economică 
şi politică, p. 49—51. Decăderea Gherghiţei dela 1765—1830, 
în urma supunerei orășenilor la clacă, p. 52 — 56. Ridicarea 
Urlaţilor şi Mizilului, p. 56 — 59. Ridicarea Urzicenilor, p. 
59—60. Efectele căderii Gherghiţei asupra Ploeştilor, p. 61. 

V. Înflorirea Ploieștilor după 1830. — Câștigarea drumului 
Prahovei. Stagnarea Filipeştilor, p. 62—66. Târgul bulgăresc 
Slivina Nouă, dela Bereasca, 1831-—1838 p. 66—72. Ploieştii 
pela 1840, p. 72—74. Târgul Bucovului și dispariția lui după 
1845, p. 75—80. Târgul Găgenilor, p. 76. Desvoltarea târgului 
"Vălenilor, p. 77, nota 4. Aducerea drumului București-Mol- 

dova și Bucureșşti-Brăila prin Ploiești. Ploieştii nod de căii 
ferate, p. 80—85. Ploieştii azi. Creşterea populației dela 
1810—1912. Locul de azi al Ploieştilor între orașele ţărei,. 
p. 85-87. 

Comentarii geografice. — 1. Aşezarea târgurilor la poalele 
colinelor, p. 88. — 2. Cauzele înfloririi târgurilor prahovene, 
p. 92. — 3. Comunicaţii, p. 94. — 4. Sfera de atracție, p. 
95. — 4. Cauzele ridicării Ploieştilor, p. 97. — 6. Cauzele 
căderii Gherghiţei și ridicării Urlaţilor și Mizilului, p. 100. — 
7. Alte cauze ale ridicării Ploieștilor și Mizilului, p. 102. — 
8. Slivina, Filipeştii, Măgurenii, Bucovul, p. 104. 

Hărți. 

I. Moșia Târgșorului și Ploieștilor, cu așezările de pe 
ea în diferite timpuri şi cu reprezentarea pădurilor la 1790, 
p. 12—13. 

II. Vatra târgului Ploiești, cu hotarul vechilor păduri pe 
locul de azi al orașului, p. 28-29. 

III. Creșterea populațiunei orașului Ploiești dela 1810—1912, 
p. 86—87. 

IV. Populațiunea dintre Cricovul Dulce şi Teleajen la 1810, 
p. 86—87. 

V. Populațiunea dintre Cricovul Dulce și Cricovul Sărat 
pe sate, la 1831—2, p. 86—87. 

VI. Populațiunea dintre Cricovul Dulce și Cricovul Sărat 
pe comune, la 1899, p. 86—7. 

VII. Zonele de bogății naturale ale regiunei, p. 100—101. 

VIII. Puterea comercială și industrială a orașelor regiunei 
la 1860, p. 66. 


Anexe. 


1. Explicări privitoare la hărțile citate prin numere în text, 


p. 107. 
2. Explicări privitoare la executarea hărților anexate, p. 108. 

1. Trecătorile Teleajenului în Anuarul de Geografie și Antro- 
pogeografie al Universităţei din București, pe 1911-1912, p. 
«062-100, cu o hartă a jud. Săcueni şi 4 clișee. 

2. Stabilirea Suzeranităței Turcești în Moldova, Buc., 1914, 
tip. Poporul. 

3. Din Trecutul Ploieștilor.—Monumente istorice. O cro- 
nică inedită. Brazda lui Novac.—In Blibioteca „România Vii- 
toare“ No. 1, Ploești, tip. Progresul, 1914. 

4. Contribuţiuni la vechea statistică şi cartografie româ- 
„nească, Bucureşti, Socec, 1915. 

